
PARATHENIE 


Izolimi shumëvjeçar i Shqipërisë dhe veçanërisht sundimi surrealist gjysmëshekullor i 
Partisë së Punës së Shqipërisë gjithmonë vigjilente, pati pasoja shumë negative për këmbimet 
intelektuale e kulturore. Në Shqipëri, këto vite të gjatë e të errët krijuan një mungesë të 
madhe njohjesh objektive për botën e jashtme, ndërsa në botën perëndimore ato krijuan një 
mungesë po aq të madhe informacioni për Shqipërinë, një vend i cili për shumicën e njerëzve 
kishte pushuar se ekzistuari, deri sa dhjetra mijëra refugjatë papritur dolën në brigjet e 
Italisë jugore në 1991. 

Ky vëllim përmban një përzgjedhje punimesh kritike kushtuar letërsisë dhe kulturës 
bashkëkohore shqiptare, që megjithëse e parë nga unë në distancë, shpresoj të jetë e qartë. 
Shumica e tyre u botuan për herë të parë në periodikun letrar amerikan 'World Literature 
Today' (Letërsia Botërore Sot). Kjo revistë me influencë, fillimisht e titulluar 'Books Abroad' 
(Librat në Botë), u themelua në Sh.B.A. në 1927. Ajo botohet katër herë në vit nga 
Universiteti i Oklahomës, dhe sot konsiderohet si periodiku kryesor për reçensat e letërsisë 
bashkëkohore, që përmban 'belles lettres' në tërë gjuhët kryesore të botës, si dhe në shumë 
gjuhë të tjera. 

Anthony Klançar (1942), Anton Logoreci (1956) dhe Arshi Pipa (1970) ishin të parët 
që botuan në 'World Literature Toclay' artikuj të shkurtër për letërsinë shqiptare, por 
materiali i tyre clhe reçensat herë pas here për librat nuk ishin të mjaftueshme sa për të 
informuar lexuesin e huaj rreth zhvillimeve aktucde në kulturën e shkruar shqiptare. Qëllimi 
kryesor i ndihmesës sime ka qenë që nëpërmjet këtij periodiku të jepja njohuri mbi letërsinë 
clhe kulturën shqiptare në arenën ndërkombëtare. 

Duhet të theksohet që në fillim se artikujt dhe reçensat e përfshira në këtë vëllim nuk 
jcinë shkruar për shqiptarët, por për lexuesin e huaj pa asnjë njohje mbi Shqipërinë dhe 
kulturën e saj. Kështu që për lexuesin shqiptar, libri mund të ketë dhe një sasi informcicioni të 
tepërt e përsëritje ndoshta të panevojshme. Unë preferova t’i le cirtikujt dhe reçensat në 
formën e tyre origjinale, të shkruara në një periudhë prej dhjetë vjetesh nga 1985 deri në 
1994, clhe këto jo për të provuar durimin e lexuesit shqiptar. 

Nclonëse shumë nga këto punime qarkulluan midis shkrimtarëve dhe intelektualëve 
shqiptarë kur u botuan, vetëm pak prej tyre u ribotuan në kohën e diktaturës clhe ato që u 
përkthyen e u botuan te 'Drita' ishin 'të shkurtuara'për arsye të njohura. 

Duke vezhguar përmbledhjen e tanishme të reçensave letrare, lexuesi shqiptar mund 
të pyesë se pse janë zgjeclhur këto vepra dhe jo të tjera. Unë nuk mund të jap një përgjigje të 
kënaqshme. Një kusht i caktuar nga vetë periodiku thotë se mund të reçensohen vetëm punime 
aktuale të botuara brencla vitit. Kjo është dhe arsyeja që shumë vepra, p.sh. romane të Ismail 
Kcidaresë, janë paraqitur vetëm si përkthime. Përgjithësisht, unë gjithmonë jam përpjekur t'i 
paraqes lexuesve perënclimore vepra të letërsisë shqiptare, të cilat mund të përfaqësojnë vetë 
kulturën shqiptare. Megjithatë, librat e reçensuara këtu janë vetëm një përzgjedhje ndër 
shumë të tjera që mund të merreshin. 

Me përmbysjen e komunizmit në Evropë, 'Worlcl Literature Today' ia kushtoi numrin e 
saj të pranverës 1991 temës: 'Letërsia dhe revolucioni në Evropën linclore'. Përveç artikujve 
mbi zhvillimin e letërsisë në Estoni, Letoni, Lituani, Poloni, Çekosllovaki, Hungciri, Rumani, 
Bullgari, Jugosllavi clhe Gjermaninë Lindore, ishte përfshirë clhe një artikull për letërsinë 
shqiptare. Ky artikull, i titulluar 'Evolucioni dhe revolucioni në letërsinë e sotme shqiptare' 
ofron të parin vështrim më të zgjeruar të letërsisë shqiptare të botuar në anglisht, që prej 
Luftës së Dytë Botërore. 

Përx’eç artikullit hyrës dhe pesëdhjetë e dy reçensave letrare, kam përfshirë edhe dy 
shkrime të shkurtra, ncloshta me karakter subjektiv, mbi gjendjen në Kosovë, një tragjedi që 
na bren shpirtin të gjithëve. 

Si përfundim, do të doja të falënderoja ata që më kanë nclihmuar gjatë viteve të 

shkuara në përpjekjet e mia për t'i paraqitur mbarë botës anglishtfolëse letërsinë dhe 
kulturën shqiptare. Veçanërisht, do të falënderoj Flutura Grevën, muzën shpirtmirë të 
Lidhjes së Shkrimtarëve në Tiranë, e cila më ndihmoi vazhdimisht të siguroj librat dhe 
materiale të tjera. Po kështu do të përmend ndihmën konkrete për përgatitjen e dorëshkrimit 
të Petraq Marangos, Rudolf Markut dhe Visar Zhitit. 

Robert Elsie 
Pranverë 1994 



Evolucioni dhe revolucioni 
në letërsinë e sotme shqiptare 


Tehut të shpatës kemi ecur rrufe 
Pastaj shpata ka ecur mbi ne 

Xhevahir Spahiu 


Formimi i një kulturë letrare në Shqipëri kurrë nuk ka qenë një punë e lehtë, 
megjithëse nuk kanë munguar përpjekjet artistike apo shtysat krijuese. Rrjedha, shpesh e 
turbullt e historisë shqiptare, ka bërë që sythet e letërsisë shqiptare të ngrijnë e të mos çelin 
lule, dhe fidanët e kulturës intelektuale të priten që në rrënjë. 

Letërsia e vjetër shqipe e shekujve të gjashtëmbëdhjetë e të shtatëmbëdhjetë, e 
përqëndruar kryesisht në tema biblike, përkthime fetare dhe tekste lutjesh (me fillesë Meshari 
i Gjon Buzukut më 1555), mund të kishte shërbyer si themel për krijimtari letrare në 
periudhën e Kundër-Reformacionit nën patronazhin disi të dyshimtë të Kishës Katolike, po të 
mos ngriheshin flamujt e fesë Islame në horizontin lindor. Kolonizimi osman i Shqipërisë, i 
nisur qysh më 1385, e ndau vendin në tri sfera kulture, në të vërtetë të pavarura prej njëra- 
tjetrës: 1) traditat kozmopolite të Orientit Islam, që përdomin si mjet shprehjeje në lillim 
turqishten, persishten e arabishten dhe më pas shqipen në një letërsi Aljamiaclo të stilizuar, në 
formën e poezisë së ashtuquajtur të Bejtexhinjve ; 2) trashëgimia e zgjatur bizantine e 
Ortodoksisë greke në Shqipërinë e Jugut, që krijoi një numër veprash fetare e didaktike me 
alfabetin grek në shekullin tetëmbëdhjetë; 3) zgjimi i kulturës dhe i letërsisë së Arbëreshëve 
në Italinë e Jugut, i ushqyer nga një klimë më e favorshme shoqërore, politike dhe ekonomike 
dhe nga trualli pjellor intelektual i qytetërimit italian. 

Themelet e qëndrueshme të një letërsie kombëtare shqipe u hodhën përfundimisht në 
gjysmën e dytë të shekullit të nëntëmbëdhjetë me hndjen e lëvizjes kombëtare, e cila luftonte 
për mëvehtësinë e Shqipërisë nga Perandoria e kalbur osmane. Letërsia e kësaj periudhe të 
zgjimit kombëtar, të quajtur Rilinclje, ishte një letërsi e nacionalizmit romantik dhe ajo na jep 
një çelës të shkëlqyer për të kuptuar mendësinë shqiptare, madje, edhe të ditëve të sotme. 
Sikundër ka ndodhur shpesh në historinë e letërsisë shqiptare, shkrimi në shqip, vetëvetiu ka 
përbërë një akt sfide kundër atyre fuqive të huaja që e sundonin vendin ose mbizotëronin në 
kulturën e tij. Porta e Lartë e shihte pjesën më të madhe të veprimtarisë kulturore e arsimore 
shqiptare si veprimtari subversive, ndoshta me të drejtën, dhe prandaj e pa të arsyeshme të 
mos lejojë shkolla në gjuhë shqipe dhe botime librash e organesh shtypi në shqip. Duke mos 
patur mundësi për t'u shkolluar në gjuhën amtare, vetëm një numër i pakët shqiptarësh patën 
mundësi për të kapërcyer pengesat për krijimtari letrare dhe veprimtari intelektuale. 

Në filhm të shekullit të njëzetë institucionet arsimore katolike të ngritura nga 
Françeskanët dhe Jezuitët në Shkodër, nën kujdesin e Kultusprotektorat- it austro-hungarez, 
çanë rrugën për krijimin e një elite intelektuale në Shqipëri, e cila, hodhi farën e një letërsie 
më të kultivuar, kryesisht në poezi. Pikën kulmore të letërsisë shqiptare para Luftës së Dytë 
Botërore e gjejmë në veprat e Atit të talentuar françeskan Gjergj Fishta (1871-1940), dikur u 
ngritur lart si poet kombëtar i Shqipërisë, edhe pse nga viti 1945 deri në vitin 1990, për arsye 
më fort politike se sa letrare, u la jashtë Pamasit shqiptar. 

Është fakt se mbarë letërsia e Shqipërisë së paraluftës u fshi nga revolucioni politik që 
u krye në këtë vend gjatë dhe pas Luftës së Dytë Botërore, për t'u zëvendësuar nga një letërsi 
thellësisht socialiste e proletare, që mbeti gjithmonë në hapat e para të fëminisë. Megjithatë, 
ministri i parë i arsimit dhe kulturës në Shqipërinë 'e Re', Sejfulla Malëshova (1901-1971), i 
vetëquajtur 'poet rebel', me pseudonimin Lame Kodra, ndoqi një rrugë relativisht liberale, me 
qëlhm që të nxiste bashkimin e shkrimtarëve e të forcave jokomuniste me strukturat e reja të 

pushtetit. Por suksesi i tij qe i kufizuar, pasi pas pak kohe ai pësoi katastrofën e 'oportunistit' 
dhe u eliminua nga Enver Hoxha (1908-1985) në luftë për pushtet më 1946. Malëshova, për 
çudi, mbeti gjallë pas rënies. Ky idealist i majtë, që dikur kishte qenë anëtar i Komintern-it, e 
kaloi pjesën e mbetur të jetës në intemim si magazinjer i thjeshtë në qytetin e Fierit, ku, për 
vite me radhë, as edhe një banor i vetëm nuk guxoi të flasë me të. Nuk pati kontakt tjetër 
shoqëror, përveç lojës së futbollit me fëmijët. Kur ndokush afrohej, ai mbyllte buzët me 
gishtërinj, se ishte betuar që të mos fliste tërë jetën, për të mbetur gjallë. Malëshova vdiq nga 
apendisiti në vetmi të plotë. 

Një fat të tillë ose edhe më të keq patën shumë nga ata shkrimtarë dhe intelektualë që 
nuk kishin mundur të largoheshin nga vendi më 1944. Shkrimtarët katolikë nga Veriu ishin, 
natyrisht, të parët që u e li minuan nga regjimi i ri: poeti Lazër Shantoja (1892-1945) u 
pushkatua në pranverë të vitit 1945; poeti Bemardin Palaj (1894-1947) vdiq në burg në 
Shkodër aty nga viti 1947; Vinçenc Prennushi (1885-1949), poet, folklorist dhe Arqipeshkop 
i Durrësit, u keqtrajtua në burgun e Durrësit ku vdiq në mars 1949; Ndoc Nikaj (1864-1951), 
shpesh i quajtur si babai i prozës shqipe të shekullit të njëzetë, u arrestua më 1946 në moshën 
tetëdhjetedy vjeçare me akuzën absurde se gjoja ishte përpjekur 'që të rrëzonte pushtetin me 
dhunë' dhe vdiq në burgun e Shkodrës pesë vjet më pas. Por shtypjes nuk iu nënshtruan 
vetëm katolikët. Dramaturgu Kristo Floqi (1873-1951) vdiq më 1951 pas disa vjetësh 
burgimi. Shkrimtari i talentuar i prozës së shkurtër Mitrush Kuteli (1907-1967), emri i vërtetë 
i të cilit ishte Dhimitër Pasko, u dënua me pesëmbëdhjetë vjet burg dhe kaloi të paktën tre 
vjet në burgun e Tiranës e pastaj u dërgua me punë të detyrueshme në kënetën famëkeqe të 
Maliqit afër qytetit të Korçës. Me të në Tiranë ishte Andrea Varfi (1. 1914), që më vonë u 
shpall si autor klasik i fillimeve të realizmit socialist. Romancieri dhe veterani i Luftës Civile 
të Spanjes Petro Marko (1913-1991) qëndroi në burgun e Tiranës nga viti 1947 deri më 1950, 
ku shpesh dhe e mbajtën varur për hekurash. 

Enver Hoxha i shihte me dyshim të thellë shkrimtarët dhe intelektualët dhe kështu 
mbeti deri në fund të jetës. Ajo liri intelektuale, që për ironi të fatit, kishte ekzistuar para lufte 
gjatë diktaturës së Zogut dhe gjatë pushtimit italian, mori fund plotësisht. Partia kërkonte një 
nënshtrim absolut ndaj saj. Mjeti më i thjeshtë për të eliminuar shkrimtarët e dyshimtë ishte 
heqja e të drejtës dhe e mundësisë së botimit. Për rrjedhojë, shumë pena të talentuara iu 
kthyen nga halh përkthimit. Për poetin panteist Lasgush Poradeci (1899-1987), klasik i 
shekullit të njëzetë, thuhet se më fort ishte gati të thyente lapsin e ta bënte copë e çikë, se sa 
të shkruante "si duan ata". Në vend të saj ai përktheu Bëmsin, Pushkinin, Ljermontovin, 
Gëten, Hajnen dhe Brehtin deri sa vdiq në varfëri të plotë. I nderuari Petro Zheji (1. 1929), 
baba shpirtëror i një brezi të tërë intelektualësh shqiptarë, është përkthyes i admiruar i 
Aragonit, Servantesit, Asturiasit, Gonçarovit dhe Shashas, por atij nuk iu dha kurrë mundësia 
e botimit për krijimet e veta të përshkuara nga fryma e simbolizmit. Jusuf Vrioni, përkthyesi i 
talentuar i Kadaresë në frëngjisht, për shkak të origjinës së tij aristokratike kaloi mbi dhjetë 
vjet në burg para se të lejohej për të punuar. 

Një numër i vogël shkrimtarësh të paraluftës arritën të përshtateshin. Sterjo Spasse 
(1914-1989), nga fshatrat e Liqenit të Prespës, fillimisht doli me romanet Pse?! (1935) ku 
ndihet theksi thellësisht nihilist dhe Afërclita (1944) me dilemën e intelektualit të ri në një 
shoqëri të prapambetur fshatare. Ai shkroi më tej prozë në frymën e realizmit socialist, por 
kurrë nuk botoi diçka bindëse për të. E njëjta mund të thuhet edhe për satirikun Nonda Bulka 
(1906-1972). 

Pëmdjekja e intelektualëve - sidomos e atyre që kishin qenë jashtë vendit para vitit 
1944 - dhe shkëputja nga mbarë tradita e njëmendët kulturore krijuan në Shqipëri një 
zbraztësi letrare e kulturore, që zgjati deri në vitet gjashtëdhjetë, rrjedhojat e së cilës mund të 
ndjehen ende sot. Askush nuk do ta dijë me saktësi se sa sh kr imtarë dhe artistë të talentuar u 
dërguan për të bërë punë të rëndomta fizike në degët e rënda të industrisë ose u syrgjynosën 
përgjithmonë nëpër provinca, në fshatra të thella malore, pa kurrfarë shpresë për t'u kthyer. 

Gjatë viteve pesëdhjetë, me hyrjen e Shqipërisë në bllokun sovjetik filluan të hyjnë e 
të imitohen me servilizëm modelet letrare sovjetike. Në fakt, poezia, tregimet e shkurtër dhe 
romanet e krijuar nga brezi i parë i shkrimtarëve shqiptarë të pasluftës, në pjesën më të 
madhe, nuk ishin fare botime letrare. Për nga natyra ato ishin shtysa politike dhe edukative të 
rregjimit, shpesh deri aty sa tingëllonin didaktike. Patriotizmi dhe bindjet 'e drejta' politike 
çmoheshin shumë më tepër se niveli letrar. Lumi i vdekur (Tiranë 1965) i Jakov Xoxës (1923- 
1979) nga Fieri, një nga veprat e rralla me meritë letrare të kësaj periudhe, pati marrë si 
model romanin rus Doni i Qetë (rusisht Tihij Don, 1928) të Mihail Shollohovit (1905-1984), 
kurse romani i tij Juga e Bardhë (Tiranë 1971) romanin Tokat e çara (rusisht Podnjataja 
celina, 1932) të po të njëjtit autor rus. Një vjeshtë me stuhi (Tiranë 1959) i Ah Abdihoxhës (1. 
1923) ishte tej e tej një imitim i romanit Garda e re (rusisht Malladaja Gvardija, 1946) të 
Aleksandër Aleksandroviç Fadejevit (1901-1956). Ndër shkrimtarët e tjerë përfaqësues të 
kësaj periudhe të letërsisë shqiptare ishin Dhimitër S. Shuteriqi (1. 1915) nga Elbasani, tani 
historian i njohur i letërsisë; Shefqet Musaraj (1914-1986) nga krahina e Vlorës; Fatmir Gjata 
(1922-1989) nga Korça; si dhe poetët Aleks Çaçi (1916-1989), Mark Gurakuqi (1922-1977), 
Luan Qafëzezi (1. 1922) dhe Llazar Sihqi (1. 1924), por asnjëri prej tyre nuk arriti të dëshmojë 
talent të veçantë, qoftë për mungesën e tij, qoftë si pasojë e sugjerimeve të vazhdueshme të 
kuadrove partiake. 

Shkrimtarët e viteve pesëdhjetë dhe fhlimit të viteve gjashtëdhjetë e fihuan punën nga 
hiçi. Ata gjetën frymëzim, në se u frymëzuan ndonjëherë, nga patosi revolucionar dhe nga 
ndjenja se ishin pikërisht ata brezi i parë i një letërsie të re dhe i një Shqipërie të re. Lidhja 
midis kësaj letërsie dhe politikës marksiste tani u çimentua fort. Besn ik ëria politike ishte me 
rëndësi thelbësore për ata që donin të mbijetonin. Shkrimtarët nxiteshin për t'i përqëndruar 
gjithë energjitë e tyre krijuese në tema të veçantë si 'Lufta Nacionalçlirimtare', heroizmi në 
rindërtimin e vendit dhe hapat e sigurta në ndërtimin e socializmit. Temat pa ndonjë vlerë 
praktike edukative në kuptimin marksist u konsideruan të huaja e tabu. Ky qëndrim vazhdoi i 
tillë deri në fund të diktaturës. 'L'art pour l'art' as që mund të mendohej në Shqipëri. Realizmi 
socialist u dha shkrimtarëve mjetet për të krijuar, por duke u absolutizuar si vlerë, ai nuk u 
lejonte rrugë të tjera. Për rrjedhojë, një pjesë e madhe e shkrimeve që vërshuan në vitet 
pesëdhjetë dolën përgjithësisht shterpë dhe jashtëzakonisht konformiste. Temat dhe subjektet 
e kësaj kohe erdhën duke u përsëritur, kurse përherë e më shpesh lexuesi po ushqehej me një 
lugë të madhe tekstesh të papërpunuar e pa kurrfarë stili. Më të rëndësishme se vlerat estetike 
konsideroheshin edukimi politik dhe ndezja e ndjenjave patriotike të masave. Madje, ranë në 
shkallën më të ulët edhe elemente të tillë formal të kritikës si larmia dhe pasuria e leksikut 
dhe e strukturës së tekstit për t'i dhënë përparësi patriotizmit dhe idesë politike. 

Një farë kthese u shënua në vitin e stuhishëm 1961, kthesë që, nga njëra anë, shënoi 
shkëputjen politike nga Bashkimi Sovjetik - e kësisoj edhe nga ndikimi letrar sovjetik - dhe, 
nga ana tjetër, dëshmoi botimin e një numri vëllimesh që përvijuan një prirje të re, sidomos 
në poezi: Shekulli im nga Ismail Kadare; Hapat e mija në asfalt nga Dritëro Agolli dhe, një 
vit më pas, Shtigje poetike nga Fatos Arapi. Është ironike që ndërsa Shqipëria ishte shkëputur 
nga Bashkimi Sovjetik gjoja për të shpëtuar socializmin, shkrimtarët kryesorë shqiptarë, të 
shkolluar në vendet e bllokut lindor, përfituan nga kjo shkëputje për t'u ndarë jo vetëm nga 
modelet sovjetike, por edhe nga vetë realizmi socialist. Përpjekja për të zgjeruar horizontin 
dhe gamën e letërsisë në kërkim të së resë shpuri vetëvetiu në një debat të fortë letrar dhe 
natyrisht politik deri në mbledhjen e Lidhjes së Shkrimtarëve dhe Artistëve të Shqipërisë më 
11 korrik 1961. Ky debat, që u drejtua jo vetëm nga shkrimtarë, por edhe nga figura 
udhëheqëse të partisë e të shtetit, u pasqyrua dhe u botua në gazetën letrare Drita dhe tërhoqi 
vëmendjen e publikut të gjerë pas Kongresit të katërt të Partisë, që u mbajt në fillim të vitit. 
Në debat u kritikuan shkrimtarë të brezit të vjetër, si Andrea Varfi, Luan Qafëzezi dhe Mark 
Gurakuqi, të cilët ishin vënë në përkrahje të standardeve të ngurta poetike dhe traditave të 
ngulitura të letërsisë socialiste shqiptare dhe ishin ngritur kundër elementeve të rinj sikundër 

ishte vargu i lirë, duke e quajtur atë joshqiptar. Po kështu ata kundërshtuan brezin e ri, të 
udhëhequr nga Ismail Kadare, Dritëro Agolli e Fatos Arapi, të cilët ishin për rinimin e 
letërsisë dhe zgjerimin e gamës tematike e stilistike të saj. Kësaj rruge i hapi dritën jeshile 
vetë Enver Hoxha, i cih e kuptoi se situata ishte bërë e papërmbajtshme. 

Edhe pse ky kurs nuk shënoi kurrfarë ndërrim rrënjësor, kurrfarë 'shkrirje të akujve' 
në kuptimin politik si në Bashkimin Sovjetik, viti 1961 çeli kapitullin e një çerek shekulli 
vështirësish e gabimesh, që tani ka çuar zhvihimin e letërsisë shqiptare në një shkallë më të 
lartë. Temat dhe stilet u bënë më të larmishme, kurse kritereve letrare dhe çështjes së 
individualitetit artistik iu kushtua vëmendje më e madhe. 

Përpjekja e parë për të liberalizuar disi kulturën dhe letërsinë e ngurtë të Shqipërisë 
arriti një farë kulmi në fillim të viteve shtatëdhjetë pas Revolucionit Kulturor në Kinë, jehona 
e të cilit ishte ndjerë në letrat shqipe. Në krye të së ashtuquajturës lëvizje liberale u cilësuan 
Todi Lubonja (1. 1923), drejtor i Radiotelevizionit, dhe dramaturgu Fadil Paçrami (1. 1922), 
sekretar i komitetit të partisë të Tiranës për çështjet ideologjike. Ata nxitën prirjet liberale dhe 
lejuan që disa ide e ndikime perëndimore të depërtonin në kulturën shqiptare (lejuan pjesë 
teatrale më tërheqëse, transmetime të muzikës perëndimore, italiane e të Bitëllsve në radio). 
Festivali XI i Këngës në RTV më 25 dhjetor 1972 shërbeu si sebep, kur në të vërtetë ai vetë 
qe një hap i pafajshëm, për të frenuar shkrimtarët e artistët, e për rrjedhojë edhe mbarë vendin 
të lidhur e të nënshtruar. Në Plenumin e 4-t të Komitetit Qendror më 26-28 qershor 1973, 
Enver Hoxha u hodh në sulm dhe paraqiti një raport, që tani duhet parë si dëshmi prove në 
analet e obskurantizmit evropian: Të thellojmë luftën ideologjike kundër shfaqjeve të huaja e 
qëndrimeve liberale ndaj tyre. Lëvizja liberale u dërrmua menjëherë, kurse dy figurat e saj 
kryesore u dënuan pa mëshirë për mëkatet e tyre si devijues nga vija dhe armiq të popullit. 
Todi Lubonja u lirua nga burgu në qershor 1987, ndërsa Fadil Paçrami doli përfundimish nga 
burgu i Kosovës së Madhe afër Elbasanit më 17 mars 1991, dy javë para zgjedhjeve të para 
shumëpartiake në Shqipëri. 

Ajo çka ngjau nga viti 1973 deri më 1975, ishte një sundim i vërtetë terrori mbi 
shkrimtarët dhe intelektualët shqiptarë, që mund të krahasohet për nga thelbi e fryma të 
paktën, me spastrimet staliniste të viteve '30. Këto vite përbëjnë kthimin më të madh prapa në 
zhvillimin e letërsisë e të kulturës shqiptare. Poetë e prozatorë filluan kush e kush të shpallë 
më fort zellin e vet revolucionar e kush e kush të dalë në ballë kundër ndikimeve të huaja e 
liberale. Ata që ishin më pak të vendosur ose botimet e të cilëve kishin ngjyrime liberale u 
dërguan në provinca, në 'gjirin e popullit' për t'u edukuar, ose u mbyllën në burg. Ata më 
fatlumët humbën vetëm të drejtën për të botuar. Thuajse të gjithë autorët kryesorë e patën nga 
një vepër të hequr nga qarkullimi ose 'të dërguar për karton'. Mësimi i gjuhëve të huaja në të 
vërtetë u ndalua, kurse ata që kishin fatkeqësinë të dinin frëngjisht ose italisht e ndjenin veten 
në rrezik. Piktorë si Maks Velo (1. 1935), Edison Gjergo (1. 1938), dhe Ah Oseku (1. 1944) 
'u demaskuan' në Plenumin e 4-t dhe u dërguan në burgje apo në kampe përqëndrimi të tillë, 
si miniera famëkeqë e bakrit në Spaç, për agjitacion e propagandë - domethënë, pse kishin 
shprehur një farë interesimi për Pablo Pikason, Salvador Dalinë, apo Maks Emstin. 

Me vitin 1978 ky vmll tërbimi pati rënë mjaft, por deri me vdekjen e Enver Hoxhës 
(11 prill 1985) kurrfarë shmangieje nga vija idcologjike e caktuar nga partia nuk u lejua. Me 
përjashtim të rastit të dukshëm e që ia vlen të përmendet, të Ismail Kadaresë, asnjë sh kr imtar 
shqiptar nuk u lejua të shprehë ndonjë pikëpamje jokonformiste apo të udhëtonte jashtë 
shtetit. Në prill 1986 prozatori Koço Kosta (1. 1944) shkaktoi një tronditje të vogël kur botoi 
pjesën e parë të një tregimi realist, Ata të dy e të tjerë, në revistën Nëntori të Tiranës, tregim 
që përmbante një kritikë të tërthortë për sistemin. Për pasojë, këtë shkrimtar e mënjanuan, e 
syrgjynosën në fshatin e vogël Greshicë afër Fierit, i mohuan për tre vjet të drejtën për të 
botuar 'pour encourager les autres'. Pjesa e dytë e tregimit e planifikuar për botim për numrin 
e majit 1986 të revistës Nëntori u hoq nga shtypi në çastin e fundit dhe u zëvendësua me 
diçka më të pranueshme. Syri vigjilent i partisë vazhdoi të kanalizojë mbarë krijimtarinë 

letrare në 'rrugën e drejtë' deri në dhjetor 1990, kur më në fund u bënë orvatjet dhe hapat e 
parë drejt pluralizmit dhe demokratizimit në Shqipëri. 

Me gjithë kufizimet e shtëmgesat e realizmit socialist, të diktaturës partiake dhe 
korrupsionit në të gjitha shkallët e shoqërisë, letërsia shqiptare pati përparim të 
konsiderueshëm në vitet shtatëdhjetë e tetëdhjetë. Shembulli më i mirë i krijimtarisë dhe i 
origjinalitetit artistik në letrat e sotme shqipe është Ismail Kadareja (1. 1936), edhe sot e kësaj 
dite i vetmi sh kr imtar shqiptar me emër e famë të gjerë botërore. Gjatë tri dekadave të fundit, 
forca novatore e talentit të Kadaresë, si poet e si prozator, nuk ka humbur e nuk është 
dobësuar aspak, kurse guximi i tij për t'u ngritur kundër mediokritetit letrar brenda sistemit 
ekzistues solli një shkallë të caktuar fleksibiliteti në realizmin socialist, çka i dha mundësi të 
mbijetojë. 

Lindur dhe rritur në qytetin muze të Gjirokastrës, Kadare studioi në Fakultetin e 
Historisë dhe Filologjisë të Universitetit të Tiranës dhe, më pas, ndoqi Institutin Gorki të 
Letërsisë Botërore në Moskë deri më 1960, kur marrëdhëniet midis Shqipërisë dhe Bashkimit 
Sovjetik erdhën e u bënë të ndera. Që në fillim , Kadare gëzoi një qëndrim të privilegjuar nga 
ana e Enver Hoxhës, edhe ky nga Gjirokastra, gjë që i dha mundësi të ndiqte synimet e veta 
letrare e personale, për çka sh kr imtarë të tjerë me siguri do të përfundonin në intemime apo 
burgje. Karrierën letrare ai e kishte filluar në vitet pesëdhjetë si poet me përmbledhjet poetike 
Frymëzimet cljaloshare (Tiranë 1954), Ëndërrimet (Tiranë 1957) dhe Shekulli im (Tiranë 
1961), që dëshmonin jo vetëm për frymëzimin e tij rinor, por edhe për talent e origjinalitet 
poetik në frymën e poetëve rusë Jevgenij Jevtushenko (1. 1933) dhe Andrej Voznjesenskij 
(1. 1933). Poezia e Kadaresë ishte më pak bombastike se poezia e mëparshme dhe prekte në 
mënyrë më të drejtpërdrejtë zemrat e lexuesve, të cilët shihnin tek ai frymën e kohës dhe 
çmonin larminë e temave. 

Fama botërore e Kadaresë deri tani mbështetet tërësisht në prozën e tij, sidomos në 
romanet dhe tregimet me temë historike. Vepra e tij e parë në prozë, ndofta edhe sot e kësaj 
dite më e njohura, Gjenerali i ushtrisë së vdekur (Tiranë 1963) merrej me vitet e para të 
pasluftës, të kundruara me syrin e një gjenerali italian të shoqëruar nga një prift gjatë një 
misioni në Shqipëri për të çvarrosur dhe riatdhesuar kockat e ushtarëve të tyre të rënë në 
luftë. Ky roman u botua i ripunuar më 1967, dhe pas suksesit që pati në botimin në frëngjisht 
(Paris 1970), u përkthye në shumë gjuhë (anglisht, gjermanisht, italisht, rumanisht, spanjisht, 
portugalisht, në gjuhën daneze, në suedisht, polonisht, çekisht, në gjuhën hungareze, në 
rusisht, greqisht etj.) dhe hapi rrugën famës së merituar të Kadaresë jashtë vendit. 

Veprat e Kadaresë janë refleks i përipecive të jetës politike shqiptare. Në vitet 
shtatëdhjetë ai iu drejtua përherë e më tepër prozës me temë historike, liman ky më i sigurt 
për të, dhe u bë mjeshtër i pashoq i këtij zhanri. Kështjella (Tiranë 1970), vepër që të kujton 
Shkretëtira e Tartarëve (italisht II deserto dei Tartari, 1940) të Dino Buzati-t (1906-1972), na 
shpie thellë në shekullin e pesëmbëdhjetë, në epokën e heroit kombëtar të Shqipërisë, 
Skënderbeu (1405-1468). Me detaje të imta e kompozicion solid, kjo vepër pasqyron 
rrethimin e një kështjelle mesjetare shqiptare - simbolike për vetë Shqipërinë - nga turqit 
gjatë njërës prej ekspeditave ndëshkuese për të nënshtruar Shqipërinë. Aludimi për ngjarjet 
politike të viteve gjashtëdhjetë, i vërejtur nga shumë kritikë, nuk ishte i paqëllimtë. Më 1961, 
Shqipëria kishte këputur vendosmërisht lidhjet me Bashkimin e fuqishëm Sovjetik, dhe pas 
pushtimit të Çekosllovakisë më 1968, ajo ndjente mundësi reale për një pushtim që do ta 
përfshinte përsëri në vathën e vjetër. Mund të themi se nuk kishte lexues shqiptar që të mos e 
ndjente analogjinë midis Portës së Lartë dhe Kremlinit. 

Më pas erdhi Kronikë në gur (Tiranë 1971), një roman i fuqishëm me ngjarje të 
vendosura në qytetin e lindjes, në Gjirokastër. Nëntori i një kryeqyteti (Tiranë 1973) me 
ngjarje në Tiranë gjatë pushtimit gjerman më 1944, ashtu si edhe Dasma (Tiranë 1968) 
përpara, pati më pak sukses dhe ishte refleks i spastrimeve politike. Dimri i madh (Tiranë 
1977) përbën një përpunim letrar të këputjes traumatike të hdhjeve me Bashkimin Sovjetik. 

Në Ura me tri harqe (Tiranë 1978), Kadareja u kthehet fillesave mitike të historisë së përhitur 
të Shqipërisë për t'i dhënë jetë njërit prej motiveve më mahitës të korpusit legjendar 
ballkanik, atij të murimit. Kjo vepër është interpretuar si reagim shqiptar ndaj romanit të 
nobelistit serb Ivo Andriq (1892-1975): Ura mbi Drin (serbisht Na Drini uprija, 1948). 
Kadare arrin pikën e tij më të lartë pikërisht në temat ballkanike. 

Tregimet dhe romanet e shkurtër vijues të Kadaresë u botuan në tri përmbledhje: 
Emblema e dikurshme (Tiranë 1977), Gjakftohtësia (Tiranë 1980) dhe Koha e shkrimeve 
(Tiranë 1986), këto dy të fundit thellësisht jokonformiste sipas normave shqiptare. Për arsye 
botimi, romanet e shkurtër u përfshinë në formë tregimesh. Ndër prozat më të bukura të 
përfshira në këto përmbledhje ishin: Kush e solli Doruntinën? , në të cilën ai ringjallte përsëri 
të kaluarën legjendare të vendit të vet; Sjellësi i fatkeqësisë - Islamo nox ; Viti i mbrapshtë, me 
ngjarje të vitit të turbullt e ogurzi 1914 që është një aludim i matur për Shqipërinë komuniste; 
Krushqit janë të ngrirë, një përshkrim prekës e emocionues për tragjedinë e Kosovës e 
përjetuar nga një kirurge në Prishtinë; vepra e shkëlqyer Nëpunësi i pallatit të ëndrrave', dhe 
Prilli i thyer. Në kontrast me këto tregime e romane të shkurtër ishte romani 700-faqesh 
Koncert në fund të dimrit (Tiranë 1988), një pasqyrë monumentale e shkëputjes së Shqipërisë 
nga Kina e pas-Maos më 1978, me një kritikë të hapur kundër depersonalizimit të individit në 
socializëm. Ky roman u kthehej përpjestimeve epike të Dimrit të Madh, me të cilin ka shumë 
ngjasime. 

Ismail Kadareja, falë talentit dhe privilcgjimit nga Enver Hoxha, bëri ç'është e 
mundur për të emancipuar letërsinë shqiptare, mbi të cilën ai mbretëroi si monark absolut në 
vitet shtatëdhjetë dhe tetëdhjetë. Largimi i tij i papritur nga Shqipëria dhe kërkesa për strehim 
politik në Francë në tetor 1990 i bëri shumë njerëz të shtangen, por pa dyshim ai do të kthehet 
në atdhe në një kohë të volitshme. 

Kryet e vendit që Kadareja zë në letërsinë e sotme shqiptare, bashkë me famën e tij 
ndërkombëtare, ka lënë një disi në plan të dytë e në hije mbarë shkrimtarët e tjerë të sotëm 
shqiptarë. Një nga ata që ka patur në rrugën e letërsisë së sotme një ndikim të 
konsiderueshëm është Dritëro Agolli (1. 1931), Kryetar i Lidhjes së Shkrimtarëve dhe 
Artistëve të Shqipërisë që me spastrimin e Lubonjes dhe Paçramit më 1973 deri më 1990. 
Ashtu si Kadareja, ai në fillim bëri emër si poet para se t'i kthehej prozës, dhe sot është i 
admiruar edhe në prozë, edhe në poezi. Përmbledhjet e tij të para në vargje, Në rrugë dola 
(Tiranë 1958), Hapat e mija në asfalt (Tiranë 1961) dhe Shtigje malesh dhe trotuare (Tiranë 
1965), e paraqitën atë në sytë e lexuesve si poet lirik të çiltër të tokës dhe dëshmuan për 
mjeshtri në vargun poetik. Në këtë poezi të hershme ndjehet ndikimi i shkollimit në 
Bashkimin Sovjetik, sidomos fryma e Eduard Bagricki-t (1895-1934) dhe Dmitri Kedrin-it 
(1907-1945). Lidhja e ngushtë me prejardhjen e tij fshatare dhe dashuria për fshatin, erdhën e 
u bënë themel i kredos poetike të Dritëro Agollit, sidomos në poemën Devoll, Devoll (Tiranë 
1964), e cila fillon kështu: 


Po, Devoll, 

i tillë qenkam unë, 
Paskam marrë baltën tënde arave 
Në një trastë leshi 

ndënë gunë 

Për t'ia sjellë 

Lidhjes së Shkrimtarëve 


Por me poemën Baballarët (Tiranë 1969) vargu i Agollit humbi mjaft nga 
spontaneiteti i vet dhe rrëshqiti drejt një poezie 'zyrtare' në shërbim të idcologjisë. Shembulli 
më i kuptimplotë i një panegjiriku të tillë partiak, që gëzoi publicitet të gjerë dhe 
propagandim zyrtar ishte Nënë Shqipëri (Tiranë 1974). Ndërkohë që u bë anëtar i Komitetit 

Qendror dhe Kryetar i Lidhjes së Shkrimtarëve dhe Artistëve, talenti i Agollit si poet erdhi 
duke rënë. 

Në vitet shtatëdhjetë, Agolli, si dhe Kadareja, iu kthye përherë e më shumë prozës. 
Forca e tij qëndron më tepër në tregimin e shkurtër se sa në roman, ndonëse përjashtim mund 
të bëhët për romanin e tij satirik Shkëlqimi clhe rënia e shokut Zylo (Tiranë 1973), që tani 
është përkthyer bullgarisht (Sofia 1975), frëngjisht (Paris 1990), gjermanisht (Kiel 1991), dhe 
rusisht (Moskë 1991?). Zylo është prototip i atij burokrati në shoqërinë socialiste, që 
shfrytëzon postin për të fituar influencë e për të shpëtuar lëkurën. Me një mprehtësi të hollë e 
shpesh me humor popullor, Agolli ndjek hap pas hapi veprimtaritë e përditshme të shokut 
Zylo dhe të shoqëruesit të tij Demkë, në tërë absurditetin e tyre. Një përmbledhje e 
mëparshme tregimesh, Zliurma e erërave të dikurshme (Tiranë 1964) pati 'nderin' të ndalohet 
e të kthehet në karton. 

Ndër prozatorët e sotëm më kryesorë janë: Petro Marko nga Dhërmiu i bregdetit të 
Himarës, që e kemi zënë në gojë edhe më parë, që pati çarë rrugën drejt prozës moderne para 
Kadaresë, e që tani po rizbulohet; romancieri i temës historike Sabri Godo (1. 1924) nga 
Delvina; tregimtari Naum Prifti (1. 1932) nga Rehova e Kolonjes; romancieri Dhimitër 
Xhuvani (1. 1934), lindur në qytetin e Pogradecit buzë liqenit të Ohrit; Skënder Drini (1. 1935) 
nga Voskopoja, me ndikime stili nga Kadareja; Teodor Laço (1. 1936) nga Dardha e Korçës; 
Kiço Blushi (1. 1943) nga Korça; Neshat Tozaj (1. 1943) nga Vlora; Fatos Kongoli (1. 1944) 
nga Elbasani; Koço Kosta (1. 1944), që e përmendëm edhe me parë, nga krahina e 
Lunxhërisë; Nasi Lera (1. 1944) nga krahina e Korçës, i shquar si stilist; Zija Çela (1. 1946) 
nga Shkodra; Betim Muço (1. 1947) nga Tirana; Roland Gjoza (1. 1950) nga Tirana; Valter 
File (1. 1954) nga Erseka; Preç Zogaj (1. 1957) nga Lezha; Besnik Mustafaj (1. 1958) nga 
Bajram Curri; Teodor Keko (1. 1958); si dhe tregimtarja Elena Kadare (1. 1943); romancierja 
Diana Çuli (1. 1951) nga Tirana; dhe Mimoza Ahmeti (1. 1963) nga Kruja, pa dyshim më të 
njohurat midis grave shkrimtare që lëvrojnë prozën. 

Edhe në poezinë bashkëkohore vihet re ai përpunim shkallë-shkallë i stilit dhe larmia 
më e madhe e temave që u vu re në prozën shqiptare. Shprehja estetike në gjuhën poetike, 
liria relative e shprehjes që ofron vargu i poezisë, mundësia për t'u hedhur në flatrat e 
fantazisë në një shoqëri të kapulluar e të mbërthyer nga ideja e prodhimit industrial, nga 
statistikat e nga ndërtimi i digave, vazhdojnë të joshin një numër të mirë sh kr imtarësh 
shqiptarë më fort drejt poezisë se sa prozës. 

Ndër poetët e sotëm më të mirënjohur të Shqipërisë, që ka zgjidhur dilemën e poetit 
me një mision të paracaktuar, është Fatos Arapi (1. 1930) nga krahina e Vlorës, autor vargjesh 
me frymë filosofike, lirikash dashurie dhe elegjish tepër prekëse për vdekjen. Dy 
përmbledhjet e tij të para: Shtigje poetike (Tiranë 1962) dhe Poema dhe vjersha (Tiranë 
1966), dëshmuan për një formë më moderne të vargut se sa ai i bashkëkohësve të tij. I hndur 
nga bregu i Jonit, Arapi në çdo çast ka ndjerë e vazhdon të ndjejë parreshtur magjepsjen nga 
ujërat lëbyrës të detit, shijen e ajrit të njelmët dhe diehin e fortë të Mesdheut, të cilat të gjitha 
së bashku vijnë e derdhen në vargun e tij. Në të vërtetë, përtej patosit jehues të një pjese të 
madhe të krijimtarisë së tij poetike me tema politike e të prodhimit industrial në vëllimet e 
mëvonshëm, vokacioni i tij i vërtetë poetik mund të vëzhgohet në krijimin e një barazpeshe 
midis harmonisë së valëve të detit dhe rrahjeve ritmike të qenies së tij. I kritikuar gjatë 
spastrimeve të vitit 1973 për vëlhmin Më jepni një emër (Tiranë 1973), i cih gjithashtu 'u 
kthye në karton', ai u tërhoq dhe ra disi në heshtje si poet deri më 1989. 

Ndër poetet e tjerë të mirënjohur janë: Koçi Petriti (1. 1941) nga Korça; Adem Istrefi 
(1. 1942) i lindur në Kosovë, poezia e të cilit më fort tradicionale është e gatuar me traditat 
epike të poezisë gojore të Kosovës; Ndoc Gjetja (1. 1944) poet lirik i kthjelltë nga Lezha; 
Ndoc Papleka (1. 1945) nga Tropoja; poeti energjik Xhevahir Spahiu (1. 1945) nga Skrapari; 
Natasha Lako (1. 1948) nga Korça; Bardhyl Londo (1. 1948) nga Lipa afër Përmetit; 
arkeologu Moikom Zeqo (1. 1949) nga Durrësi, vargu tepër intelektual e metaforik i të ciht 

është i frymëzuar në një pjesë të madhe nga madhështia e humbur e Dyrrahiumit të lashtë; 
Preç Zogaj (1. 1956) nga Lezha; dhe Rudolf Marku (1. 1950) nga Lezha, përmbledhja e fundit 
e të ciht Udhëtim për në vendin e gjërave që njohim (Tiranë 1989) u prit mirë. Nga poetët më 
të rinj, që janë paraqitur me një fillim premtues, mund të përmendim Mimoza Ahmetin 
(1. 1963) nga Kruja, enfant terrible i kulturës shqiptare; Erind Pajon (1. 1972); dhe Ervin 
Hatibin (1. 1974), të dy nga Tirana. 

Por historia e vetë Shqipërisë është vetëm gjysma e historisë së letërsisë shqiptare. Në 
Jugosllavi, shqipja flitet nga më shumë se dy mihon vetë (përkundrejt tre milionë në 
Shqipëri), dhe atje kjo gjuhë është e dyta pas asaj serbo-kroate. Zona e popullsisë shqiptare 
është Krahina e vuajtur Autonome Socialiste e Kosovës, ku shqiptarët, me ritmet 
jashtëzakonisht të larta të lindjeve, përbëjnë mbi 90 për qind të popullsisë. Prishtina, 
kryeqytet i Kosovës, deri tani ka qenë e aftë për të konkuruar me Tiranën pothuajse në çdo 
drejtim si qendër për veprimtari kulturore e letrare shqiptare dhe si qendër botuese për 
letërsinë shqiptare. Por e ardhmja e kulturës shqiptare në Jugosllavi është e pasigurt. 

Letërsia shqiptare në Kosovë zuri të zhvillohej vonë. Ishte revista letrare Jeta e re, 
themeluar më 1949, që e bëri brezin e ri të sh kr imtarëve shqiptarë në Jugosllavi t'i dëgjohej 
zëri e që shërbeu si forum fillestar për botime letrare. Ndonëse në vitet pesëdhjetë ishin 
botuar disa monografi, vetëm në mesin e viteve gjashtëdhjetë letërsia e krijuar në Shqipëri e 
në Kosovë filloi të botohet në Jugosllavi në një shkallë të konsiderueshme. Divergjencat e 
skajshme politike midis Jugosllavisë dhe Shqipërisë që shpërthyen më 1948, e bënë që në 
fillim të qartë për shqiptarët e Kosovës se për kulturën dhe arsimin nuk mund të prisnin gjë 
nga Tirana, veçse mbështetje morale. Ruajtja dhe zhvilhmi i kulturës shqiptare në Jugosllavi, 
nën kushte shpesh armiqësore për ta, vetëvetiu do të ishte problem për t'u zgjidhur nga vetë 
shqiptarët e Jugosllavisë. Problemet e vështira të analfabetizmit në shkallë të gjerë e të 
mjerimit të tmerrshëm të shqiptarëve në Kosovë, ashtu si dhe në Shqipëri, u shoqëruan për 
vite me radhë me mungesën e vullnetit të mirë të autoriteteve serbë të Beogradit për t'u dhënë 
mundësi shqiptarëve për shkollim e për kulturë në gjuhën amtare. Autonomia e plotë 
kulturore u bë e mundur për herë të parë e me shumë vonesë me Kushtetutën e vitit 1974, 
edhe pse vetëm në territorin e Kosovës. Por më 1989-1990, Kosova e humbi de facto këtë 
autonomi e liri të kufizuar dhe u vu nën pushtimin e drejtpërdrejtë ushtarak të Serbisë. 
Menjëherë pas shpëmdarjes së parlamentit të Kosovës në verë të vitit 1990, u ndaluan gazeta 
e vetme e përditshme në gjuhën shqipe, si edhe radio dhe televizioni shqip në Kosovë. Në 
mënyrë të veçantë situata u bë e rëndë për shkrimtarët dhe intelektualët shqiptarë të atjeshëm. 
Tani ata përbëjnë kërcënimin më të madh për sundimin serb në këtë krahinë, që udhëheqet 
nga hderi populist Sllobodan Millosheviq, i cih ka treguar vetëm përbuzje e mospërfillje për 
kërkesat e popullatës shqiptare për barazi e të drejtat e njeriut. 

Me synimin për të çarë izolimin kulturor nga i cih vuan dhe që është shtuar në mënyrë 
dramatike që nga koha e shtypjes së revoltave të viteve 1981 dhe 1989, brezi i sotëm i 
shkrimtarëve të rinj të Kosovës e pranon me dëshirë ndikimin e jashtëm për t'u ushqyer me 
rrymat e mendimit bashkëkohor evropian, të cilat u hodhën poshtë me mospërfillje në Tiranë. 
Në të njëjtën kohë, është për t'u habitur që kjo letërsi mjaft eklektike pak ka humbur nga 
fryma e vet tradicionale shqiptare. Forca dhe dinamizmi i saj rrjedhin drejtpërdrejt nga nevoja 
që shqiptarët e Kosovës ndjejnë për të mbrojtur vlerat e tyre kulturore në një krahinë të 
trazuar nga konflikte etnike, turbullira politike dhe kolaps ekonomik. Me gjithë këto 
probleme tepër të rënda, shqiptarët e Kosovës kanë gëzuar liri intelektuale dhe liri shprehjeje 
në rrafshin kulturor dhe e kanë shfrytëzuar këtë liri plotësisht, gjë që i ka dhënë mundësi 
kulturës shqiptare në Kosovë të zhvillohet, në këta dy dhjetëvjeçarët e fundit, me një vmll më 
të shpejtë e më lirisht se në vetë Shqipërinë. 

Ndër shkrimtarët 'klasike' të prozës të brezit të parë kanë qenë humoristi Sitki Imami 
(1912-1983) nga Gjakova; Hivzi Sulejmani (1912-1975) nga Mitrovica, të cilët kanë dhënë 
ndihmesë për ta nxjerrë letërsinë e hershme të Kosovës jashtë karakterit krahinor e provincial 

të saj; Ramiz Kelmendi (1. 1930) nga Peja; dhe shkrimtari e disidenti Adem Demaçi (1. 1936) 
nga Prishtina, i liruar më në fund në prill të 1990 pas njëzetetetë vjetësh në burgjet serbe. 

Një nga prozatorët kryesorë të sotëm në Kosovë është Rexhep Qosja (1. 1936), i cili 
nuk është vetëm një nga kritikët letrarë më të shquar e prodhimtarë në Ballkan, akademik, 
ish-drejtor i Institutit Albanologjik të Prishtinës, por edhe redaktor antologjish dhe autor i një 
numri të madh monografish shkencore, përfshirë një histori tre vëllimshe të letërsisë 
shqiptare të periudhës së romantizmit. Qosja ka botuar një nga romanet më shumë të pëlqyer 
e më shumë të përkthyer të viteve të fundit, Vdekja më vjen prej syve të tillë (Prishtinë 1974). 
Kjo është një vepër me një kompozicion dhe teknikë narrative origjinale, "trembëdhjetë 
tregime që mund të bënin një roman". Protagonisti, Xhezairi Gjika, është një sh kr imtar 
profesionist i mbërthyer në një rrjetë të tmerrshme intrigash politike, polici e fshehtë, 
hetimesh e torturash, një bote me aludime të holla politike për dëshpërimin gjer në palcë që 
ndjejnë intelektualët e sotëm shqiptarë në Kosovë. 

Ndër prozatorët e tjerë me talent janë: hermetiku Anton Pashku (1. 1938) nga 
Grazhdaniku; Nazmi Rrahmani (1. 1941) nga Ballovci afër Podujevës, romancier prodhimtar 
e i njohur gjerësisht nga lexuesi për jetën e fshatit në Kosovë; Teki Dërvishi (1. 1943) nga 

Gjakova, që ashtu si Pashku, me romane e tregime të shkurtër, ka depërtuar në psikikën e 

njeriut të sotëm; Mehmet Kraja (1. 1952) nga Kështenja e krahinës bregdetare të Krajës në 
Mal të Zi; Musa Ramadani (1. 1944) nga Gjilani; humorist Arif Demolli (1. 1949) nga 
Gllogovica, i cili, që nga burgosja disavjeçare pas revoltës së vitit 1981, nuk ka mundur të 
botojë gjë të madhe nga proza e tij për jetën e Kosovës; Zejnullah Rrahmani (1. 1952) nga 

Ballovci, romani i të ciht Sheshi i Unazës (Prishtinë 1978) ka në qendër aspiratën e thellë të 

Kosovës për liri dhe ringjallje; Jusuf Buxhovi (1. 1946) nga Peja, romani i të ciht Shënimet e 
Gjon Nikollë Kazazit (Prishtinë 1982) i bën jehonë figurës së dijetarit gjakovar të shekullit të 
tetëmbëdhjetë, i cih pat zbuluar të vetmen kopje të mbetur gjahë të librit të parë në shqip, 
Meshari të Gjon Buzukut (1555). Megjithatë, motivi kryesor i kësaj vepre të Buxhovit nuk 
është jeta e Kazazit, por përhapja dramatike e murtajës në Gjakovën e shekullit të 
tetëmbëdhjetë, një rrëfim i ngjashëm me Murtajën e Albert Kamy (frëngjisht La Peste 1947). 

Poezia gjithmonë ka qenë në pararojë të letërsisë në Kosovë dhe ka gëzuar 
popullaritet më të gjerë se sa proza ndër shkrimtarët dhe lexuesit. Shkrimtari Esad Mekuli 
(1. 1916), që quhet nga një pjesë e madhe e popullsisë, babai i poezisë së sotme shqipe në 
Jugosllavi, nuk ka lindur brenda Kosovës, por në fshatin legjendar të Plavës në Mal të Zi, në 
kufirin me Shqipërinë, ku edhe sot traditat kombëtare janë të forta. Mekuli, themelues i 
revistës letrare Jeta e re, që e kemi zënë në gojë edhe më sipër, e kryeredaktor i saj deri në 
vihn 1971, është një poet i angazhuar me vetëdije shoqërore, dhe goditja e rreptë që ai u bën 
padrejtësisë shoqërore, dhunës, genocidit, dhe mjerimit reflekton ato të poezisë 
pararevolucionare të Migjenit (1911-1938) nga Shkodra. Ndër 'klasikët' e tjerë të poezisë së 
sotme në Kosovë janë: poeti meditativ Enver Gjerqeku (1. 1928) nga Gjakova; Din Mehmeti 
(1. 1932) nga Gjocaj i Junikut afër Gjakovës; poeti i hollë lirik Adem Gajtani (1935-1982) 
nga Podujeva; Fahrudin Gunga (1. 1936) nga Mitrovica; Azem Shkreli (1. 1938) nga malet e 
Rugovës afër Pejës, drejtor i Kinostudios së Kosovës në Prishtinë; Rrahman Dedaj (1. 1939) 
nga Podujeva; Ah Podrimja (1. 1942) nga Gjakova; Eqrem Basha (1. 1948) nga Dibra; si dhe 
kritikët Sabri Hamiti (1. 1950) dhe Agim Vinca (1. 1947), ky i dyti nga Veleshta afër Strugës 
në Maqedoni, vokacioni popullor i të cilit është i lidhur fort me tokën e vendlindjes. 

Në Jugosllavi, ku situata tani është jashtëzakonisht e pasigurt për vetë ekzistencën e 
kulturës shqiptare, shkrimtarët dhe intelektualët kanë dalë në ballë, ashtu si edhe vendet e 
tjera të Evropës Lindore. Kritiku letrar Ibrahim Rugova (1. 1945) drejton tani Lidhjen për 
Demokraci e të Drejta Njerëzore të Kosovës, altemativë e sapolindur ndaj shtetit policor serb, 
kurse Rexhep Qosja, dashur pa dashur, është bërë figurë atërore dhe zëdhënës i kombit të vet. 
Këto dhjetë vjetët e fundit që nga revolta e vitit 1981, ndaj sh kr imtarëve dhe intelektualëve 
shqiptarë në Jugosllavi janë bërë në mënyrë sistematike kërcënime, fyerje, keqtrajtime fizike 

dhe burgime, me gjyq apo pa gjyq. Nëse në Kosovë do të bëhen ndonjëherë zgjedhje 
shumëpartiake e do të vijë një qeveri demokratike, çka tani për tani është ca e dyshimtë, këta 
dy shkrimtarë do të ishin edhe një dëshmi tjetër për mbizotërimin e veprimtarisë kulturore 
dhe letrare në procesin e demokratizimit e të përtëritjes në Evropën Lindore. 

Në vetë Shqipërinë, të cilën shtypi shpesh e ka cilësuar si "kështjellë të fundit të 
stalinizmit", ndryshimet politike më 1990 qenë po aq dramatike sa edhe në vendet e tjera të 
Evropës Lindore një vit më parë. Dhjetori i vitit 1990 përjetoi vendosjen e pluralizmit politik 
në vend dhe orvatjet e hapat e para drejt demokracisë pas disa dekadash izolimi e 'diktature 
proletariati' . 

A ka patur ndonjëherë disidencë, mendim të kundërt, në letërsinë e sotme shqiptare? 
Edhe po, edhe jo. Në një pro memoria dërguar Enver Hoxhës, shkrimtari Kasëm Trebeshina 
(1. 1926) paralajmëronte udhëheqësin shqiptar qysh më 5 tetor 1953 se politika e tij kulturore 
po e çonte vendin poshtë e teposhtë drejt katastrofës. Pas shtatëmbëdhjetë vjetësh burgimi 
(dënim ky relativisht i lehtë, siç e quan ai vetë) dhe pas njëzet vjetësh heshtjeje, Trebeshina 
doli përsëri në sipërfaqe bashkë me një numër shkrimtarësh dhe artistësh të tjerë - ndër të 
cilët janë Lazër Radi (1. 1916), Kapllan Resuli (1. 1935), Frederik Reshpja (1. 1941), Fatos 
Lubonja (1. 1951), Visar Zhiti (1. 1952) dhe Bashkim Shehu (1. 1955) - duke e parë se si 
profecia e tij doli e vërtetë. Mendim të kundërt pati, ndonëse në formën e tërheqjes pasive e të 
mendimeve të pashprehura, të fshehura në thellësi të mendjes e të zemrës së çdo intelektuali. 
Po opozitë a kishte? Jo! Në një intervistë dhënë Zërit të Amerikës në shkurt 1991, Dritëro 
Agolli deklaroi se të gjithë shkrimtarët shqiptarë kishin qenë konformistë. Në një kuptim, ai 
ka të drejtë dhe kjo kuptohet më mirë po të mbajmë parasysh shkallën e kontrolli politik mbi 
veprimet, e madje mbi mendimet e të gjithë intelektualëve, një kontroll të pashoq në Evropë 
dhe ndoshta në të gjithë globin. Çdo vëllim poetik kalonte para botimit nëpër duart e dhjetë- 
pesëmbëdhjetë recensorëve politikisht vigjilentë, kurse çdo dramë nëpër duart e të paktën 
tridhjetë vetëve (çka na ndihmon për të shpjeguar mungesën e një teatri të mirë shqiptar). 
Kurrë nuk ka patur ndonjë samizdat shqiptar ose ndonjë shtëpi botuese në mërgim. Lidhjet 
me botën e jashtme ishin zvogëluar nga partia në shkallën e një minimumi absolut dhe shumë 
rrallë u lejohej shkrimtarëve shqiptarë të shkonin jashtë shtetit. Për dyzetepesë vjet me radhë 
Shqipëria ishte një planet krejt tjetër, i shkëputur nga bota që ne njohim. Një ishulhm i 
shkëlqyer? Kurrsesi! Mbetet shumë për të bërë nga ato që nuk u bënë. E ardhmja është akoma 
plot paqartësi. Por një gjë mund të thuhet me siguri: periudha më interesante në historinë e 
letërsisë shqiptare sapo ka filluar. 

Gjurmime të botimeve letrare shqiptare 
1985 - 1994 


(Reçensa) 



Dhimitër S. Shuteriqi (red.) 

Historia e letërsisë shqiptare. 

Tiranë. Akademia e Shkencave e RPS të Shqipërisë. 1983. 629 faqe. 


Nevoja për një histori të besueshme e mbarëpërfshirëse të letërsisë shqiptare ka qenë e 
ngutshme. Plotësimit të kësaj nevoje i është afruar me një hap vendimtar - hbri Historia e 
letërsisë shqiptare, i sh kr uar nga një ekip studiuesish të Institutit të Gjuhësisë dhe Letërsisë 
pranë Akademisë së Shkencave të Shqipërisë, nën drejtimin e dijetarit të njohur Dhimitër S. 
Shuteriqi. Kjo histori e re e letërsisë, që gëzon bekimin e autoriteteve drejtuese të shtetit e të 
partisë, është një variant i përmirësuar dhe mjaft i zgjeruar i hbrit Historia e letërsisë shqipe 
(Tiranë 1959, 1965) në dy vëhime, e cila jo vetëm ishte vjetëruar, por, ta themi hapur, ishte 
dhe e pabesueshme, ashtu sikundër janë në fakt të gjitha burimet sekondare të letërsisë 
shqiptare deri tani. Vëllimi i ri i historisë së letërsisë shqiptare ndahet në tri pjesë: 1) Letërsia 
e vjetër shqiptare, 2) Letërsia shqiptare e Rihndjes kombëtare dhe 3) Letërsia shqiptare e 
periudhës 1912-1939. Secila pjesë ka një kapitull hyrës për kushtet kulturore dhe historike të 
zhvihimit të letërsisë së periudhës përkatëse. 

Pjesa për letërsinë e vjetër shqiptare trajton jo vetëm shkrimtarët e vjetër kristianë të 
Shqipërisë së Veriut, si Gjon Buzuku, Pjetër Budi, Frang Bardhi dhe Pjetër Bogdani, si dhe 
poetët e shekullit të tetëmbëdhjetë të traditës myshmane, por jep dhe një studim për 
humanistët latinë me origjinë shqiptare, po ashtu edhe për krijimtarinë aspak për t'u 
nënvlefësuar të shkrimtarëve arbëreshë të Italisë së Jugut. Por vendi më i madh e më i gjerë i 
është dhënë pjesës së dytë të letërsisë të quajtur periudhë e Rilindjes, ku vihet theksi më fort 
në atdhetarizmin e shkrimtarëve të kësaj periudhe se sa në meritat e tyre letrare. Ky qëndrim 
është mbajtur me vetëdije dhe kuptohet se ai përputhet me qëndrimin e partisë për letërsinë si 
mjet në shërbim të masave. Në Shqipëri, çdo krijim letrar me vlerë duhet t'i shërbejë çështjes 
së pavarësisë kombëtare dhe afirmimit të kombit. Edhe pse mund të thuhet se dijetarët e 
Shqipërisë socialiste kanë një prirje për të idealizuar ndjenjën e zjarrtë të atdhetarizmit të 
shkrimtarëve të shekullit të nëntëmbëdhjetë dhe të mos përfillin evoluimin objektiv të 
krijimtarisë së tyre letrare, prapëseprapë nuk mund të mohohet se elementi kombëtar ishte 
mbizotërues në krijimet letrare të atyre që luftonin për pavarësi nga Perandoria e plakur 
osmane. Vetë fakti që një poet pëlqente të krijonte e të shkruante në gjuhën shqipe në atë 
kohë përbënte në vetëvete një akt sfide politike kundër dekretit të Portës së Lartë për të 
ndaluar librat dhe shkollimin në gjuhën shqipe. Prandaj nuk është për t'u habitur, që edhe sot 
kritikët shqiptarë vazhdojnë të theksojnë patriotizmin si kriter të meritës letrare, nocion ky 
krejtësisht i huaj për letërsinë perëndimore. 


E re është pjesa e tretë për letërsinë e periudhës deri në Luftën e Dytë Botërore, që 
përfshin për herë të parë poetin e lënë në heshtje prej kohësh Lasgush Poradecin, një nga më 
të mëdhenjtë e Pamasit shqiptar, poezia panteiste e të cilit shënon një nga kulmet e letërsisë 
shqiptare të shekullit të njëzetë. Synimi i tij estetik i l'art pour l'art është në kontrast të 
dukshëm me ndjenjen e zjarrtë kombëtare të Fan Nolit ose me frymën e revoltës 
pararevolucionare të Migjenit, për të mos përmendur uniformitetin shpesh të mërzitshëm të 
krijimtarisë letrare në vitet pesëdhjetë e gjashtëdhjetë. Ndryshe nga botimi i mëparshëm, 
zihen në gojë jo aq përciptas - ndonëse me frymë polemike - disa shkrimtarë katolikë të 
periudhës së paraluftës, në veçanti Gjergj Fishta, të cilin dikur e kishin shpallur poet 
kombëtar të Shqipërisë, por që "klerikalizmi" dhe "prirjet profashiste" të tij e bënë të lihet në 
harresë. 


Indeksi i autorëve dhe i veprave, si dhe bibliografia selektive ndihmojne që ky hbër të 

jetë një histori e re përfundimtare e letërsisë shqiptare, gjithmonë nga pikëpamja marksiste- 
leniniste, dhe baza e domosdoshme e referimit për çdo albanolog. 

Alexandre Zotos (red.) 

Anthologie de la poësie albanaise [= Antologji e poezisë shqiptare]. Përkth. Jusuf Vrioni. 
Tiranë. 8 Nëntori. 1983. 417 faqe. 


Poezia ka qenë kurdoherë flaka jetike që i ka dhënë shtytje të brendshme zhvillimit të 
letërsisë shqiptare. Proza shqipe është një zhanër më i ri, kurse drama, me disa pak 
përjashtime të një cilësie të dyshimtë, në të vërtetë nuk njihej para shekullit të njëzetë. 

Kjo antologji e poezisë shqiptare, që plotëson vargun e antologjive të prozës 
(.Anthologie de la prose albanaise [Antologji e prozës shqiptare] 1983) e të tregimit 
(Anthologie du rëcit albanais [Antologji e tregimit shqiptar] 1982), është hartuar dhe 
përkthyer në Shqipëri për lexuesin perëndimor. Ajo përfshin 230 vjersha të dyzet poetëve që 
nga shekulli i shtatëmbëdhjetë deri më sot dhe është pajisur me shënime të shkurtra 
biografike për të gjithë shkrimtarët, ndonëse me shumë pasaktësira në imtësira që hasen në 
revistën letrare shqiptare Les Lettres Albanaises, ku janë botuar pjesa më e madhe e këtyre 
poezive në përkthimin frëngjisht. 

Lexuesit francezë, të interesuar për letërsinë shqiptare kanë patur vërtetë fat më të 
mirë se sa lexuesit anglezë, spanjollë apo gjermanë. Jo vetëm se përkthime në frëngjisht të 
shumë veprave në prozë e në poezi kanë dalë në revistën e sipërmendur dhe në hbra të 
veçantë të botuar në Shqipëri, por në Francë janë botuar edhe të paktën tetë vepra kryesore në 
prozë të Ismail Kadaresë. 

Në hbrin Anthologie de la poësie albanaise janë përfshirë poezi popullore, fragmente 
vargjesh të sh kr imtarëve fetarë të shekullit të shtatëmbëdhjetë, krijime përfaqësuese për çdo 
poet klasik të shekullit të nëntëmbëdhjetë të traditës së gjatë të nacionalizmit romantik, si dhe 
një përzgjedhje e mirë përfaqësuese e poetëve të sotëm të Shqipërisë socialiste. Ndër këta të 
fundit janë Llazar Siliqi, Fatos Arapi, Dritëro Agolli (kryetar i Lidhjes së Shkrimtarëve dhe 
Artistëve të Shqipërisë) dhe Kadareja, i vetmi autor shqiptar që ka fituar njohje të gjerë 
ndërkombëtare. Bien në sy edhe dy poetë nga minoriteti grek, Pano Çuka dhe Niko 
Kacalidha, si dhe dy nga brezi i parë i poeteshave shqiptare, Natasha Lako dhe Zhuljana 
Jorganxhi. Për të përftuar një ide të plotë për poezinë e sotme shqiptare, e cila përbën dy të 
tretat e antologjisë, lipsej të ishin përfshirë edhe poetët më me fantazi dhe më eksperimentalë 
të Kosovës, krahinë shqipfolëse në Jugosllavinë e Jugut, për krijimtarinë e të cilëve mund të 
themi se ka një gamë më të gjerë se sa të poetëve nga vetë Shqipëria, si dhe shkrimtarët e 
minoritetit shqipfolës në Italinë e Jugut. 

Poezia është një punë me karakter thellësisht individual dhe shpesh ajo e ka të 
vështirë të pajtohet me shoqërinë e ngurtë komuniste. Në të duhet patjetër që qëndrimi i poetit 
të përputhet me detyrat që i vë pushteti. Kritiku Dalan Shapllo, në parathënien e tij, 
përkufizon misionin e poetit duke thënë se ai duhet t'u shërbejë masave, t'i ushqejë 
shpirtërisht e t'u japë kënaqësi emocionale. Ky qëlhm ndjehet gjithandej në letërsinë 
shqiptare të Pasluftës, ndonëse, për fat të mirë, me individualitet të mjaftueshëm për të mos e 
lënë poezinë shqiptare të bjerë në atë panegjirik shterpë që aq shpesh e dëshirojnë 
dogmatikët. Dilema e poetit, të cilit i kanë vënë përpara mision për të përmbushur, është 
zgjidhur e kapërcyer me mjaft diplomaci në krijimtari. Shumica e poetëve të sotëm shqiptarë 
ia kanë dalë mbanë të paraqiten militantë, kombëtarë e njëherazi individualë. Ky vëllim i 
ofron lexuesit perëndimor një mundësi të drejtpërdrejtë për t'u njohur me shpirtin dhe 
mendjen e njerëzve më të mirënjohur shqiptarë të penës. 

Nebil Duraku (red.) 

Shkrimtarët e Kosovës '43 - '83. 
Prishtinë. Rilindja. 1984. 424 faqe. 


A janë të nevojshme paqa, qetësia sociale dhe një vilë përballë Liqenit të Gjenevës 
për të patur një prodhim letrar të dendur? Me sa duket, letërsia palestineze dhe ajo veri- 
irlandeze e kohëve të fundit flet për të kundërtën. Ka më shumë të ngjarë që Muza të marrë 
rrugën për atje ku ka konflikte civile, gjendje të nderë etnike dhe vuajtje, - nëqoftëse krijuesit 
më të mirë arrijnë të mbesin gjallë. 

Krahina e Kosovës në Jugosllavinë jugore është një zonë e tillë nga ku presim shumë 
në të ardhmen. Skena është ngritur. Shqiptarët etnikë, të cilët tani përbëjnë 78 për qind të 
popullsisë dhe kanë një ritëm hndjesh që do t'i trulloste madje edhe irlandezët, janë në 
konflikt me federatën jugosllave. Për herë të parë arsimi i përgjithshëm ka dhënë frytet e veta 
në një krahinë që deri vonë i ngjante më shumë Botës së Tretë se sa Evropës, kurse radha e të 
papunësve, që kanë mbaruar shkollat e lartë po bëhët mjaft e gjatë dhe shqetësuese. A nuk 
ishte ushqimi i keq në mensat universitare të Prishtinës që ndezi kryengritjen e përgjithshme 
më 1981, pas së cilës erdhi vendosja e shtetrrethimit në këtë krahinë? Autoritetet e Beogradit 
po i pëmdjekin dhe i ruajnë me vigjilencë bashkëvendasit shqiptarë. Është pikërisht kjo 
atmosferë e nderë politike në Kosovë, që e bëri aq të dukshme mungesën e çdo referimi ndaj 
politikës aktuale dhe nacionalizmit në këtë vëllim. 

Libri Shkrimtarët e Kosovës '43 - '83 shënon dyzetvjetorin e botimeve në Kosovë dhe 
përbën veprën më voluminoze të prozës bashkëkohore, që ka dalë deri tani në këtë krahinë. 
Ai është hartuar e redaktuar nga Shoqata e Shkrimtarëve të Kosovës nën drejtimin e Nebil 
Durakut, edhe vetë romancier i njohur. Duraku thotë se ky hbër nuk është antologji në 
kuptimin e zakonshëm të fjalës, e përmbledhur sipas kriteresh specifike, por është më fort një 
paraqitje e një numri sa më të madh autorësh nga Kosova. Bashkë me materialin biografik 
dhe bibliografik, ai përmban fragmente veprash nga 198 shkrimtarë të Kosovës: 149 
shqiptarë, 38 serbë dhe 11 turq, pasqyrim i rreptë ky i raporteve zyrtare etnike të krahinës. 
Pas këtij botimi, ky hbër do të pasohet edhe nga botimet në gjuhët serbo-kroate e turke. 


Janë përfaqësuar në këtë hbër jo vetëm klasikët e poezisë së sotme në Kosovë, si 
Enver Gjerqeku, Din Mehmeti e Esad Mekuli, dhe romancierë me emër si Nazmi Rrahmani e 
Hivzi Sulejmani, por edhe një numër i madh nga brezi i shkrimtarëve të rinj të shqetësuar që 
po lind, por që nga nevoja apolitike, shumica e të cilëve janë anëtarë të Shoqatës së 
Shkrimtarëve të Kosovës. Pjesët e zgjedhura janë të shkurtra, por të mjaftueshme për të 
treguar se sa vendosmërisht letërsia shqiptare në Kosovë është shkëputur nga nacionalizmi 
romantik i së kaluarës dhe është hedhur drejt një të ardhmeje të pasigurt. 

Ismail Kadarë 

Qui a ramenë Doruntine? [= Kush e solli Doruntinën?]. Përkth. Jusuf Vrioni. 
Paris. Fayard. 1986. 175 faqe. 


Edhe një herë tjetër Ismail Kadare hidhet në të kaluarën lcgjendarc të Shqipërisë, 
lcgjcndarc në kuptimin më të zhveshur të fjalës. Historia e Konstandinit dhe e së motrës 
Doruntinë, e njohur ndryshe si Garentinë, është një nga më të mirënjohurat e folkorit shqiptar 
dhe sikundër duket, me mundësi të gjera interpretimi. 

Një plakë kishte nëntë djem e një vajzë. Kur erdhi koha që vajza të martohej me një 
dhëndër të largët, të tetë djemtë kishin vdekur. Meqë e ëma e moshuar nuk e dha me qef 
pëlqimin për këtë martesë e po humbte vajzën në atë dhë të largët e nuk do ta shikonte më me 
sy, djali i vetëm që i kishte mbetur, Konstandini i vogël, i dha besën së jëmës se do t'ia sillte 
të motrën sa herë që e ëma të dëshironte. Kohët kaluan, por nga njerëzit e fisit të mbetur 
gjallë, pikërisht Konstandini vdiq i pari. Plaka, mbetur e vetme, u pendua për çka kishte bërë, 
po digjej nga malh për të bijën, dhe mallkoi Konstandinin e vdekur që kishte shkelur besën. 
Prandaj Konstandini, edhe i vdekur besnik ndaj fjalës së dhënë, ngrihet nga varri, i hipën kalit 
dhe niset natën për të gjetur të motrën e ia sjell së jëmës që po vdiste. 


E tillë është kjo legjendë ballkanike që Kadareja e ka shndërruar me mjeshtri në 
'thriller-in' e kohës, Kush e solli Doruntinën? Veprimi sillet rreth kapitenit Stres, nëpunës i 
ulët në Shqipërinë mesjetare, i ngarkuar me hetimin dhe mbledhjen e të dhënave për këtë rast, 
e që përgatit një raport të tillë: mbërritja e papritur e bijës nga Bohemia e largët në një natë 
tetori me mjegull, vdekja e menjëhershme e nënes dhe e së bijës, thashethemet pa pushim për 
një marrëdhënie incesti si një dëshirë kaq e fuqishme sa që mposht edhe vetë vdekjen, kapaku 
i varrit i hapur, përpjekja e tërthortë për të mbyllur skandalin që po rritej, për të mbrojtur 
interesat e kishës e të shtetit, dhe, më në fund, një kapje. Por, kush e solli Doruntinën, 
atëherë? Ata që kanë shijuar II nome clella rosa [Emri i trëndafilit] të Umberto Ekos nuk do të 
zhgënjehen nga ajo atmosferë intrigash mesjetare që na ofron Kadareja. 

Përkthimi nga Jusuf Vrioni i një udhëtimi tjetër të Kadaresë nëpër mitet dhe mjegullat 
e së kaluarës së vendit të tij eshtë jashtëzakonisht i këndshëm, po ta krahasojmë me shumë 
përkthime të bëra në Tiranë, që më fort e zhgënjejnë lexuesin e huaj të interesuar dhe e 
largojnë njëherë e përgjithmonë nga kënaqësitë e zhytjes thellë në letërsinë shqiptare. Lipset 
shpresuar se jo vetëm Ismail Kadare, por edhe romancierë e poetë të tjerë të sotëm shqiptarë 
do të kenë së shpejti vendin e tyre të merituar në raftet e librave në gjuhën angleze. Tani për 
tani, përveç Gjeneralit të ushtrisë së vdekur në anglisht, lexuesit në Perëndim mbetet të 
mjaftohen vetëm me përkthimet në gjuhën frënge. 

Ismail Kadare 

Koha e shkrimeve. Tregime, novela, përshkrime. 
Tiranë. Naim Frashëri. 1986. 408 faqe. 


Një radhë periudhash krejt të ndryshme nga njëra-tjetra të 'historisë së përhitur' të 
Shqipërisë janë shtjelluar në hbrin e Ismail Kadaresë Koha e shkrimeve, një përmbledhje me 
dy romane të shkurtër, tetë tregime dhe tri përshkrime nga udhëtimet e tij të fundit. 

Romani i parë i shkurtër Krushqit janë të ngrirë pasqyron ngjarjet shpërthyese të 
kryengritjes së shqiptarëve të mars-prill 1981 në krahinën e Kosovës në Jugosllavinë e jugut. 
Kërkesa e shqiptarëve për statusin e Republikës brenda federatës jugosllave ndeshi me një 
radhë masash shtypëse si dhe në vendosjen e shtetrrethimit nga autoritetet serbe të Beogradit. 
Tensionimi midis shqiptarëve dhe serbëve, që për shekuj kanë jetuar së bashku në pllajat e 
Kosovës, arriti atë vit edhe një kulm tjetër tragjik kur të dy popujt u vunë kundër njëri-tjetrit, 
në vend që të bashkoheshin në një bashkëjetesë të harmonishme. Pikërisht për këtë bashkim, 
që rrethanat e bënë të pamundur, e hedh fjalën titulli i romanit. Sipas legjendës, orat e 
mitologjisë shqiptare, e ktheu në akull një karvan dasmorësh para se të mbërrinte në shtëpinë 
e nuses, me qëlhm që të pengohej ajo çka nuk ishte thënë për t'u bërë. 

Alegoria e Kadaresë qëndron përmbi një realitet të pakëndshëm. Në ato ngjarje të 
përgjakshme, lexuesi ndjek dy ditë nga jeta e Teuta Shkrelit, kirurge në një spital të 
Prishtinës, e cila e sheh veten të zënë në një rrjetë intrigash e akuzash. Kush e mban 
përgjegjësinë për ata shtretër që u shtuan në pavion natën para kryengritjes? Kush i hoqi nga 
regjistrat e spitalit listën e të mjekuarve? Kush u jepte ndihmë mjekësore armiqve të shtetit? 
Dhe, a sterilizoheshin serbët prej mjekëve shqiptarë apo anasjelltas? Teuta, e cila e ndjen fort 
mirë shtypjen që po vinte, ndjen edhe se hdhja e saj shpirtërore me popullin e vet dhe 
profesionin ishte më e madhe se besnikëria pasive ndaj shtetit. 

Kadareja mban haptazi një qëndrim tendencioz në këtë roman, sidomos në 
përshkrimin e katilëve të dehur serbë që ëndërrojnë kohën e bukur të dikurshme të 
Rankoviqit, shef i UDB-së jugosllave, përgjegjës për pëmdjekjet sistematike të popullsisë 
shqiptare deri në shkarkimin e tij në korrik 1966. Por nuk e prisnim që një shkrimtar shqiptar 
i lartësisë së Kadaresë të mbetej indiferent ndaj kësaj tragjedie që ka ndodhur në një kohë aq 
të afërt me tonën, së cilës i ka mbetur për t'u shkruar akti i fundit. 

Viti i mbrapshtë na shpie në vitin 1914, një faqe e errët kjo jo vetëm në analet e 
historisë evropiane, por edhe një vit kaotik e vendimtar në luftën e shtetit të sapolindur 
shqiptar për të mbijetuar. Ç'të zeza parathoshte kometa që përshoi qiejt shqiptarë? Nuk 
mbretëronte princi gjerman Vilhelm Vidi, i caktuar nga fuqitë evropiane, i cih me shumë 
vonesë zbarkoi në portin e Durrësit në mars 1914 për të pranuar kurorën e mbretërisë së tij të 
vockël e të panjohur, por mbretëronte anarkia. Qeveria e tij me Turhan Pashën në krye, e 
përbërë kryesisht nga çifligarë feudalë rivalë me njëri-tjetrin, kishte në dorë vetëm një pjesë 
të vogël të vendit, kurse Komisioni Ndërkombëtar i Kontrollit, që ishte caktuar, nuk ishte në 
gjendje ta përballojë atë mori interesash të kundërta, jo thjesht brenda për brenda vetë 
shqiptarëve, por edhe brenda për brenda 'këshilltarëve ushtarakë' francezë, britanikë, 
hollandezë, si dhe shteteve fqinjë gjithmonë me oreks për të zhvatur territore. 

Mes një kaosi të tillë, thashethemet përhapen si flakë zjarri. A duhet që vetë Princ 
Vilhelmi të bëhet synet, si një gjest vullneti të mirë ndaj bashkësisë myslimane në shumicë? 
Apo, mos tashmë ishte bërë synet? E kush e dinte përveç së shoqes... dhe ndofta Sara Stringës 

së bukur, mbrëmjet dhe pritjet e së cilës ishin qendra e jetës shoqërore për ajkën mjaft të 
pakët të kryeqytetit të ri shqiptar? Ndërsa komandantët ushtarakë vazhdonin luftën për 
pushtet në male, e ndërsa trupat e Malit të Zi, të Serbisë e të Greqisë sulmonin këtë vend për 
të marrë copat e prera të tij, ata të trupit diplomatik të vendosur në këtë vend, merreshin me 
arsyetime se ç'kuptim kishte tepsia e bakllavasë që konsulli turk i pati dërguar misionit 
britanik. Pas gjashtë muajsh sundimi të palavdishëm, princi që pat ardhur me qëllime të mira 
u shtrëngua të niset me det nga Durrësi, duke lënë një këshill regjence për të përballuar punët 
e shtetit, kurse kometa misterioze pak nga pak humbet përtej horizontit. 


Ndër tregimet është Sjellësi i fatkeqësisë që zë e merret përsëri me temën e individit të 
mbërthyer për ironi në kthetrat e mekanizmit të intrigave politike, duke e dhënë se si Haxhi 
Mileti, një tregtar shetitës i Perandorisë Osmane, dërgon ferexhet e tij në ato krahina të 
Ballkanit ku nuk mbajnë ferexhe. Në fund të librit vijnë përshkrime nga udhëtimet e kohëve 


të fundit të Kadaresë në qytetin e tij të lindjes, Gjirokastër, në Greqinë fqinjë dhe në Paris, 


nga ku, midis të tjerash, ai ka hedhur mbresat nga takimet me aktorët Marçelo Mastrojani e 


Mishel Pikoli. 


botuar në World Literature Today [Letërsia Botërore Sot] 61.4 
Vjeshtë 1987 


www.elsie.de / Dr. Robert Elsie 




Ismail Kadare 

Chronicle in stone [= Kronikë në gur]. 
London. Serpent's Tail. 1987. 288 faqe. 


Më 1971, viti i botimit në anglisht të romanit Gjenerali i ushtrisë së vdekur, e para 
vepër e tij madhore e përkthyer në këtë gjuhë, Ismail Kadare botoi shqip romanin Kronikë në 
gur. Kjo kronikë është kronika e qytetit të bukur jugor të Gjirokastrës, i pushtuar gjatë viteve 
të Luftës së Dytë Botërore. Ky qytet përrallor me mure, kulla e shtëpia kështjellore prej guri, 
që ngjiten e zbresin anës shpatit të malit e deri në rrugicat e ngushta të shtruara me kalldrëm, 
këmbeu disa pushtime, ashtu si një pjesë e mirë e Shqipërisë së asaj periudhe, nga grekët, 
italianët dhe gjermanët. 


Kronikë në gur nuk është aq përshkrim i ngjarjeve historike të rënda në këtë qytet të 
pushtuar, se sa një përzierje e natyrshme e vrojtimeve, mbresave dhe fantazisë fëminore të një 
djali gjirokastrit. Le të theksojmë se vetë Ismail Kadareja pat lindur në Gjirokastër më 1936, 
sikundër kishte lindur atje edhe enigmatiku Enver Hoxha, një brez para tij. Autobiografik për 
nga frymëzimi, e pakta që mund të thuhet, romani ndjek personazhin e mitur nëpër rrugët e 
qytetit të pushtuar dhe nëpër flatrat e fantazisë së tij ai shikon se ç'bëhët rreth e rrotull dhe 
përgjon apo interpreton në mënyrën e vet ato copa thashethemesh, bisedash dhe bestytnish: 
një fqinjë i duket atij si Ledi Makbeth, një kokë lakre në pazar i duket si kokë e prerë. 
Ushtarët që kalojnë në rrugë i duken si kryqëtarë, deri sa vijmë te çasti kur Isai dhe shoku i tij 
Javer shkojnë partizanë, dhe bota e fantazisë fëminore i le më në fund vendin pjekurisë sonë 
shpesh të ashpër. 


Mbetet për t'u parë nëse realiteti mitik dhe legjendar i Ismail Kadaresë do të mundë të 
tërheqë vëmendjen e lexuesve të anglishtes, sikundër ndodhi me atë të bestseller-it kolumbian 
Gabriel Garsia Markes, me të cihn kohët e fundit Kadareja është krahasuar njëfarësoj, një 
krahasim ky komod, por ndofta jo aq i gjetur. 

Lasgush Poradeci 

Vdekja e nositit. Red. Sabri Hamiti. 

Prishtinë. Rilindja. 1986. 278 faqe. 


Nga fundi i vitit 1987, ne moshën tetëdhjeteshtatëvjeçare ndërroi jetë klasiku i fundit i 
madh i poezisë shqiptare të shekullit të njëzetë, Lasgush Poradeci. Vitet e fundit ai i pati 
kaluar në qytetin e tij të shtrenjtë, Pogradec buzë Liqenit të Ohrit, jo larg kufirit me 
Jugosllavinë, duke u përkujdesur për kopshtin e shtëpisë së tij a la Candide e duke soditur 
pamjen përherë në lëvizje të liqenit. Rrahjet ritmike e të lehta të valëve kishin qenë gjithmonë 
burim themelor i poezisë së tij panteiste. 


Poradeci hndi në Pogradec më 1899, vetëm tre-katër ditë përpara se të hynte shekulli i 
njëzetë, siç pati thënë një herë ai vetë. Ndoqi një shkollë në gjuhën rumune në Manastir 
(Bitola) në Maqedoni, një hce katolik francez në Athinë, dhe Akademinë e Arteve të Bukura 
në Bukuresht, ku kishte një ngulim jo të pakët mërgimtarësh shqiptarë. Periudha e qëndrimit 
në Bukuresht do të ishte me ndikim vendimtar për të ardhmen e tij letrare. Pikërisht atje ai u 
njoh dhe u miqësua me poetin romantik shqiptar Asdreni (1872-1947), fhloi të botojë vjersha 
në periodikët e ndryshëm që dilnin në gjuhën shqipe (midis të tjerash në Shqipëri e re të 
Konstancës dhe Dielli të Bostonit), duke treguar një farë afërie teosofike me poetin lirik 
rumun Mihai Eminesku. Një bursë e dhënë prej qeverisë së Fan Nolit më 1924 i dha 
mundësinë të vazhdojë studimet për filologji romane dhe gjermane në Grac të Austrisë. Nga 
viti 1934 deri në fund të luftës ishte mësues në një shkollë të mesme në Tiranë dhe më pas 
punoi në shtëpinë botuese shtetërore Naim Frashëri, deri sa doli në pension. Dy përmbledhjet 
e tij kryesore me poezi, Vallja e yjve dhe Ylli i zemrës u botuan në Rumani, përkatësisht më 
1933 dhe 1937. 


Edhe pse i ngritur lart nga shumë vetë si kritik e si njohës me shije, ky estet romantik, 
pa ato vlerat ideologjike të nevojshme, nuk pati kurrë miratim të plotë nga dogmatikët 
marksistë të Pasluftës. Pinjoll eklektik i epokës së vet, Poradeci ishte dhe mbeti një nga ato 
paradokset e shumta të letërsisë evropiane juglindore. Kritiku kosovar Rexhep Qosja e ka 
karakterizuar saktë dhe bukur: "ai ndien si romantik, mendon si klasiçist, asht i vetmuem dhe 
i hermetizuem shpirtnisht si simbolist dhe i kujdesshëm e fanatik ndaj formës së vargut si 
parnasist". Finesa e tij stilistike ishte me të vërtetë vendimtare në pasurimin dhe larushinë e 
metrikës poetike shqiptare. 


Vendi i Poradecit në letërsinë shqiptare kurrë nuk është përcaktuar me saktësi. Ai pati 
pak gjëra të përbashkëta me bashkëkohësit e vet, si me romantikun Asdreni, me politikun Fan 
Noli, me mesianikun Migjeni, dhe futi e mbrujti në letërsinë shqiptare një element ekzotik 
misticizmi panteist, duke i dhënë asaj atë çka ai e quante metafizikë të harmonisë krijuese. E 
kush është ai poet tjetër shqiptar i kësaj periudhe që do t'i kushtonte kaq shumë mund 
studimit të sanskritishtes për të kuptuar Vedat? 


Vdekja e nositit është deri tani botimi i parë i rëndësishëm i veprës së Poradecit, që 
tingëllon tamam si një testament. Por redaktori i saj, poeti dhe kritiku kosovar Sabri Hamiti, 
ankohet e qahet se kjo nuk është ende vepra e plotë e Poradecit. Për një arsye apo për një 
tjetër, disa periodikë shqiptarë të viteve '40, ku ai pati botuar, nuk qe e mundur të shfletohen, 
kurse një pjesë e krijimtarisë së tij më të fundit është lënë zakonisht jashtë, meqënëse thuhet 
se nuk është në nivehn e botimeve të Rumanisë. Megjithatë, ky vëhim na jep për herë të parë 
një përmbledhje të tillë: 106 vjersha, një vështrim mbi shkrimet kritike, shënime nga një 
intervistë me poetin e moshuar më 1980 dhe një bibliografi. 

Ismail Kadarë 

Der grofie Winter [= Dimri i madh]. 
Kiel. Neuer Malik. 1987. 444 faqe. 


Dimri i ashpër 1960-1961 ishte vërtetë serioz e me rëndësi në historinë shqiptare të 
pasluftës. Ai vit shënoi prishjen midis Nikita Hrushovit dhe Enver Hoxhës dhe dëshmoi 
tërheqjen e Shqipërisë nga blloku Lindor. Hoxha, pas disa manovrimesh tinzake në një luftë 
të brendshme për pushtet në vitet pesëdhjetë, e pati lidhur fatin e popullit të vet me 
Bashkimin Sovjetik dhe Traktatin e Varshavës për t'iu kundërvënë ndikimit kërcënues të 
Titos mbi këtë vend të vogël të Ballkanit. Shqipëria nuk ishte parathënë të bëhej republikë e 
federatës jugosllave, dhe Bashkimi Sovjetik ishte gati që të luante për atë një deus ex 
machina. 

Por në botën komuniste filluan të fryjnë erërat e ndryshimeve. Kur Hrushovi, më 
1960, ndërpreu fumizimet me drithë për të treguar pakënaqësinë e tij për aleancën shqiptaro- 
kineze, Hoxha iu kundërvu kryelartë: "Edhe bar do hamë, por nuk gjunjëzohemi". Poshtërimi 
për shqiptarët krenarë, por të varfër u bë sidomos i dukshëm me atë thënie, tani të njohur, që 
Hrushovi kishte lëshuar më parë gjatë një vizite në Shqipëri se aq drithë sa prodhonte 
Shqipëria e hanin minjtë nëpër depot e Bashkimit Sovjetik. Shqiptarëve iu desh përsëri të 
mbroheshin, kësaj radhe duke e ditur fort mirë se nuk kishin aleatë të tjerë të drejtpërdrejtë 
përveç kinezëve të largët. Situata e nderë arriti kulmin kur Enver Hoxha e akuzoi haptazi 
Bashimin Sovjetik se po bënte politikë kolonialiste. 

Dimri i madh pasqyron këto ngjarjc emocionante në dy rrafshe: në atë politik e në atë 
personal, që nga tryeza e bisedimeve në Kremlin e deri te shtëpitë e njerëzve të thjeshtë në 
Tiranë. Personazhi kryesor i romanit është Besnik Struga, një gazetar nga Tirana, që caktohet 
si përkthyes në përbërjen e delegacionit shqiptar dhe niset për në Moskë në një kohë kur 
nëpër vendet e Evropës Lindore po zbresin dëborërat e para të dimrit të madh. Atje ai merr 
pjesë në bisedimet, pritjet dhe bisedat e fshehta në nivel të lartë, duke përjetuar e dëshmuar 
drejtpërdrejt intrigat politike. Me mjeshtri Kadareja ka rindërtuar mjaft nga dialogu i 
zhvilluar, dhe këtë e ka bërë pasi ka shfletuar protokollet e bisedimeve dhe kujtimet e Enver 
Hoxhës, duke na hapur kështu një dritare unikale për të parë disi mekanizmin e botës 
komuniste të asaj periudhe. Besniku është aq shumë i tronditur nga ditët e tij në Moskë sa që 
marrëdhëniet e tij me Zanën, të fejuarën që e pret në Tiranë, nuk mund të vazhdojnë më dhe 
ndërpriten. 

Besniku nuk është tjetër veçse një prej atyre shumë vetëve që i preku politika. 
Kadareja sjell këtu edhe një numër të madh figurash dytësore, që nga fshesaxhinjtë e rrugës e 
deri te krerët e dikurshëm të borgjezisë që befasohen nga ngjarjet e këtij dimri të madh. 
Studentët shqiptarë të universiteteve të Moskës e të Leningradit janë të detyruar të ndërpresin 
në mes studimet e të kthehen në atdhe. Bashkimi Sovjetik tërheq gjithë këshilltarët e vet dhe 
pas bisedimeve të ndera pranon të braktisë bazën e tij strategjike e jetike të nëndetëseve në 
Pasha Liman pranë Vlorës. Marrëdhëniet politike e ekonomike prishen përfundimisht. Dhe 
vërtetë, asgjë nuk ka lënë më shumë gjurmë te shqiptarët gjatë këtyre tridhjetë vjetëve të 
fundit se sa shkëputja nga ai përqafim mbizotërues e mbrojtës i Nënës së Shenjtë Rusi. 
Romani përfundon: 


"Nëfillim të marsit, pas një ere të stuhishme, furia e së cilës ua kcdonte gjithë sqotave 
dimërore, mijëra njerëz hipën mbi çatira dhe tarraca për të rregulluar përveç të 
tjerash, antenat e TV-ve, të shtrembëruara ose të rrëzuara prej saj. Qysh nga shtatori 

i vitit që shkoi, një erë e tillë s'mbahej mend. Me jakat e ngritura për t'u mbrojtur nga 
thëllimi, njerëzit vështronin me vëmendje hekurat e zhveshur të antenave, sikur të 
kërkonin në to gjurmët e një lodhjeje të madhe. 


Asnjëherë gjatë jetës së tyre ata nuk kishin dëgjuar kaq shumë lajme sa këtë stinë 
dimri. Dhe ditë pas ditësh e net pas netësh, pa kuptuar as vetë se si, atyre u qe krijuar 
përshtypja se pas gjithë atvre lajmeve, që antenat i kishin mbledhur midis sqotës, 
pjalmit dhe kujës së erërave, hekurat e tyre do të ishin prishur e shtrembëruar prej 
kohësh. 

Mirëpo antenat, vetë çatitë, ashtu sikurse gjithë peizazhi i gjerë përreth, kishin mbetur 
po ato. Ndoshta për këtë arsye, ndërsa bëheshin gati për të zbritur, njerëzit tundnin 
kokat sikur të thoshin: 'megjithatë ç'dimër që ishte'" 


Përkthimi në gjermanisht i këtij eposi politik të Kadaresë është i pëlqyeshëm. 
Ndërkaq nuk është në të mirë të gjendjes së artit të përkthimit po të themi se në këtë rast 
përkthyesi, i cili pa dyshim ka derdhur aq mund për ta sjellë romanin në një gjermanishte të 
rrjedhshme sa edhe Kadareja për ta shkruar në gjuhën e vet, nuk është përmendur me emër. 
Po kështu ka ndodhur edhe me botimin e kohëve të fundit në anglisht të romanit Kronikë në 
gur. Shënimi shkurt e prerë "nga shqipja" kurrsesi nuk mjafton për të patur atë besim që 
nevojitet. Një kritikë e vogël i duhet bërë këtij botimi, pëmdryshe të arrirë, për atë shenjë të 
theksit të vënë mbi emrin e autorit, i cili përdoret dhe është i përshtatshëm në frëngjisht, por 
që është i tepërt në gjermanisht dhe anglisht, kurse në shqip nuk ekziston, e që i jep 
shkrimtarit ballkanik Kadare për fat të keq një ngjyrim Levantin. 

Ali Podrimja 
Fund i gëzuar. 

Prishtinë. Rilindja. 1988. 72 faqe. 


Poeti shqiptar Ah Podrimja u hnd më 1942 e u rrit në Gjakovë, një qytet oriental i 
pluhurosur në krahinën autonome të Kosovës në Jugosllavinë e jugut rrëzë vargmaleve të 
Alpeve të Shqipërisë veriore, një qytet i bukur i njohur për artizanët dhe për pastërtinë e 
shqipes së vet. Autor i më se dhjetë vëllimeve me poezi që nga viti 1961, ai tani e ka zënë 
vendin e vet mes letrarëve të afirmuar në Kosovë duke u bërë i njohur në këtë krahinë dhe në 
Shqipëri si një poet novator i radhës së parë. Përmbledhja e tij e vitit 1982, Lum Lumi, 
veçanërisht, konsiderohet nga disa si një pikë kthese në poezinë e sotme në Kosovë. 


Fund i gëzuar përbën një shpërthim tjetër të obsesionit Sizifian të Podrimjes për fatin 
e njerëzimit, përpjekjen e tij të vazhdueshme e ironike për të kapur fillin e ekzistencës në një 
grumbull dikotomish alegorike ku spikat e kaluara përkundër së tashmës, periferikja 
përkundër thelbit, miti përkundër realitetit, e veçanta përkundër së përgjithshmes. Ky vëhim - 
që pa dyshim synon të plotësojë këtë kërkesë, por pa e arritur deri në fund - përmban 
pesëdhjetekatër vjersha të ndara në pesë cikle. 


Cikli i parë, A ju kujtohet, evokon elemente të historisë dhe mitologjisë shqiptare dhe, 
së këndejmi, edhe protagonistët e tyre. Sikundër ndodh shpesh, këtu rezistenca ndaj tiranisë 
së huaj dhe mbrojtja e lirisë hyjnë në sferat e alegorikes. Figura e Skënderbeut, heroi 
kombëtar i Shqipërisë (1405-1468), i cih pati marrë guximin t'u bëjë ballë turqve në shekullin 
e pesëmbëdhjetë, nuk e ka humbur aspak forcën e saj jetësore si burim frymëzimi në 
letërisinë shqiptare. 


Ciklet 2 dhe 3, A ju dëgjon harrimi dhe Rekuiem për pyllin e prerë, që përbëjnë 
bërthamën e vëlhmit, hulumtojnë hijet e shprishura të diasporës shqiptare në Itali dhe Greqi. 
Poeti, që u ka kënduar simboleve të rezistencës dhe kulturës tradicionale fshatare, e ndjen në 
palcën e vet tani se traditat e arbëreshëve në Kalabri e Sichi dhe e arvanitasve të Epirit e të 
Moresë janë shpëlarë e fshirë tani mes mjetesh globale komunikimi dhe teknologjisë së 
sofistikuar, përballë të cilave rezistenca shihet nga shumë vetë, por vetëm për ta thënë butë, si 
një përpjekje e hidhur dhe e kotë. Të rrallë janë poetët e sotëm shqiptarë, me përjashtim të 
vetë shkrimtarëve arbëreshë si Vorea Ujko, që kanë mundur të shprehin përvojën kulturore e 
historike të arbëreshëve me një thellësi të tillë. 


Ciklet e katërt dhe të pestë, Këngë shendi dhe Hija ime, japin krizën sociale, 
ekonomike, politike e morale të shoqërisë së sotme me një larmi të gjerë temash, duke hedhur 
shpesh një vështrim ironik mbi goditjet e fatit, mbi mallin, vuajtjen dhe Utopinë. 


Ah Podrimja është poet i kursyer. Vargu i tij është kompakt në strukturë, kurse 
figuracioni i tij është i drejtpërdrejtë, i saktë dhe pa fjalomani artificiale. Çdo fjalë ka 
funksion. Ajo që e magjeps lexuesin shqiptar është mjeshtëria e fuqishme për t'i dhënë bukuri 
peizazhit të kursyer shkëmbor, që të kujton mjeshtërinë e folklorit shqiptar, me metafora të 
pazakonta, me struktura sintaktike të befta dhe me rima të holla. Metaforat janë me bollëk në 
veprën e tij. Dritëro Agolli, kryetar i Lidhjes së Shkrimtarëve dhe Artistëve në Tiranë, ka 
thënë një herë për Podrimjen se ai i hedh metaforat ashtu si hidhet sheqeri mbi një tepsi me 
bakllava. 


Forma dhe struktura kanë qenë kurdoherë në evoluim të vazhdueshëm në veprën e Ali 

Podrimjes, por janë kryesisht sjellja dhe trajtimi i temave të reja, edhe pse të ngulura fort 
brenda obsesionit të tij klasik, të cilat bëjnë që hbri Fund i gëzuar të tingëllojë fort si një 
fillim i ri i poezisë së sotme shqiptare në fushat e pluhurosur e të trazuara të Kosovës. 

Ismail Kadare 

Die Schleierkaraxvane. Erzahlungen [= Karvani i ferexheve. Rrëfime]. Përkth. Oda Buchholz, 
Wilfried Fiedler. 

Berhn. Volk und Welt. 1987. 183 faqe. 


Die Schleierkaraxvane përmban tre rrëfime me temë historike në gjermanisht, të 
shkrimtarit të njohur shqiptar Ismail Kadare, të cilat kanë të tria në qendër Shqipërinë nën 
zgjedhën e Perandorisë Osmane. 


"Jam i lumtur të lajmëroj sot sulltanin sovran, mëkëmbësin e profetit mbi dhë, se 
gjithë gratë dhe vajzat e perandorisë më të madhe të botës janë nën ferexhe." 


Kjo është pika kulmore e tregimit me titull në shqip Sjellësi i fatkeqësisë - Islamo nox. 
Ishte vullneti i Sulltanit që të gjitha femrat e perandorisë, këndej e andej Bosforit, të 
mbulonin fytyrën me ferexhe. Por gratë e Ballkanit, e sidomos vajzat syzeza të malësisë së 
thellë të Shqipërisë, myslimane vetëm nga emri, nuk po e kuptonin ende se sa e pahijshme 
ishte sjellja e tyre, prandaj dhe Porta e Lartë u detyrua të veprojë. Duke punuar me ngulm 
gjatë gjithë verës, rrobaqepëset e dhjetë qyteteve turke përgatitën gjysëm mihoni ferexhe për 
evropianet kokëforta. Pasi ishin dërguar në depon qendrore të Stambollit, ferexhet u paketuan 
me kujdes në dengje dhe u ngarkuan në mushqet e Haxhi Miletit. Pikërisht këtu e nis rrëfimin 
autori. Më pas ne ndjekim karvanin e Haxhi Miletit në udhëtimin e tij të gjatë me karakter 
politik për në Shqipëri, për t'ua shpërndarë atë rrobë orientale grave evropiane të perandorisë. 
Haxhiu, shërbëtor besnik i Sulltanit, arrin të heqë dyshimet për moralin e këtij udhëtimi dhe e 
zbaton pikë për pikë urdhërin perandorak. Po a e zbaton me të vërtetë? Pasi kthehet në Orman 
Çiflik atë e pret arrestimi dhe burgu për tërë jetën. Ç'të ishte kjo, intrigë politike e shkruar në 
fatin e vet? Apo mahkimi i grave të Ballkanit? Kadareja shfrytëzon këtë figurë të Haxhi 
Miletit për të ringjallur një kapitull gati të harruar të historisë së gruas, ndonëse jo pa pika 
takimi me kohën tonë, sikundër tregon gjendja e mjerë e grave në Iranin e sotëm. 


Rrëfimi i dytë, Komisioni i festës, na shpie në Shqipërinë e shekullit të 
nëntëmbëdhjetë, përsëri nën Perandorinë Osmane. Me hollësi tepër të imta Kadare 
përshkruan përgatitjet e shumta për të kremtuar ripërfshirjen e Shqipërisë në atë perandori pas 
shtypjes së një kryengritjeje dhe pastaj masakrën e pabesë mbi pesëqind fisn ik ë e luftëtarë 
shqiptarë. Vepra e merr lëndën nga njëri prej episodeve më tragjikë në historinë e Shqipërisë. 
Më 1830, pas luftës ruso-turke, Porta e Lartë vendosi të heqë qafe një herë e mirë ata feudalë 
shqiptarë që ngrinin krye me armë vazhdimisht kundër perandorisë dhe që shfrytëzonin çdo 
rast për kryengritje. Në gusht të atij viti Mehmet Reshid Pasha mbërriti në Manastir për të 
shpallur një amnisti për fiset kryengritëse. Gjatë ceremonisë së festës për këtë amnisti, trupat 
e tij rrethuan dhe masakruan pesëqind krerë me gjithë familjet e tyre, duke zhdukur njëherësh 
të gjithë krerët e Shqipërisë së Jugut. Kadare pasqyron tërë cinizmin dhe falsitetin gjakftohtë 
të politikës së një sistemi të amullt e autokrat. 


Rrëfimi i tretë ka një karakter më intim, ndonëse kalon nëpër një hark kohor më të 
madh. Breznia i Hankonatëve, në njëzetetetë episodet e saj, ndjek rrugën e ngjitjes së familjes 
së Hankonatëve në qytetin jugor të Shqipërisë, Gjirokastër, vendlindja e autorit. Kadare vë në 
dukje zellin për punë të Hankonatëve, bestytnitë e tyre dhe rivalitetet e vogla midis njëri- 
tjetrit, sukseset dhe dështimet, nga brezi në brez, për një periudhë prej dy shekujsh. Edhe këtu 
autori dëshmon mjeshtrinë e tij jo vetëm në përshkrimin e një historie familjare, por edhe në 
pasqyrimin e një epoke të goditur nga ironia e historisë dhe grushtet e fatit. 

Mensur Raifi (red.) 

Roads lead only one way. A survey ofmodern poetry from Kosova [= Rrugët kanë vetëm një 
drejtim. Një vështrim mbi poezinë bashkëkohore e Kosovës]. 

Prishtinë. Rilindja. 1988. 235 faqe. 


Tepër e vetëdijshme për domosdoshmërinë e daljes nga ai izolim, si brenda 
Jugosllavisë, ashtu edhe në Evropë, në të cihn letërsia e sapolindur e Kosovës po lëngon, 
Shoqata e Përkthyesve Letrarë të Kosovës ka botuar një përkthim në anglisht të një hbri me 
poezi të zgjedhura autorësh të sotëm nga kjo krahinë autonome kryesisht shqipfolëse. Roads 
lead only one way pëmiban 139 vjersha të shkruara në origjinal në një nga këto tri gjuhë të 
Kosovës: shqip, serbo-kroatisht dhe turqisht. Në këtë antologji përfaqësohen poetët 
bashkëkohës shqiptarë Esad Mekuli, Enver Gjerqeku, Azem Shkreli, Rrahman Dedaj, 
Fahredin Gunga, Ah Podrimja dhe Eqrem Basha, poetët serbë Lazar Vuçkoviq, Radosllav 
Zllatanoviq dhe Darinka Jevriq, si dhe poeti turk Hasan Mercan. Ndryshe nga antologjia e 
fundit e poezisë kosovare të përkthyer, Dega e pikëlluar (Prishtinë 1979), e cila përmbante 
vetëm dy vjersha nga çdo poet, përkthimi i tanishëm na jep nga çdo autor pesë deri në 
njëzetetre vjersha të zgjedhura, çka e mundëson lexuesin e stërvitur të përftojë të paktën një 
ide të përgjithshme për stilin e çdo autori. Libri përmban gjithashtu një parathënie nga 
shkrimtari dhe kritiku Mensur Raifi, si dhe shënime bibiografike për çdo poet. 


Më shumë vjersha në këtë antologji janë përzgjedhur nga poezia e Azem Shkrelit, 
poet shqipfolës i pëlqyer si dhe autor tregimesh e romanesh. Ai ka lindur në malësinë e 
Rugovës afër Pejës më 1938. Azem Shreli, tani drejtor i Kosovafilmit, është një poet 
intelektual, që ashtu si bashkëkohësi i tij Ah Podrimja, edhe pse tepër shprehës, ka një poezi 
të kursyer në fjalë. Këndvështrimi i tij qytetar hedh dritë mbi përvojën e tij në fshat midis 
njerëzve të malësisë së përthyer të qarkut të Rugovës rrëzë 'Bjeshkëve të Namuna', të urtësisë 
së tyre dhe mënyrës së tyre tradicionale të jetesës. Kritiku Agim Vinca e ka cilësuar si poet të 
ideve dhe i gjykimit të thellë. Botëkuptimi i Shkrelit mund të përmblidhet shkurt e qartë në 
konkluzionin ekzistencialist të Dhjatës së re poetike të tij: "Koha jonë s'guxon të kohosh pa 
ne." 


Përkthimet e bëra prej Xhon Hoxhsën-it (John Hodgson) nga shqipja dhe Fiona 
Kallën-it (Fiona Cullen) nga serbo-kroatishtja i qëndrojnë besnikë aq sa duhet origjinalit dhe 
janë funksionale. Megjithatë, të rimosh është një nga problemet e përjetshme me të cilin 
ballafaqohet herët a vonë çdo përkthyes poezie. A është e pranueshme që një poezi lirike e 
rimuar të përkthehet pa rimë, me qëlhm që ideja e saj të përcillet sa më qartë, por që shpie në 
një lloj proze të vargëzuar? Apo duhet rikrijuar varg me rimë për të ruajtur dimensionin 
poetik, por duke vënë në rrezik përcjelljen e saktë të përmbajtjes së origjinalit? Me sa duket, 
në kohën tonë mbizotëron mendimi i parë, pa dyshim, veç arsyesh të tjera, edhe sepse epoka 
jonë e varfëruar nuk po nxjerr më përkthyes - poetë mjeshtra të përsosur, si në të kaluarën, 
mjeshtra të tillë të përkthimit që, me një të rënë të penës ishin të zotë t'u jepnin jetë faqeve të 
tëra me poezi të ngjashme ose madje të njëjtë, në metrikë e në rimë, me origjinahn. 
Përkthimet me varg të rimuar në anglisht të poezive të Mekulit, Gjerqekut, Shkrelit, Dedajt 
dhe Bashës nga Hoxhsën-i, edhe pse nuk janë kurrësesi të ngurta e të pakëndshme, na bëjnë 
më fort të vrasim mendjen për figuracionin e origjinalit se sa të shuajmë etjen tonë për poezi 
të vërtetë. 


Sidoqoftë, mendimi i përgjithshëm është se me fare pak përjashtime, 'poezia e vërtetë' 
lipset kërkuar vetëm në origjinal, kurse përkthimet nuk janë tjetër, veçse një pasqyrë e zbehtë, 
një realitet ky që do ta pranojmë. Sikundër e ka thënë poeti ebrë, Haim Nahman Bialik dikur: 

"Të lexosh poezi në përkthim është njësoj si ta puthësh nusen pa ia hequr vellon." Po edhe 
kështu, përkthimi mbetet prapëseprapë një nevojë e domosdoshme dhe, në këtë kuptim, hbri 
Roacls lead only one way është një botim i rëndësishëm e i mirëpritur, që u shtohet atyre pak 
përkthimeve ekzistuese në gjuhën angleze të poezisë së Kosovës e të poezisë shqipe në 
përgjithësi. 

Teodor Laço 

Të gjithë lumenjtë rrjedhin. 
Prishtinë. Rilindja. 1988. 380 faqe. 


Revolta e shqiptarëve në krahinën autonome të Kosovës në jugë të Jugosllavisë më 
1981 u dha fund hdhjeve kulturore midis kësaj krahine dhe vetë Shqipërisë. Para kësaj kohe, 
universitetet shqip të Prishtinës dhe të Tiranës këmbenin botime, profesorë e lektorë, kurse 
hbra nga Shqipëria (herë-herë variante të shkurtuar e të pastruar) gjendeshin gjithandej në 
Kosovë të shtypur aty, ashtu si dhe hbra (herë-herë variante të shkurtuar e të pastruar) nga 
autorë kosovarë botoheshin në Tiranë. Tani lidhjet politike, ekonomike e kulturore midis dy 
gjysmave të kombit shqiptar në fakt janë ngrirë. Kjo situatë është bërë sidomos e vështirë për 
intelektualët në Kosovë, sepse për ta është me rrezik po t'u gjejnë botime letrare nga 
Shqipëria, kurse dëgjimi i programeve të radios dhe televizionit të Tiranës quhet krim që 
dënohet me burgim - dhe të dyja këto veprimtari konsiderohen nga ana e autoriteteve të 
Beogradit si shenja të 'nacionalizmit dhe ekstremizmit shqiptar', i ashtuquajtur shkak i 
problemit të Kosovës. Por ama, për poetët dhe romancierët e Kosovës, qenia e tyre kulturore 
dhe mbijetesa e integriteti i tyre janë të pamundura pa kontakte me dheun amë. Nëse ky 
pozicion 'pati politik' do të vazhdojë edhe për më shumë kohë, atëherë letërsia shqiptare do ta 
shohë veten të ndarë në dy letërsi të vëçuara, secila me rrugën e vet. Shenjat e para të kësaj 
ndarjeje tashmë duken qartë. Shkrimtarët në njërën anë të kufirit, për shembull, nuk e kanë 
idenë se ç'po ndodh përtej malit. 

Tani për tani, shtëpisë botuese Rilindja në Prishtinë i lejohet të ribotojë vetëm një 
roman në vit nga Shqipëria. Këtë fat për vitin 1988 e pati vepra e fundit e Teodor Laços: Të 
gjithë lumenjtë rrjedhin. 

Prozatori dhe dramaturgu Teodor Laço ka lindur më 1936 në Dardhë të Korçës në 
Shqipërinë juglindore. Ai pati mbaruar për agronomi më 1958 në Tiranë, para se talentin dhe 
energjitë e veta t'ia kushtonte letërsisë. Romani i tij i parë, Toka e ashpër, i botuar në Tiranë 
më 1971, merrej me problemet e kolektivizimit të bujqësisë në zonat malore. Deri tani ai ka 
botuar nëntë përmbledhje me tregime dhe katër romane të tjerë, dy prej të cilëve janë botuar 
në gjuhë të huaja në Tiranë: një në anglisht The Face-up, 1980 [ Përballimi ], dhe në frëngjisht 
Le prë des larmes, 1980 [Lëndina e lotëve ]. Bashkë me Ismail Kadarenë, Dritëro Agollin, 
Nasi Lerën, Zija Çelën, Skënder Drinin dhe Agim Cergën, ai ka bërë emër si një nga 
romancierët e sotëm shqiptarë me botime të shumta. 


Të gjithë lumenjtë rrjedhin ka në qendër ndërtimin e një dige e të një ujëmbledhësi në 
fshatin e quajtur Soborë, për të ujitur shtatë mijë hektarë tokë. Inxhinierit hidroteknik Arsen 
Morina i është besuar një projekti, i cih ishte i tillë që kërkonte zgjidhje të guximshme, 
mendim novator dhe jo pak trimëri për t'i bërë ballë ndrojtjes dhe konformizmit të zyrtarëve 
lokalë. Antagonisti i tij gjatë gjithë romanit është Bani Bashari, kryetar i Komitetit Ekzekutiv 
të Rrethit, i cih pas disa fër ki meve të vogla për mendime të kundërta në fihim , filloi ta luftojë 
me çdo mënyrë, me qëlhm që të ruajë postin e vet. Konfl ik ti midis tyre simbolizon konfl ik tin 
midis veprimtarisë krijuese dhe frenimit që sjellin burokracia dhe qëndrimet konservatore. 
Me gjithë të metat e dështimet në fazat e ndryshme të ndërtimit dhe me kërcënimin për vetë 
ekzistencën e projektit nga marifetet e Basharit e të inxhinierëve të tjerë, Morina i ri pak nga 
pak arrin të fitojë besimin e Besim Golemit, sekretar i parë i partisë, e të kolegëve të tij, dhe 
kështu diga e ujëmbledhësi përfundojnë me sukses. 

Kjo vepër e Laços është në hullinë e romanit klasik për ndërtimin socialist, i ngjashëm 
me letërsinë sovjetike për industrializimin e viteve tridhjetë (Erenburg, Gladkov, Leonov). 

Ky krahasim nuk ka përse të na çudisë po të kemi parasysh se Shqipëria e viteve tetëdhjetë, 
me një minimum ndihme dhe teknologjie të huaj, filloi po atë proces industrializimi të 
mundimshëm që pat nisur Rusia sovjetike në vitet njëzet. Konceptimi i gjerë i romanit dhe 
portretizimi i personazheve kryesorë janë besnikërisht sipas kësaj tradite: Morina, hero 
tërësisht positiv, përfaqësues i gjithë virtyteve të Njeriut të Ri; personazhi negativ e me të 
meta në figurën e Bani Basharit; udhëheqja e pagabuar e Partisë; hepi end i përhershëm. 
Kështu, nuk mund të mos themi se Të gjithë lumenjtë rrjedhin është një vepër tepër 
konformiste, edhe pse ajo bën një hetim të shkëlqyer në mënyrën se si shoqëria e sotme 
shqiptare merr vendimet e zgjidh konfliktet. Këtë konformizëm e kompenson deri diku 
individualizmi me imtësi artistike i personazheve. Në përvijimin dhe ndërtimin e figurave të 
të dy antagonistëve kryesorë, Laço është treguar mjeshtër i shquar në analizimin dhe 
theksimin e tipareve të karakterit e në mbajtjen e një tensioni dramatik, por personazhet e tij, 
në të vërtetë, nuk kalojnë përtej cakut të stereotipit 'pozitivi kundër negativit', kalim që do t'i 
bënte të besueshëm si qenie njerëzore, edhe me virtyte, edhe me të meta. 


Titulli ka karakter simbolik. Ai pasqyron jo vetëm rëndësinë e hidrocentraleve e të 
ujitjes së tokës bujqësore për zhvillimin dhe ekzistencën e këtij vendi të vogël në Ballkan, por 
edhe vërshimin e frymës krijuese e të guximit, si dhe pjekurinë e një shoqërie dhe të një 
kulture të ndryshme nga të tjerët. 

Ismail Kadare 
Koncert në fund të dimrit. 

Tiranë. Naim Frashëri. 1988. 704 faqe. 


Që nga viti 1963, Ismail Kadareja është afirmuar plotësisht si mjeshtër i romanit 
shqiptar. Vepra e tij e parë, e ndoshta më e njohur, Gjenerali i ushtrisë së vdekur, merrej me 
vitet e para të Pasluftës, dhe gjatë kësaj kohe ne ndjekim një gjeneral italian të shoqëruar nga 
një prift me mision në Shqipëri për të çvarrosur dhe riatdhesuar eshtrat e ushtarëve italianë të 
rënë këtu gjatë luftës. Romani i dytë i madh i Kadaresë për historinë e re shqiptare, Dimri i 
madh, ndalej në ngjarjet që shpunë në prishjen dramatike të marrëdhënieve midis Shqipërisë 
së vogël dhe Bashkimit Sovjetik të fuqishëm më 1961, divorc ky midis elefantit dhe miut. 

Më 1988, Kadareja na dha një epos tjetër të historsë së re shqiptare në romanin 
Koncert në fund të dimrit, titulli simbolik i të cilit mjafton për të kuptuar vazhdimësinë e tij 
nga Dimri i madh. Dhe kështu është. Ashtu si Dimri i madh vrojtonte dhe studionte prerjen e 
marrëdhënieve me Bashkimin Sovjetik në tërësi, Koncerti përbën një vështrim monumental 
mbi prerjen po aq dramatike të marrëdhënieve me Kinën e Mao Ce Dunit më 1978. Kadareja 
në të vërtetë e pat filluar këtë roman shtatëqind faqesh në kohën e prishjes së aleancës 
shqiptaro-kineze dhe e përfundoi vetëm vitin e kaluar. 

Marrëdhëniet midis Kinës dhe Shqipërisë patën nisur të keqësoheshin me hapjen 
graduale të Kinës ndaj Perëndimit në vitet shtatëdhjetë, ndërsa ftesa historike drejtuar 
Presidentit Nikson për të vizituar Kinën e vuloste këtë gjë. Enver Hoxha dhe Partia e Punës 
së Shqipërisë nuk po e shihnin më aleatin e tyre të vetëm si fanar ndriçues të Marksizëm- 
Leninizmit dhe e demaskuan përsëri 'revizionizmin'. Skenari politik ishte po ai i prishjes së 
dikurshme me Bashkimin Sovjetik: divergjencë ideologjike në pikëpamje, një Enver Hoxhë i 
vendosur në të veten, dhe ikja përfundimtare e specialistëve kinezë nga baza e tyre e vetme 
në Mesdhe. 


Edhe struktura themelore e Koncertit në fund të dimrit dhe teknika e përdorur 
dëshmojnë për ngjashmëri me Dimrin e madh. Dhe vërtetë, në këtë afreskë të madhe të 
ngjarjeve të një dekade më parë shohim të shfaqen përsëri personazhet e njohur të Dimrit të 
madh: Besnik Struga, Skënder Bermema dhe Marku, por natyrisht shtatëmbëdhjetë vjetë më 
të vjetër e gjithashtu më të mënçur. Këtij romani, natyrisht, nuk i mungojnë polemikat e, 
çuditërisht, as thekset antikineze. Pjesët ku kritikohen Mao, revolucioni kulturor, pëmdjekja e 
intelektualëve në Kinë dhe qëndrimet kineze ndaj Shqipërisë bien në klishenë Fu Mançu të 
karakterit 'enigmatik' të kinezit që është aq i ndryshëm nga ai evropian! 

Kadaresë i pëlqejnë simbolet dhe i përdor pa kursim. Pema e vogël e limonit, që i 
sjellin te dera Silva Dibrës në fillim të romanit, nis të japë frute në fund të tij. 

"Silva e vështroi drurin e vogël me dhimbsuri... Bota gjëmonte nga mitingjet, 
komplotet, orkestrat e ankthet, ndërsa ai atje mënjanë te këndi i ballkonit, 
mospërfillës për gjithçka, merrej me atë për të cilën kishte mbirë në këtë botë: 
proclhimin efrutit të vet. Dhe dukej aq i vockël e i humbur në kmhasim me zallahinë e 
botës, saqë të vinte ta mishëroje. Silva nënqeshi humbshëm. Ndoshta eclhe atij, po të 
kishte ndërgjegje, e tillë muncl t'i dukej bota: e pakuptueshme. Ndërsa mbyllte derën e 
ballkonit, kushedi pse asaj iu kujtuan fjalët e plakës Hasije: kinezët? S'ka pasur kinezë 
këtu. Veç në i keni parë në ëndërr ." 

Shqiptarët janë lexues të etur të Ismail Kadaresë, dhe të gjithë kritikët në Shqipëri dhe 
Kosovë e vendosin atë disa shkallë më lartë se çdo prozator tjetër shqiptar. Botimi i parë i 
këtij romani në njëzet mijë kopje u shit brenda pak orësh nëpër hbrari në fillim të shtatorit 
1988. Nga ana tjetër në Jugosllavi, Kadare është persona non grata për arsye politike - e 
veçanërisht pa dyshim, për botimin e romanit të tij Krushqit janë të ngrirë. Vetëkuptohet se 
asnjë nga veprat e tij nuk gjendct tani në Kosovë ose në krahinat e tjera shqipfolëse të 
federatës së trazuar jugosllave, çka i brengos së tepërmi lexuesit shqiptarë të atjeshëm. 

Din Mehmeti 

As' në tokë as në qiell. 

Prishtinë. Rilindja. 1988. 95 faqe. 


Letërsia shqiptare nuk mund të quhet më dukuri anësore në Jugosllavi, nuk mund të 
quhet produkt i një pakice kombëtare të humbur diku në një cep të vendit. Shqipja sot përbën 
realisht gjuhën e dytë më të folur e të përhapur në federatën jugosllave (pas serbo- 
kroatishtes), kurse pjesa shqiptare, me gjithë problemet të njohjes politike, po fi ll on 
dalëngadalë të bëjë që ndikimi i saj të ndjehet në kulturën e Jugosllavisë dhe në letrat 
evropiane. Ndonëse proza letrare në shqip është e vonë dhe drama prej kohësh ka qenë e 
dobët, poezia ka gëzuar kurdoherë një traditë të qëndrueshme, si në Shqipëri, ashtu edhe në 
Kosovë. Statistikat e botimeve, gjithashtu e pasqyrojnë këtë prirje për poezinë: në Tiranë 
rreth 40 për qind e botimeve letrare të viteve të fundit kanë qenë në poezi, në Prishtinë 80 për 
qind - fakt ky që nuk mund të merret me mend në Perëndimin racional. 


Din Mehmeti është ndër përfaqësuesit klasikë më të mirënjohur të poezisë së sotme në 
Kosovë. Ai ka lindur më 1932 në fshatin Gjocaj të Junikut të Gjakovës dhe ka studiuar për 
gjuhë dhe letërsi shqipe në Universitetin e Beogradit. Tani, ai është mësues në shkollën 
pedagogjike të Gjakovës. Edhe pse ka botuar disa proza, kritika letrare dhe një dramë, ai 
njihet kryesisht për poezinë e tij figurative, e cila është botuar që nga viti 1961 në 12 vëllime. 
Libri i tij i fundit, një përmbledhje më njëzetetetë vjersha lirike, mban titullin As në tokë as në 
qiell. 


Poezia e Din Mehmetit shquhet për ndjeshmëri popullore. Ashtu si dhe Ah Podrimja, 
i cih është po nga Gjakova, ai mbështetet në shumë figura, metafora, dhe simbole të poezisë 
popullore të Shqipërisë së Veriut për të mbrujtur dhe ndërtuar lirikat e tij të trazuara me 
vizionin stoik të malësorëve. Megjithëse është një fllad i lehtë romantik që përshkon poezinë 
e tij, sikundër e pati cilësuar dikur kritiku Rexhep Qosja, ky asimilim krijues i folklorit është i 
shkrirë fuqishëm me një rrjedhë realiste, herë-herë ironike, që buron pjesërisht nga etika e 
revoltës në traditën e Migjenit (1911-1938) dhe Esad Mekulit (1. 1916). Shqetësimi poetik i 
Din Mehmetit, megjithatë, nuk i drejtohet protestës mesianike ose kritikës sociale, por 
krijimtarisë artistike dhe përvojës individuale. 


As në tokë as në qiell është e ndarë në pesë cikle: Trimat e këngës sime, Bishat e 
barclha, Kujtesa e letrave, Barka ime mbahu, dhe Këngë për vete. Titulli i ciklit të katërt, 
Barka ime mbahu, është ndofta simbolik për praninë e sotme e letrave shqipe, bile edhe të 
shqiptarëve në Jugosllavi. Ai vjen nga poezia Dialog me liqenin, shkruar në Strugë buzë 
Liqenit të Ohrit në kufirin jugosllavo-shqiptar, gjatë festës ndërkombëtare të poezisë në 
Strugë në gusht 1987. 


"Liqeni u nxi 
liqeni u çmend 

Barka ime mbahu 


Këtej i ke shkëmbinjtë 
e eshtrave 

andej ëndrrat e pavdekshme 


Barka ime mbahu 

Daljen kërkoje 
në zemrën tënde 

Kepi i shpresës është larg 

Lulet e gjakut 
Do të arrijnë 

Baraka ime mbahu" 

Namik Ressuli 

Albanian literature [= Letërsia shqiptare]. Red. Eduard Liço. 
Boston. Pan-Albanian Federation of America Vatra. 1988. 108 faqe. 


Një nga dëshirat dhe nevojat e atyre që janë të interesuar për kulturën shqiptare është 
të kenë një histori informuese dhe të lexueshme të letërsisë shqiptare. Për ata që mund të 
lexojnë në shqip, Historia e letërsisë shqiptare (Tiranë 1983) është historia më e gjerë letrare 
e hartuar deri më sot. Lexuesit anglishtfolës i është dashur të mjaftohet me disa histori të 
mangëta e të ndryshme nga njëra-tjetra për letërsinë shqiptare dhe do t'i duhet të mjaftohet me 
to edhe në të ardhmen. Libri i Stjuërt Men-it (Stuart Mann) Albanian literature, an outline of 
prose, poetry and drama [Letërsia shqiptare, një pasqyrë e prozës, poezisë dhe dramës] 
(Londër 1955) është e vjetëruar, kurse hbri i Koço Bihikut History of Albanian literature 
[Historia e letërsisë shqiptare] (Tiranë 1980), me nëntitullin e rremë Albanian literature from 
its origins to the liberation of the country from the Nazi-Fascist occupation [Letërsia 
shqiptare që nga fi llim et e saj deri në çlirimin e vendit nga pushtimi nazi-fashist], në të 
vërtetë përfshin letërsinë e sotme të reaiizmit socialist deri në vitin 1977 të vështruar nga 
pikëpamja marksiste-leniniste, por le jashtë qoftë autorët e viteve njëzetë e tridhjetë të hequr 
nga Pamasi shqiptar, qoftë letërsinë e Kosovës. 

Kjo monografi, e përkthyer nga italishtja dhe redaktuar nga Eduard Liço, është një 
hyrje e shkurtër (dyzetedy faqe) në letërsinë shqiptare e sh kr uar nga Namik Ressuli (1912- 
1985), albanolog i shquar dhe ish-profesor në Institutin Oriental të Universitetit të Napolit. 
Ajo bën një vështrim mbi letërsinë shqiptare që nga fiUimet e veta deri më 1943, duke u 
ndalur kryesisht në traditën katolike të Shkodrës si dhe i hedh një sy të shpejtë shkrimeve të 
Pasluftës dhe atyre arbëreshe. Si shtojcë janë vënë leksionet përkujtimore për katër figura të 
mëdha letrare: Naim Frashëri, Gjergj Fishta, Faik Konitza dhe Fan S. Noli. 


Vepra e Ressulit ia arrin qëhimit të vet duke u bërë një pasqyrë hyrëse në letërsinë 
shqiptare deri në Luftën e Dytë Botërore. Dobësi të mëdha të librit janë shpesh gabime të 
rënda të shtypit dhe përkthime me fjaU të tilla të ngatërruara: "Por shpesh këto fakte, të vëna 
në një tabllo shumë më të gjerë për ata personalitete të njohur që tashmë e kishin fituar 
universalitetin, të arritur përtej një mjedisi të mbyllur, duke u bërë edhe ata kështu një poezi e 
pastër universale." Ja dhe një shembull më i lezetshëm për Pjetër Budin: "I nxitur e i 
inkurajuar nga mbarë shqiptarët pa dai li m feje, ai vdiq tragjikisht më 1623 duke kaluar lumin 
Drin". 


Vërejtjet kritike të Ressulit për nivehn e një pjese të mirë të letërsisë së viteve të para 
të Pasluftës janë të vlefshme dhe është e drejta e tij e plotë të ngrejë lart meritat e padyshimta 
artistike të Gjergj Fishtës e të shkrimtarëve të tjerë të traditës katolike, si shumicë e harruar, 
të cilët zakonisht Uhen në heshtje ose trajtohen me qortime të ashpra nga kritikët marksistë të 
Tiranës. Megjithatë, është për të ardhur keq, dhe një mungesë e kontaktit me realitetin, që në 
një Ubër të botuar në vitin 1988 të mos përfillet periudha një çerekshekullore pas luftës, 
pikërisht ajo periudhë në të cilën letërsia në Shqipëri dhe në Kosovë u bë letërsi jo më për një 
klasë të vogël intelektualësh të paraluftës, e të lerë në heshtje të vetmen letërsi që është lexuar 
e lexohet aktualisht nga shqiptarët. 


Megjithatë, për të qenë të drejtë, duhet theksuar se me historitë e letërsisë ndodh si me 
fjalorët: ato bëhen të vjetëruar sapo dalin nga shtypi. Pavarësisht nga këto të meta e kufizime, 
Liços i takon merita që i dha lexuesit anglishtfolës këtë pasqyrë historike të shkurtër, ndonëse 
informative, të letrave shqiptare. 

Ismail Kadarë 

Eschyle ou l'ëternel perdant [= Eskili ky humbës i madh]. Përkth. Alexandre Zotos. 
Paris. Fayard. 1988. 136 faqe. 


Për shekuj me radhë, në të vërtetë, për mijëvjeçarë, grekët, popull mesdhetar dhe 
gjysmëballkanas, dhe shqiptarët, popull ballkanas dhe gjysmëmesdhetar, e kanë parë njëri- 
tjetrin me shumë mosbesim e skepticizëm. Grekët shpesh kanë patur frikë nga fqinjët e tyre 
veriorë të paqytetëruar dhe politikisht të paparashikueshëm, kryesisht me përbërje 
mylismane, dhe i kanë kthyer shpinën asaj çka ata e quanin tokë kulturore djerr përtej kufijve 
të helenizmit. Shqiptarët, në anën tjetër, e kanë parë gjithmonë me dyshim shovinizmin dhe 
imperializmin kulturor grek të ushqyer në radhë të parë nga kisha ortodokse, e cila, në 
shekullin e nëntëmbëdhjetë e në fillim të shekullit njëzet bëri ç'ishte e mundur për të shuar 
çdo shenjë veprimtarie kulturore të pavarur në Shqipërinë jugore. Me gjithë këtë periudhë të 
gjatë armiqësie, marrëdhëniet greko-shqiptare janë përmirësuar mjaft në këto pesë vjetët e 
fundit dhe kanë arritur në hdhje të tilla të përtërira, si me një të njohur të vjetër, por të 
harruar. Gjendja de jure e luftës midis të dy vendeve u hoq përfundimisht kohët e fundit me 
vizitat e ndërsjellta të udhëheqësve politikë nga të dy vendet. Pretendimet territoriale janë 
mënjanuar dhe në kufi është hapur një pikë-kalimi e re. Marrëdhëniet tregtare e kulturore 
kanë filluar të lulëzojnë dhe të dy popujt po rizbulojnë se të dyja palet sot janë po ata që kanë 
qenë gjithmonë - fqinjë. Madje edhe Enver Hoxha e theksonte këtë në një nga librat e tij të 
fundit, një hbër për marrëdhëniet me Greqinë, të titulluar Dy popuj miq. 

E prapëseprapë është një farë befasie e këndshme që edhe Ismail Kadare, i njohur deri 
tani për romanet e tij me tema nga historia shqiptare, për tregime e poezi, të kthejë fytyrën 
nga jugu e të na japë hbrin Eskili ky humbës i madh, një studim i gjerë dhe i thelluar për 
dramaturgun e Greqisë së lashtë. Ç'e ka tërhequr Kadarenë për te babai i tragjedisë, të cihn ai 
e quan humbës të madh, qenie dydimensionale, në dritë dhe në hijë të përjetshme? Nga të 
tetëdhjetë pjesët e shkruara prej Eskilit, vetëm shtatë kanë mbetur gjallë, për një arsye a për 
një tjetër. Edhe vetëm ky fakt jep mjaft hapësirë për fantazi e meditim. Si ta interpretojmë 
Eskilin, kur ai nuk është tjetër veçse hija e vetëvetes? Si do të dukej bota letrare po të kishim 
të gjitha pjesët e shkruara prej tij, dhe a mund të mendohet bota pa të? Kadareja ringjall me 
mjeshtri të kaluarën dhe, mbi bazën e atij materiali të pakët që kemi në dorë, përvijon si 
themelues të tragjedisë klasike një personalitet të besueshëm. 

Një pjesë e pathosit të Greqisë së lashtë bëhet vërtetë më i kuptueshëm e më i 
dukshëm kur shihet me sytë e shqiptarëve fqinj. Luksi ekzotik i oborrit mbretëror të Kserksit, 
ashtu siç përshkruhet në Persët, të kujton një nga përvojat shekullore të Shqipërisë nën 
sundimin e sulltanëve të Portës së Lartë një mijëvjeçar më pas. Tragjedia e shtëpisë së 
Atreusit në Orestia dhe tortura e anëtarëve të veçantë të familjes, që kalon brez pas brezi, 
pasqyrohet dukshëm në besën shqiptare, besnikëria absolute ndaj fjalës së dhënë e ndaj fatit, 
një zakon që ka futur e ngatërruar në gjakmarrje breza të tërë në malet e Shqipërisë së Veriut 
dhe ka fshirë familje të tëra nga faqja e dheut. Po a nuk sheh eposi homerik pasardhësen e vet 
të fundit në poezinë epike dhe heroike të shqiptarëve dhe sllavëve të jugut? 


Të shumta janë krahasimet midis këtyre epokave dhe vendeve në dukje të ndryshëm, 
por edhe më intriguese janë krahasimet në këtë puqje mendimesh midis tragjedianit grek dhe 
vetë bardit ilir. Kadareja thotë: 


"Si çdo shkrimtar i madh Eskili ishte i ndërgjegjshëm se, në krahasim me atë zyrtar të 
mesëm cipo të lartë që përfaqësonte shtetin, ai ishte një princ, dhe jo vetëm i artit, por 

i gjithë kombit të vet. Si i tillë, ai qëndronte më lart se çdo burrë shteti dhe se fati i 
Greqisë i rëndonte atij mbi supe më shumë se ç'i rëndonte ndoshta krejt mekanizmit të 
shtetit grek." 

Eskili ky humbës i madh nuk është ndihmesa e vetme e Kadaresë për ri/.bu li min e 
Greqisë nga ana e vendit të vet. Ai ka përkthyer Orestian në shqip dhe ka qenë bashkëpunëtor 
kryesor në hbrin Antologji e poezisë greke (Tiranë 1986), për të cilën ka përkthyer këngë 
popullore dhe poezi popullore nga cikli i Akritas-it e këtej, si dhe poezi nga Kostis Pallamas, 
Konstandin Kavafis, Miltiadhi Mallakasis, Llambros Porfiras, Kostas Uranis, Jorgo Seferis, 
dhe Odiseas Elitis. Por rezultati nuk është ai që pritej nga një shkrimtar i rangut të Kadaresë. 
Kavafisi do të ngrihej nga varri i tij aleksandrin po të merrte vesh se në vjershën Duke pritur 
barbarët mungon vargu-kyç: "Po vallë tani ç'do bëjmë ne pa barbarët? Ata ishin një farë 
zgjidhjcjc". Në përkthimin e Kadaresë, për ndonjë arsye, është lënë jashtë fjalia e fundit. 


Po edhe më keq është shtesa e pakuptueshme e një vargu që Kavafisi nuk e pati 
shkruar kurrë dhe që nuk gjendet në asnjë përkthim tjetër të poemës së tij klasike Itaka. Duke 
e quajtur rrugën për në Itakë të barabartë me rrugën e përvojës jetësore, e madje të jetës vetë, 
poeti grek përfundon: "I mençëm siç je bërë tashmë, besoj kupton se ç'janë Itakat." Kurse 
përkthimi i Kadaresë përfundon: "I mençëm siç je bërë tashmë, besoj kupton se ç'janë Itakat, 
besoj kupton se ç'është Atdheu." 


Vallë çfarë shtysa të errta nacionaliste e kanë shpënë Kadarenë deri në një interpretim 
krejt tjetër të poemës së 'plakut të Qytetit'? Mos vallë edhe atij, princit të kombit, po të flasim 
sipas Eskilit, i është dashur të gjunjëzohet para presionit të ndonjë dogmatiku partiak 
mendjengushtë, të "zyrtarëve që përfaqësojnë shtetin"? 

Koço Bihiku (red.) 

Studime për letërsinë shqiptare 2. Probleme të letërsisë shqiptare të realizmit socialist. 
Tiranë. Akademia e Shkencave. 1988. 671 faqe. 


Letërsia e sotme në Shqipëri cilësohet thjesht si letërsi e realizmit socialist. Meqë 
qeverisja në Shqipëri është në duart e një partie të vetme të gjithpushtetshme, që nuk lejon 
rrugë të tjera, edhe letërsia qëndron brenda caqeve të një doktrine të vetme mbarëpërfshirëse, 
doktrinës së realizmit socialist. Nuk "lulëzojnë qindra lule", sikundër pat propozuar Mao Ce 
Duni, por vetëm po ajo bimë modeste që ujitet dhe plehërohet nga qendra lart e që mund të të 
magjepsë nganjëherë, meqë lulet çelin një e nga një e jo të gjitha njëherësh. Nuk ka asgjë të 
rastit në këtë lule apo në drejtimin që po merr letërsia e sotme shqiptare. Ajo është e 
planifikuar që më parë, aq sa mund të planifikohet një letërsi, ashtu siç janë të planifikuara të 
gjitha ndryshimet politiko-shoqërore në ketë vend. Duke u nisur nga kjo, nuk është për t'u 
habitur se studimet teorike e praktike për letërsinë janë të paktën po aq të domosdoshme për 
të kuptuar krijimtarinë dhe mendimin e sotëm në Shqipëri sa dhe vetë krijimtarinë letrare 
aktuale. Ndërsa shkrimet kritike në vendet perëndimore luajnë një rol dytësor, në kuptimin 
(teorikisht) që ato vetëm reagojnë ndaj botimeve letrare kur dalin, në Shqipëri janë 
shkrimtarët ata që reagojnë për rrugën e çarë për ta nga kritikët dhe teoricienët. 


Vëlhmi i dytë i hbrit Studime për letërsinë shqiptare, i botuar nga Instituti i Gjuhësisë 
dhe Letërsisë së Akademisë së Shkencave të Shqipërisë, u kushtohet, sikundër e tregon 
nëntitulli, "problemeve të letërsisë shqiptare të realizmit socialist" dhe përbën një 
përmbledhje voluminoze studimesh për letërsinë e sotme në Shqipëri, të përgatitur nga kritikë 
e specialistë të Tiranës nën drejtimin e Koço Bihikut. I njohur jashtë Shqipërisë kryesisht nga 
hbri i tij History of Albanian literature [Historia e letërsisë shqiptare] (Tiranë 1980), Bihiku 
ka redaktuar edhe vëhimin e parë, Studime për letërsinë shqiptare, Probleme të letërsisë 
shqiptare të periudhës së Rilindjes kombëtare. 


Në pjesën e parë të këtij vëlhmi të dytë trajtohen aspekte të evoluimit të letërsisë së 
sotme shqiptare, siç janë "pasqyrimi i realitetit socialist në romanet e viteve shtatëdhjetë dhe 
të gjysmës së parë të viteve tetëdhjetë, formimi i poemës në gjirin e letërsisë së sotme" dhe 
"veçoritë e tregimit në vitet gjashtëdhjetë". Kjo pjesë përmban edhe një "përpjekje për të 
përgjithësuar në rrafshin teorik përvojën e letërsisë shqiptare të realizmit socialist". Pjesa e 
dytë e librit përfshin studime që merren me shqyrtimin e procesit krijues të disa prej 
shkrimtarëve më të njohur e të afirmuar të letrave të sotme shqipe: Shefqet Musaraj, Jakov 
Xoxa, Ismail Kadare, Dritëro Agolli, Dhimitër Shuteriqi, Sterjo Spasse dhe Kolë Jakova. 


Me interes të veçantë është analiza e kritikut nga Tirana Jorgo Bulo për veprat dhe 
"rrugën krijuese" të Ismail Kadaresë, i cih ka qenë në qendër të vëmendjes të pjesës më të 
madhe të kritikës së sotme. Talenti i Kadaresë edhe si poet, edhe si prozator nuk ka humbur 
aspak në këto tri dekadat e fundit për nga forca novatore, kurse guximi i tij për t'iu 
kundërvënë mediokritetit në letërsi ka dëshmuar se realizmi socialist në letërsinë shqiptare 
mund të bëhej në një farë mënyre fleksibël sa të nxjerrë në pah problemin delikat të 
individualitetit krijues. Kritikë të realizmit socialist shpesh kanë nënvizuar se kjo doktrinë ka 
rrezik të shtypë shtytjet krijuese e vetiake të individit e t'i zëvendësojë ato me një cipë 
konformizmi e uniformiteti. E ku do të ishte tani kultura dhe letërsia evropiane, për shembull, 
pa atë frymën jokonformiste e më individualiste që do të provokonin e madje zemëronin 
lexuesin? Në rastin e Shqipërisë, zërat edukativë e moralistë janë mjaft të dukshëm, por, sipas 
kritereve perëndimore, përmbajtja është shpesh konformiste dhe përsërit vëtveten. Me siguri, 
ne nuk do ta cilësonim letërsinë e sotme shqiptare si letërsi që i ka me bollëk jokonformistët 

dhe eksentrikët. Megjithatë, ajo ka gjetur një farë hapësire për krijimtari dhe origjinalitet të 
individeve krijuese. Shembull për këtë është Kadareja, por janë edhe të tjerë, edhe pse jo 
doemos klasikë të afirmuar të letrave me frymë proletare që të studiohen në këtë hbër për të 
cilin po flasim. 


Vëlhmi i dytë i hbrit Studime për letërsinë shqiptare na jep një vështrim ashtu- 
kështushëm të zhvihimit e të përhapjes së realizmit socialist shqiptar gjatë çerekshekullit të 
kaluar, e kësisoj edhe një çelës për të kuptuar më mirë letërsinë e sotme në Shqipëri. Le të 
shpresojmë se një vëhim i tretë do të guxojë t'i hyjë territorit të paeksploruar të shkrimtarëve 
më të rinj të brezit pas-Kadare ose do të merret vesh me letërsinë e larmishme e krijuese të 
Kosovës, një pjesë e mirë e së cilës konsiderohet se është jashtë caqeve të realizmit socialist 
dhe, ndonëse lexohet me kënaqësi në Shqipëri kur u bie njerëzve në dorë, rrallëherë flitet për 
të publikisht. 

Bardhyl Londo 
Vetëm Itaka. 

Prishtinë. Rilindja. 1989. 119 faqe. 


Shqiptarët e ndjejnë veten më mirë mes malesh të thyer e të pakalueshëm. Ashtu si 
romakët, ata përherë e kanë parë detin me dyshim, se nga ai nuk u ka ardhur gjë tjetër veç 
fatkeqësive. Megjithatë, poetët shqiptarë kanë patur gjithmonë dhe e kanë ruajtur magjepsen 
e tyre nga Itaka, nga Saga e Ulisit dhe nga ujrat e kaltërt vezullues të Detit Jon. Nuk ka tjetër 
ishull që të shfaqet më shumë në poezinë shqiptare se sa ky ishull realizimesh homerike dhe 
kotësish kavafiane. Fato Arapi (1. 1930) dhe Sulejman Mato (1. 1941), dy poetë të njohur nga 
bregdeti shqiptar, e kanë shfrytëzuar motivin e Itakës për t'i kthyer valët e Detit Jon, që i 
përket edhe Greqisë, edhe Shqipërisë, në një puls të qenies poetike. 


Këtë traditë e ndjek edhe Bardhyl Londo (1. 1948), nga fshati Lipë afër Përmetit, në 
brendësinë jugore të Shqipërisë, i cih ka bërë emër si një ndër poetët kryesorë shqiptarë të 
viteve tetëdhjetë. Londo ka studiuar për gjuhë dhe letërsi në Universitetin e Tiranës, punoi 
për disa vite si mësues në vendlindje, në zonën e Përmetit, dhe tani, punon në të përjavshem 
letrare artistike Drita, që del në Tiranë. Vëlhmi i tij i fundit me poezi, Vetëm Itaka, hbri i parë 
që i botohet në Prishtinë, është një përmbledhje e zgjedhur nga poezitë më të mira të tre 
vëllimeve të fundit të botuar në Tiranë: Hapa në rrugë (Tiranë 1981), Emrin e ka clashuri 
(Tiranë 1984) dhe sidomos hbri i mirëpritur Si ta qetësoj detin (Tiranë 1988), i nderuar me 
çmimin vjetor Migjeni. 


Lirika e Bardhyl Londos niset nga konkretja: nga imtësitë dhe çastet e provuara në 
jetë, të përjetuara intensivisht e të shndërruara në poezi me një mënyrë erudite e të 
kontrolluar. Poezia e tij, e shkruar me varg të rregullt e me rimë, u bën jehonë në mënyrë 
melodioze traditave të pasura të poezisë së jugut të Shqipërisë, aq sa kritiku Razi Brahimi nga 
Tirana e ka vendosur midis poetit klasik dhe mendimtarit të Rihndjes shqiptare Naim 
Frashëri (1846-1900) dhe poetit të sotëm të tokës Dritëro Agolli (1. 1931), kryetar i Lidhjes së 
Shkrimtarëve dhe Artistëve. 


Vetëm Itaka është e renditur në pesë cikle, ashtu si renditen me sa duket të gjitha 
vëllimet me vjersha në Shqipëri: Drejt teje kam vrapuar, që dëshmon për pasionin e Londos 
për udhëtimet e për udhët; Vdekja e kish harruar, me vargje kushtuar paraardhësve të vet, 
poetëve shqiptarë të së kaluarës, si Andon Zako Çajupi, Ndre Mjeda, Naim Frashëri, Migjeni 
dhe Lasgush Poradeci; Rebelimi i shkronjave dhe Fund vere, të dy këta me vjersha temash të 
larmishme; dhe cikli i fundit, Vetëm Itaka, kushtuar kryesisht figurave dhe simboleve të 
Greqisë së lashtë. A është Itaka prerogativ i poetit, i udhëtarit e i ëndërrimtarit? A duhet 
marrë Itaka si diçka e huaj për bashkatdhetarët kokëfortë të Londos të mbërthyer aq fort pas 
atdheut të tyre malor e pas letërsisë së tyre shpesh të thatë të realizmit socialist? Poeti 
nënvizon: "Të gjithë jemi nga pak Odise; / Në mos paçim Penelopë, / Një Itakë e kemi 
patjetër." Dhe vërtetë, në vjershën që mbyll vëllimin, ai arrin në përfundimin: 

" Vetëm Itaka mbetet. 

Itaka tefëmija, Itaka te gjeniu, 

ajo, e përjetshmja, 

ëndrra, 

dashuria, 


jeta, 


vdekja: 

Itaka - vetë njeriu. 

Mimoza Ahmeti 
Sidomos nesër. Poezi. 

Tiranë. Naim Frashëri. 1989. 80 faqe. 


Në skenën letrare të një vendi si Shqipëria, tradicionalisht mysliman, ku femrat ishin 
realisht analfabete dyzet vjet më parë, gratë shkrimtare e poete nuk janë dukuri e zakonshme. 
Kjo është arsyeja që përligj trajtimin e tyre më fort si gra (që shkruajnë) se sa si sh kr imtare e 
poete (që janë edhe gra). 

Vëlhmi i parë me vjersha për të rritur, i botuar nga një femër në Shqipëri ishte Ëndrra 
vashërie (Tiranë 1963) nga Adelina Mamaqi (1. 1939). Poete të tjera të sotme në Shqipëri 
janë: Zhuljana Jorganxhi (1. 1946), Natasha Lako (1. 1948), Adelina Balashi (1. 1946), Elsa 
Ballauri (1. 1959), të katra këto nga Korça, e Beatriçe Bahiçi (1. 1950) nga Elbasani, kurse në 
Kosovë, Flora Brovina (1. 1949) dhe Edi Shukriu (1. 1950). Proza nga sh kr imtare gra u 
zhvihua më vonë, romani i parë shqiptar i një gruaje ishte Një lindje e vështirë (Tiranë 1973) 
e Elena Kadaresë (1. 1943), e shoqja e romancierit të njohur Ismail Kadare. 


Mimoza Ahmeti (1. 1963) nga qyteti i famshëm kështjellë i Krujës, në veri të Tiranës, 
mund të konsiderohet si brezi i dytë i femrave shkrimtare në këtë vend malor të Ballkanit. 
Ajo kreu studimet për gjuhë e letërsi në Tiranë më 1986 dhe tani është mësuese letërsie. 
Vëllimi i saj i parë me vjersha, i titulluar Bëhu i bukur (Tiranë 1986), u prit mirë nga kritika. 
Për herë të parë e dëgjova emrin e saj jo nga kritikët letrarë të Tiranës, por të Prishtinës së 
largët në anën tjetër të atij kufiri të pakalueshëm që e ndan më dysh letërsinë e një vendi. 
"Diçka e freskët në horizontin tonë letrar, e re, femërore dhe plot me talent," pëshpëritej atje. 
Pikërisht përtej rrotullamave të tymit të cigares, që më duket se kudo e kurdoherë 
mbështjellin poetët (meshkuj) në Shqipëri, munda të shoh për herë të parë Mimoza Ahmetin 
në nëntor 1989 në çastin kur po hynte në selinë e Lidhjes së Shkrimtarëve dhe Artistëve për 
të marrë pjesë në një tryezë të rrumbullakët për poezinë e sotme shqiptare. Me bluzën e saj të 
thjeshtë, me fundin me pala dhe çorapet e bardha ajo të linte përshtypjen e një shkollareje 
stërholle mesdhetare në një shkollë private angleze se sa të një poeteje shqiptare. Mendimet e 
saj u dëgjuan me vëmendje e u përfillën plotësisht ashtu sikundër do ta kishte merituar edhe 
një veteran i letrave. 


Ai vizion për poezinë, për të cilin Mimoza Ahmeti bën fjalë në atë rast, gjen 
shprehjen e vet më së miri në vëlhmin Sidomos nesër, hbri i saj i dytë. Kjo përmbledhje e re 
përmban pesëdhjetenëntë vjersha me tema aq sa thellësisht personale, po aq edhe universale, 
që e dëshmojnë si virtuoze të teknikës poetike. Gjuha drejtpërdrejt e kapshme dhe pa dyshim 
e bollshme në fjalë e vargut të saj, si edhe ritmi i përkryer duket se e ngrenë poeten mbi 
nivehn e prodhimit letrar herë-herë të zvargur të disa prej bashkëkohësve të saj meshkuj. 
Ndofta në kuptim simbolik, Mimoza Ahmeti e hap përmbledhjen e saj me strofën e thjeshtë: 
"Ne jemi si bimë të reja, / kudo na gjen. / Ne kemi shpërthyer, " të nxjerrë nga një vjershë me 
titullin Këngë e brezit tim. Mbetet për t'u parë nëse evoluimi modest dhe përpjekjet për risi që 
po ndodhin në prozën e sotme shqiptare do të ndikojnë edhe mbi poezinë dhe do ta 
dëshmojnë Mimoza Ahmetin vërtetë si përfaqësuese të një brezi të ri poetësh. 

Rrahman Dedaj 
Poezi■ 

Tiranë. Naim Frashëri. 1989. 284 faqe. 


Rrahman Dedaj është poet në evoluim të pandërprerë dhe që ka ndihmuar mjaft për 
modemizimin e letërsisë shqiptare në Kosovë. Ka lindur më 1939 afër Podujevës dhe ka 
studiuar gjuhë dhe letërsi shqipe në Prishtinë para se të bëhej kryeredaktor i shtëpisë botuese 
'Rilindja'. Veprat e tij poetike dallohen për shprehje të pasur emocionale, për një saktësi gati- 
gati matematike strukturore e semantike dhe nga kërkesa për barazpeshë midis tradicionales 
dhe modernes. 

Përmbledhja e parë e Dedajt Me sy kange (Prishtinë 1962) trajtonte motive intime dhe 
sociale. Në Simfonia e fjalës (Prishtinë 1968) lirikat e tij të ndjera marrin tone më 
neoromantike në shumë anë të ngjashme me bashkëvendasin e tij nga Podujeva Adem 
Gajtani (1935-1982) me një botë e atmosferë Orfejane gonxhesh e fluturash. Vëllimet që 
vijnë më pas, sidomos Baladë e fshehur (Prishtinë 1970), Etje (Prishtinë 1973), dhe Gjërat që 
s'preken (Prishtinë 1980), hapën një etapë të re në poezinë e Kosovës, që shkon më shumë me 
mitet dhe simbolet kontekstuale. Kjo poezi neosimboliste shpesh vërshon me metafora nga 
bota e kafshëve dhe e bimëve, metafora që vendosen saktë dhe mbahen brenda strukturash të 
disiplinuara eliptike. Përmbledhjet e tij të fundit Jeta gabon (Prishtinë 1983) dhe Fatkeqësia e 
urtisë (Prishtinë 1987) u kushtohen më fort temave letrare dhe historike. 

Poezi është përmbledhja e parë e Dedajt që botohet në Tiranë, ndonëse në të dy anët e 
kufirit, ai ka qenë i njohur prej kohësh si mjeshtër i vargut. Ky hbër është përmbledhje e 
poezive më të mira të shtatë vëllimeve të sipërmendura, poezi që nuk vijnë si peshqesh i 
Muzës nga qielli, por si një shkulm i mundimshëm e partenogjenetik nga zemra e poetit, një 
shkulm krijues që digjet për liri me çdo çmim, sikundër thotë në vjershën Vargu kryeneç: 

"Mundohet të lindë 
koka i mungon. 

Të dalë nëpër kokën e huaj 
harron 

dhembjen që e ushqen. 

Të dalë pa kokë 
do t'ia vënë një numër 
në vend të emrit. 


Një numër që njerëzit 
do ta mbledhin e zbresin 
do ta shumëzojnë e pjesëtojnë 
gjithnjë gabimisht ." 

Neshat Tozaj 
Thikat. Roman. 

Tiranë. Naim Frashëri. 1989. 264 faqe. 


Atyre që ndjekin historinë e re të Shqipërisë do t'u kujtohet shpërthimi i pak viteve më 
parë i një bombe të vogël në territorin e ambasadës jugosllave në Tiranë, qytet ky normalisht 
simbol i vetë qetësisë, shpërthim që shkaktoi një incident të vogël diplomatik e që kurrë nuk 
u sqarua plotësisht. Pikërisht për incidente të këtij lloji Neshat Tozaj e hedh fjalën në romanin 
e tij Thikat. 

Në historinë e trilluar të shkruar nga Tozaj, tregohet se si gomat e një veture 
diplomatësh të huaj në Tiranë shpoheshin nga një person apo disa persona të panjohur. Kjo i 
bën menjëherë autoritetet të dyshojnë për një komplot për minimin e marrëdhënieve 
ndërkombëtare të Shqipërisë, dhe prandaj Sigurimi, sektori i kudondodhur e i tmerrshëm i 
Ministrisë së Punëve të Brendshme, ngarkohet për të bërë hetime. Gjatë hetimeve del fare 
qartë se prapa këtij akti nuk ka arsye politike dhe veprimtari agjentësh të poshtër të huaj apo 
'tradhtarësh' vendas groteskë që aq shumë janë të pranishëm në romanet shqiptare me 
spiunazh, por është një veprim i një gruaje të shushatur, që vuan nga çrregullime psikike. Ky 
përfundim është mjaft i volitshëm, por ajo çka normalisht do të shënonte fundin e hetimeve, 
shënon fillimin e tyre. Hetuesit e Ministrisë së Brendshme kanë hyrë aq thellë sa që nuk 
mund të dalin kollaj. A nuk kishte thënë vetë Enver Hoxha se shumë komplote ishin zbuluar 
jo nga Sigurimi, por nga Partia? Sigurimit i duhej një rast që ta zbulonte vetë. Fillon kështu 
një hetim i plotë dhe me çdo kusht duhet zbuluar një komplot tradhtie. Keqbërësit, me faj apo 
pa faj, duhen qëruar dhe dënuar shpejt e pa mëshirë në atë mënyrën tepër të njohur për të 
gjithë banorët e vendeve të Evropës Lindore. Kur karriera, prestigji dhe influenca janë në 
rrezik, pushteti shpërdorohet në mënyrë të hapur dhe të drejtat themelore të njeriut përbëjnë 
një pengesë. Ministria e Brendshme e gjithpushtetshme duket se ka në dorë ministritë e tjera e 
madje edhe vetë partinë, dhe duket se po bëhet shtet brenda shtetit. 

Thikat me siguri do të lexohet me interes të madh nga shumë shqiptarë dhe pa dyshim 
nga vëzhguesit e Shqipërisë jashtë për kritikën e mprehtë ndaj një shpërdorimi 'teorik' të 
pushtetit. Botimi i parë masiv prej pesëmbëdhjetë mijë kopjesh u shit shpejt. Shkrimtari dhe 
kritiku i njohur, Ismail Kadare, i cih është në pararojë të fushatës së tanishme letrare kundër 
mediokritetit, 'skematizmit' dhe mungesës së guximit në shkrimet e sotme shqipe, theksoi 
rëndësinë e këtij romani në një reçensë më të gjatë se zakonisht e në mbështetje të veprës, më 
15 tetor 1989 në gazetën letrare Drita të Tiranës. 


Neshat Tozaj ka lindur në fshatin Kallarat të Vlorës më 1943. Ka studiuar drejtësi në 
Fakultetin e Shkencave Politike në Tiranë dhe ka botuar dhjetë vëlhme në prozë me të 
ashtuquajturën tema të vigjilencës, domethënë, romane dhe tregime me spiunazh, shumë prej 
të cilëve janë ekranizuar. Në parathënien e tij në këtë libër, Tozaj zgjatet në një farë mënyre 
për të theksuar se Thikat është një vepër artistike, e trilluar, dhe çdo ngjashmëri me persona 
realë është krejtësisht e rastit. Megjithatë, ai e di se për çfarë është fjala: ai vetë punon në 
Ministrinë e Brendshme. 

Sabri Hamiti 

Vetëdijci letrare. Sprovë për një poetikë 4. 
Prishtinë. Rilindja. 1989. 579 faqe. 


Edhe pse në përgjithësi pranohet në të dy anët e kufirit se niveli artistik i prozës 
shqiptare është ende më i lartë në Shqipëri se sa në krahinën (dikur autonome) shqipfolëse të 
Kosovës në Jugosllavinë e jugut, kritikët më të mirë letrarë lipset t'i kërkojmë në pllajën e 
turbullt e të shqetësuar të mëllenjave. Njëri prej tyre është Sabri Hamiti (1. 1950), i cili - 
bashkë me Ah Aliu (1. 1934), kritikun e rrjedhshëm nga Liqeni i Prespës; Rexhep Qosja 
(1. 1936), akademik dhe historian i letërsisë shqiptare; Ibrahim Rugova (1. 1945), që ka dalë 
në radhët e para të ngjarjeve të fundit politike si zëdhënës i lëvizjes për demokraci e për të 
drejta njerëzore; Rexhep Ismajli (1. 1947), i liruar vitin e kaluar nga një periudhe 'izolimi' e 
rrahjesh në burgjet serbe; dhe Agim Vinca (1. 1947), njohës i thellë i poezisë së sotme, - ka 
futur për herë të parë metodën më objektive e më kërkuese strukturaliste në kritikën letrare 
shqipe, atë metodë që aq shpesh është quajtur e dëmshme në Tiranë. 

Lindur në Dumnicë, afër Podujevës në Kosovë, Hamiti ka studiuar për letërsi 
krahasuese në Zagreb dhe në Ecole Pratique des Hautes Etudes në Paris, ku gjysmëperënditë 
e strukturalizmit francez ushtruan ndikimin e tyre tek ai. Ka përfunduar doktoratën në 
universitetin e Prishtinës. Është autor i një numri të madh vëllimesh me prozë, poezi e drama, 
por, në radhë të parë, është shquar si kritik novator. Vetëdija letrare është hbri i pestë i tij me 
kritika. Para këtij ai botoi Variante (Prishtinë 1974), Teksti i dramatizuar (Prishtinë 1978), 
Kritika letrare (Prishtinë 1979, shkruar bashkë me Ibrahim Rugovën) dhe Arti i leximit 
(Prishtinë 1983). 

Hamiti futi nocione e koncepte të reja në studimin e letërsisë shqiptare, duke ngulur 
këmbë për një interpretim të pavarur nga proceset jashtëletrare. Duke u përqëndruar në kodet 
tematike, në nocionet e statusit tekstual dhe në strukturat poetike e narrative të vlefshme për 
mbarë letërsinë shqiptare, ai e sheh këtë letërsi pak të njohur si një organizëm strukturor që 
lipset shqyrtuar sa të jetë e mundur, jashtë optikës, vlerave dhe ideologjive të periudhës në 
fjalë. Edhe vetëm ky qëndrim do të ishte renovues, po të kemi parasysh atë filtër, nganjëherë 
të padepërtueshëm, nëpër të cilin kalon domosdoshmërisht çdo fjalë e shtypur në Shqipëri. 

Përveç konsideratave teorike, Hamiti e zbaton metodën e tij edhe në një radhë 
studimesh analitike për autorë që, për të kanë qenë pika kthese në historinë e letërsisë 
shqiptare që prej fillimeve të saj në shekullin gjashtëmbëdhjetë e deri në ditët tona: Pjetër 
Budi (1566-1622) dhe Pjetër Bogdani (1630-1689) të letërsisë së hershme fetare shqiptare; 
italo-shqiptari Jeronim De Rada (1814-1903), Pashko Vasa (1825-1892), Kostandin 
Kristoforidhi (1830-1895) dhe Naim Lrashëri (1846-1900) të lëvizjes për zgjim kombëtar të 
shekullit të nëntëmbëdhjetë, të quajtur Rilindje', poetët e paraluftës Andon Zako Çajupi 
(1866-1933) dhe mesianiku Migjeni (1911-1938); si dhe një numër shkrimtarësh 
bashkëkohës nga Kosova dhe Shqipëria, që nga poeti Esad Mekuli (1. 1916) dhe prozatori 
Hivzi Sulejmani (1910-1975) e deri tek Anton Pashku (1. 1938), Nazmi Rrahmani (1. 1941), 
autor i shquar për lëmijë në Kosovë Vehbi Kikaj (1942-1986), prozatorët Musa Ramadani 
(1. 1944) dhe Teodor Laço (1. 1936), si dhe poeti Nexhat Halimi (1. 1949). 


Vetëdija letrare është nderuar si hbri më i mirë i vitit 1989 me Çmimin e Rihndjes, 
për ndihmesë të çmuar në studimin e letërsisë shqiptare. Duke folur për situatën politike 
përherë e më të pashpresë në Kosovë, me rastin e dorëzimit të këtij çmimi në shkurt 1990, 
Hamiti tha: 

"Duke pranuar këtë mirënjohje për punë krijuese, i ndiej thellësisht të gjithë ata që në 
këtë kohë të rëndë mundohen të krijojnë diçka me vlerë në kulturën shqiptare. 1 ndiej 
të gjithë ata krijues që janë të vetëdijshëm se kultura shqiptare ka qenë gjithmonë në 
junksion jo vetëm të krijimit të identitetit kombëtar, por edhe të mbrojtjes së tij. Tash, 
që ky identitet është sulmuar tmerrësisht me kusht që t'i rrezikohet ekzistenca, kultura 
e letërsia marrin rëndësi e junksion edhe më të madh për aq sa është vështirësuar jeta 
e tyre." 

Adem Demaçi 
Gjarpinjtë e gjakut. Roman. 

Prishtinë. Gjon Buzuku. 1990. 111 faqe. 


Ribotimi i veprës Gjarpinjtë e gjakut është njëfarë befasi letrare tridhjet vjet pas 
botimit të parë në Jugosllavi më 1958. Pas më se njëzetetetë vjetësh burgimi, autori i veprës, 
Adem Demaçi (1. 1936), të cilin shumë e quajnë edhe Nelson Mandelë të Evropës, u lirua pa 
pritur më 28 prill 1990, një gjest tepër i vonuar i vullnetit të mirë nga ana e qeverisë serbe 
ndaj popullsisë shqiptare. Ai pat qenë arrestuar më 1958, sepse kishte kritikuar dëbimin për 
në Turqi të dhjetra mijëra e ndofta qindra mijëra shqiptarëve të Jugosllavisë, për arsye gjoja 
se ata ishin turq. Më 1964 ai u dënua edhe me pesëmbëdhjetë vjet burg të tjerë për gjoja 
organizimin e një lëvizjeje kombëtare çlirimtare në Kosovë e për shpëmdarje traktesh 
studentore me kritika ndaj sistemit politik jugosllav. Më 1976, ai u dënua përsëri nga një gjyq 
i rremë me pesëmbëdhjetë vjet burg, ku ndenji deri më 1990 si një nga disidentët politikë më 
të shquar të Jugosllavisë. 


Është mjaft interesante se Gjarpinjtë e gjakut nuk ka të bëjë drejtpërdrejt me kauzën 
politike të Demaçit, as me problemet e dilemës politike në Kosovë. Ai merret me problemin 
'tjetër' shqetësues për shqiptarët e Kosovës: gjakmarrjen. Ai është një botim në kohën e 
duhur, jo vetëm për njohjen e autorit dhe rolit politik të vazhdueshëm të tij në Kosovë, por 
edhe për fushatën e tanishme për t'i dhënë fund kasaphanës së pakuptimtë të gjakmarrjes. Ata 
që mund të kenë kujtuar se gjakmarrja, e cila në fillim të shekullit shkurtonte një ndër dhjetë 
meshkujt e krahinave të tëra në Shqipërinë e Veriut, nuk ishte gjë tjetër veçse një relikë e 
çuditshme e së kaluarës, do të befasoheshin po të mësonin se ajo mbahet ende gjallë për 
bukuri në Kosovë. Duke shfrytëzuar ndjenjat e tanishme për bashkim e solidaritet të 
shqiptarëve të Kosovës përballë këmbënguljes së egër të serbëve për të sunduar me çdo çmim 
këtë krahinë të varfër, si dhe përballë shkeljeve të tilla të të drejtave të njeriut të papara në 
Evropë që nga rënia e Çausheskut, në Kosovë u ngrit më 1990 një komitet me intelektualë 
kosovarë, i cih me manifestime publike plot skena dramatike e me pjesëmarrje masive, ka 
mundur të pajtojë më se nëntëqind raste gjakmarrjeje, përfshirë edhe disa ndër shqiptaro- 
amerikanë të SHBA-së. 


Titulli i veprës është marrë nga një alegori për tre gjarpërinj gjigandë ngjyrash të 
ndryshme, që iu sulën tre vetëve, një turku, rajasë së tij dhe një shqiptari, të cilët, në udhë për 
të kërkuar fatin, hynë për të kaluar natën në një shpellë të madhe ku banonte një plak. Në 
errësirë e sipër, gjarpëri i verdhë mbështillet rreth qafës së turkut dhe i pickon bahin. Gjarpëri 
i dytë i zi mbështillet rreth këmbës së rajasë dhe i pickon shputën. Gjarpëri me ngjyrë të 
gjakut (prej këtu vjen titulli) mbështillet në dorën e djathtë të shqiptarit dhe e pickon në gisht. 
Të nesërmen në mëngjes i zoti i shpellës u shpjegon fatin secilit: 


Turkut i kish pa thanë: "Ty t'ka thimthue gjarpni i sefasë! Ti kie me bd sefa sa t'jenë 
jeta. Ty ta ka çkrue Perenia veç me nejtë kamëkryq e me sunue!" Rajës i kish pa 
thanë: "Tv t'ka thimthue gjarpni i vimit. Ti kie me punue e me vye sa të jenë jeta! Ty ta 
ka çkrue Perenia me u çue me knojsit e parë e me ra ma i mrami i t'tanëve!" Shyptarit 
i kish pa thanë: "Ty t'ka thimthue gjarpni i gjakut. Ti kie me e vra vllaun tan e vllau yt 
ka me t'vra ty e s'kanë me t'u da gjaqet sa t'jenë jeta! Tv ta ka çkrue Perenia gjak me 
pi e gjak me vjellë!" 


Gjarpintë e gjakut , e botuar dhe e shitur nën banak në Kosovë, është një rrëfim 
pasionant për një konflikt brezash, të cilët Demaçi edhe i kupton, edhe i do të dy. Kryetari 

patriarkal i një familjeje konservatore kosovare nuk sheh rrugë tjetër veçse të mbështesë 
gjakmarrjen si të vetmin mjet për të vënë në vend nderin e burrit, ndërsa i biri i kupton 
pasojat e saj shkatërrimtare dhe lufton më kot, për t'i dhënë fund zakonit. Në fund i biri u 
lutet fëmijëve të vet t'i shtypin kokën gjarpërit. 


Adem Demaçi, dikur bir aktiv e luftëtar për një botë më të mirë, tani është bërë një 
lloj patriarku shpirtëror për më se dy miljonë shqiptarë në Jugosllavi. Që prej daljes nga 
burgu, ai ka theksuar nevojën e një zgjidhjeje kryesisht paqësore të krizës së tanishme 
politike e të rezistencës pasive, dhe ka përsëritur atë kushtim të veprës së vet që kur ishte 
botuar në Prishtinë më 1958: 


"Jo - atyre që janë trima 
të ngrenë gishtin e krimit, 
por - atyre që janë burra 
të shtrijnë dorën e pajtimit." 

Natasha Lako 
Natyrë e qetë. Poezi. 

Tiranë. Naim Frashëri. 1990. 109 faqe. 


Vizitori i rrallë i huaj, që i bie rruga për në Korçë, pa tjetër kthehet me mbresën se ky 
qytet rrëzë maleve të Shqipërisë juglindore jo larg nga kufiri grek ka parë ditë më të mira. Për 
shqiptarët, përkundrazi, Korça është sinonim i jetës së mirë, arsimit të qëndrueshëm dhe 
begatisë. Ndoshta kjo është arsyeja që shumë beqarë shqiptarë, kur duan nuse, nisen nga 
motoja e vjetër: "O korçare, o hiç fare." Gjatë kohëve Korça i ka dhënë Shqipërisë jo vetëm 
nuse, por edhe më shumë shkrimtarë, intelektualë, dhe njerëz me talent se sa të tjerët. Ndër ta 
shquhet poetesha Natasha Lako. 


Lindur më 1948, Natasha Lako botoi vjershën e saj të parë më 1964 (fakt i vjetër ky 
tashmë për letërsinë shqiptare të sh kr uar nga femra), kurse përmbledhja e saj e parë Marsi 
brenda nesh doli më 1971. Tani ajo është autore e pesë vëllimeve me vjersha, e një romani 
dhe disa skenaresh të suksesshëm filmi për Kinostudion 'Shqipëria e Re', si dhe poetesha nga 
Shqipëria me më shumë emër, brenda dhe jashtë vendit. 


Natyrë e qetë është një vëllim me tetëdhjetenjë lirika të zgjedhura nga më të mirat e 
Lakos. Të bie në sy menjëherë freskia e metaforave dhe e imazheve të vargut të saj, që 
udhëton nëpër krahët e kohës e të hapësirës: në Vezuv, në një postë publike të Athinës 
homerike, në ashensorin e thjeshtë, por shumëpërmasash të hotelit veteran Bozhur të 
Prishtinës së vuajtur, dhe doemos përsëri në Korçë. 


Natasha Lako nuk është vetëm poete grua, por edhe poete e gruas, dhe kjo anë e 
krijimtarisë së saj bëhet më e dukshme se gjetkë në vëlhmin Natyrë e qetë, çka shihet qoftë 
në këndvështrimin e saj femëror, qoftë në aftësinë e njohur të femrës për të ndjerë ngjyrimet 
emocionale dhe për të hetuar me imtësi. Ajo e heton botën nga tavolina e saj e shkrimit, e 
shoqëruar, ose më mirë me thënë e armatosur, me gjilpërën e saj qepëse proverbiale: 


"Jeta ime prej gruaje 

ka vizatuar në hapësirë natyrën time të qetë: 
një libër të bibliotekës, një laps, cafletë 
dhe një gjilpërë të vogël për të qepur. 


Kur librin marr për të le.xuar, 
ose kur në fletë me juflas, 
e vetme mbetet gjilpëra ime e praruar 
në hapësirën e madhe ." 


Shqipëria nuk ka patur kurrë ndonjë grande dame të poezisë, sikundër kanë patur 
fqinjet e saj të Ballkanit, as një Elisaveta Bagrjana si bullgarët, e as një Desanka Maksimoviq 
si serbët, që të pasqyronin shpirtin e kombit apo ndjenjat e tij, dhe kjo ka ndodhur thjesht, 
sepse deri vonë nuk ka patur fare gra shkrimtare. Jo më larg se një brez më parë, gratë në fakt 
ishin analfabete dhe ngarkoheshin si kafshët, një shakull për me bajtë sipas Kanunit. Por, si 
kudo gjetkë, kohët kanë ndryshuar në Shqipëri, dhe në rrofshim gjatë, mund të shohim gjëra 
të reja nga penat e shqiptareve. 

Agim Vinca 
Orët e poezisë. 

Prishtinë. Rilindja. 1990. 561 faqe. 


Që me pezullimin me dhunë të qeverisë së Kosovës në verën e vitit 1990, dëbimi në 
fakt i të gjithë shqiptarëve nga postet udhëheqëse dhe administrative (madje edhe personelit 
mjekësor shqiptar nga spitalet), ndalimi i Rilindjes (e vetmja gazetë e përditshme në gjuhën 
shqipe në Jugosllavi), dhe pezullimi i të gjithë transmetimeve në gjuhën shqipe të radios dhe 
televizionit të Kosovës, e ardhmja e kulturës dhe e letërsisë shqipe në Jugosllavi duket se 
është krejt e pasigurt. Sikundër ka thënë poeti dhe kritiku Agim Vinca: 


"Në atmosferën në të cilën po jetojmë, ne intelektualët e Kosovës, nuk kemi më kohë të 
merremi me libra e me lexime. Ne në Kosovë lëngojmë si shqiponja e plagosur." 


Por që Agim Vinca (akoma) profesor i poezisë së sotme shqipe në Universitetin e 
Prishtinës, megjithatë, ka gjetur kohë dhe energji për të botuar një përmbledhje mjeshtërore 
561-faqesh me artikuj për poezinë shqipe e të huaj, është një nder jo vetëm për këmbënguljen 
e tij, por edhe për shkallën e pjekurisë që ka arritur kultura shqiptare në Kosovë, shtëpia 
vorfnore e Evropës. Orët e poezisë vjen pas hbrit Struktura e zhvillimit të poezisë së sotme 
shqipe (1945-1980) po e këtij autori, botuar më 1985, dhe vjen si një nga pohimet më të qarta 
për poezinë bashkëkohore shqiptare deri në ditët tona. Ndër studimet e tij për poetë klasikë 
dhe të sotëm shqiptarë hasim artikuj për Ismail Kadarenë (1. 1936), Dritëro Agollin (1. 1931), 
Fatos Arapin (1. 1930), Koçi Petritin (1. 1941), Ndoc Paplekën (1. 1945) dhe Natasha Lakon 
(1. 1948), si dhe për kolegët e tyre shqiptarë nga Kosova: Din Mehmeti (1. 1932), Azem 
Shkreli (1. 1938), Rrahman Dedaj (1. 1939), Ah Podrimja (1. 1942), dhe Qerim Ujkani 
(1. 1937), si dhe për autorë të huaj, duke filluar me Rabindranat Tagorën e duke vazhduar me 
Sharl Bodlerin, Federiko Garcia Lorkën, Janis Ricosin, Bertold Brehtin, dhe Vladimir 
Majakovskin. Vëlhmi përfshin gjithashtu, studime për teorinë e poezisë (tipologjia dhe 
simbolizmi), kumtime e reçensa të ndryshme, 'tri biseda për poezinë' dhe një bibliografi të 
plotë të poezisë shqipe në Jugosllavi nga 1981 deri më 1988. Gjuha e Agim Vincës është e 
kursyer dhe e saktë, është qenia poet që e bën kritikën e tij të lexohet me ëndje. 


Agim Vinca ka lindur më 1947 në fshatin shqiptar të Veleshtës afër Strugës në anën 
maqedonase të Liqenit të Ohrit dhe ka studiuar në Prishtinë ku dhe ka mbrojtur doktoratën. 
Përveç kritikave, studimeve letrare dhe përkthimeve, ai ka botuar edhe pesë vëlhme me lirika 
të lidhura ngushtë me vëndin e tij të lindjes. Ai është shquar midis të tjerash për gjykim të 
mprehtë dhe, sidomos këta vitet e fundit, për polemikat e tij me intelektualë serbë e 
maqedonas për të ardhmen e një atdheu ku (akoma) jetojnë së bashku. 

Ismail Kadare 

Broken April [= Prilli i thyer]. 

New York. New Amsterdam Books. 1990. 216 faqe. 


Kur shkrimtari Besian Vorpsi, në një pritje që jepte për miqtë dhe të njohurit në 
shtëpinë e vet, shpalli se ku do të kalonte muajin e mjaltit, të gjithë u shtangën dhe ranë në 
heshtje. Edhe nusja e tij e re, Diana, u habit mjaft nga ideja për të kaluar pushimet në një 
rrafsh të shkretuar të Alpeve të Shqipërisë së Veriut. A nuk do të ishte më me vend për 
protagonistët e shtresës së sipërme të klasës së mesme të kryeqytetit të vogël e të parritur 
mirë shqiptar të paraluftës që ta kalonin muajin e mjaltit në plazhet vezullues të Rivierës 
shqiptare apo asaj italiane e franceze? Mirë që disa prej miqve e kuptonin se Besiani, si 
shkrimtar, ishte mahnitur nga mundësia e një udhëtimi me makinë në të kaluarën, mes fiseve 
malësore feudale në gjak me njëri-tjetrin, mes njerëzve të një shoqërie primitive të paprekur 
nga qytetërimi modem, po e gjora Dianë, nuse e re, si ta kuptonte? Ndërsa ata me shpirt 
aventure e kishin zili. "Ti do të shkosh nga bota reale drejt e në botën e legjendave, midis 
eposit të mirëfilltë, që rrallë e gjen akoma të gjallë mbi fytyrë të rruzullit tokësor." 

Plani nr. 2: Gjorg Berisha ka kryer atë akt që gjithë familja dhe farefisi ia kërkonin me 
këmbëgulje: të vinte nderin në vend, duke vrarë vrasësin e të vëllait nga fisi Kryeqyqe, me të 
cilin ishin në gjak. Nuk mund të dilje dot jashtë ritualit të përgjakur të hakmarrjes, të fiksuar 
në Kanunin e lashtë të Lek Dukagjinit. Familje të tëra ishin fshirë më parë nga faqja e dheut 
nëpërmjet marrjes së gjakut, kurse tani e kishte radhën ai, dhe mjaftonte t'i zinte pritë 
viktimës. Gjithçka ishte përcaktuar nga kanuni fisnor, përfshirë dhe tridhjetë ditët e besës së 
madhe gjatë së cilës ai lejohej të kalonte ditët e fundit jashtë shtëpisë dhe do të bënte 
udhëtimin mes malesh për t'i dorëzuar 'taksën e mortit' qehajait të gjakut. Pikërisht gjatë 
udhëtimit të vet drejt kullës së akullt të Oroshit, Gjorgu shtangu kur pa një nga ato pajtonët e 
rrallë për të cilët kishte dëgjuar, brenda të cilit udhëtonte ajo zonja e re dhe e bukur nga 
qyteti. Edhe Diana kishte mundur të kapte fytyrën e këtij malësori të ri kur po kalonin. Për 
rrjedhojë dhe vetëvetiu, magjepsja e sëmurë e Besianit pas zakonit të gjakmarrjes dhe joshja 
erotike e Dianës ndaj Gjorgut, një obsesion që vjen duke u rritur dhe që e shpie këtë të fundit 
në një botë tjetër, sjellin ftohjen e çiftit ndaj njëri-tjetrit. 

Ndonëse subjekti është vendosur në vitet tridhjetë, Prilli i thyer, i botuar shqip më 
1980, pak ka të bëjë me romanet e tjerë të mirënjohur të Ismail Kadaresë për Shqipërinë e 
shekullit të njëzetë: Gjenerali i ushtrisë së vdekur (Tiranë 1963), Kronikë në gur (Tiranë 
1971), Dimri i madh (Tiranë 1977) dhe Koncert në fund të dimrit (Tiranë 1988). Ai qëndron 
më mirë në radhën e ciklit, të këtij autori, të rrëfimeve me subjekt mesjetar (historianët 
shqiptarë e përdorin termin mesjetar në një kuptim më të gjerë duke përfshirë edhe ngjarje të 
shekullit të tetëmbëdhjetë), ku miti dhe legjenda ndërthuren me realitetet e ashpra të historisë 
shqiptare. Ndër romanet e mëvonshëm janë Kështjella (Tiranë 1970), Ura me tri harqe 
(Tiranë 1978) dhe Kush e solli Doruntinën? (Tiranë 1980). Megjithëse ka frymën e mesjetës, 
Prilli i thyer ndalet në një dukuri jashtëkohore, që ka qenë gjerësisht i përhapur në fiset e 
Shqipërisë Veriore deri vonë në kohët e reja. Edhe sot e kësaj dite, në Kosovën fqinje ka 
patur realisht mijëra familje të mbërthyera nga këto rite të përgjakshme, edhe pse pa atë 
stolinë e 'qehajait të gjakut' etj. Fushata kundër gjakmarrjes, e drejtuar nga intelektualë të 
shquar shqiptarë të Kosovës, ka shpënë kohët e fundit në 'pajtimin' e më shumë se nëntëqind 
gjaqeve. 


Gjatë tridhjetë vjetëve të fundit, pena e Ismail Kadaresë e ka ftuar lexuesin për sa e sa 
udhëtime magjepsëse nëpër ngjarjet e çuditshme e të pazakonta të historisë së Shqipërisë e 

nëpër anët më ekzotike të kulturës së saj pak të njohur. Nuk ka pikë dyshimi se ai ka dhënë 
ndihmesë shumë më të madhe se çdo autor tjetër për përparimin e letrave të sotme shqiptare, 
qoftë me veprat e tij, qoftë me kritikën e mprehtë kundër mediokritetit dhe skematizmit me 
shtysa politike. Këto vitet e fundit ai është ndeshur publikisht në disa raste me kritikun Koço 
Bihiku, ithtar i një realizmi socialist ortodoks, dhe ka akuzuar kritikët shqiptarë në përgjithësi 


se kanë penguar krijimtarinë letrare. Shumë intelektualë shqiptarë janë të një mendimi me 


Kadarenë, tani madje fare hapur. Nëse ka ndonjë që mund të bëjë revolucion në letërsinë 


shqiptare nga brenda sistemit politik ekzistues, ky do të jetë Ismail Kadareja. 

Dritëro Agolli 

Splendeur et dëcadence du camerade Zulo [= Shkëlqimi dhe rënia e shokut Zylo]. Përkth. 
Christian Gut. 

Paris. Gallimard. 1990. 286 faqe. 


Në këta dy dhjetëvjeçarët e fundit shkrimtarët shqiptarë kanë qenë shtrënguar nolens 
volens të jetojnë nën hijen e Ismail Kadaresë, emigrimi i të cilit në minutën e fundit në Paris 
në tetor 1990 dhe ambicjet politike, pa dyshim do t'ia shtojnë famën letrare nëpër botë. Një 
nga këta shkrimtarë është Dritëro Agolli, romani satirik i të ciht Shkëlqimi dhe rënia e shokut 
Zylo ka dalë tani, në një përkthim të pritur mirë, në gjuhën frënge nga Kristian Gyt. 

Shoku Zylo është tip i një aparatçiku pa të keq, por të paaftë, shef i një sektori që s'bie 
në sy të ministrisë, sektor i kulturës, me të cilin uni i tij është i lidhur me mish e me shpirt. 
Ndjenja patetike e kotësisë, entusiazmi i tij donkishotesk, sjellja e tij groteske para të tjerëve, 
me një fjalë shkëlqimi i tij dhe rënia e tij, vihen në pah me imtësi ironike nga vartësi dhe 
shoqëruesi i tij i palodhur e më i shkathët Demkë, i cih në roman kryen funksionin e një 
vëzhguesi asnjanës. Çasti i kthesës në karrierën e Zylos vjen më në fund kur ai shpreh 
mendimet e tij për një pjesë teatrale: "Drama është e gabuar ideologjikisht. E para, heroi 
negativ del i fortë. Në se vutë re, heroi negativ ngjitet në kodër. Ç'është kjo, shokë? Kjo do të 
thotë se ai ngjitet në piedestal, domethënë në kodër. Ai duhet të zbresë nga kodra, bile të futet 
në pus. Në kodër duhet të ngjitet heroi pozitiv." Këto fjalë, që, sipas Agollit, ishin thënë 
vërtetë nga një ithtar i thekur i realizmit socialist në Tiranë aso kohe, shpejtojnë rënien e 
Zylos më pas, kur pjesa konsiderohet e arritur nga eprorët e vet. 

Shoku Zylo është figurë universale, karakter që mund të ndeshet në çdo shoqëri e në 
çdo epokë, dhe kritikët menjëherë e krahasuan me të tjerë, që nga Daniel Defoe dhe Revizor- i 
i Nikollaj Gogolit deri te Franc Kafka e ert-i i Millan Kunderës. Por, sigurisht e pa dyshim 
do të jenë lexuesit e vendeve të Evropës Lindore që mund të çmojnë e të kuptojnë më mirë 
vlerat e romanit. Ky roman është përkthyer në bullgarisht, kurse tani po përkthehet në rusisht 
dhe gjermanisht. 

Dritëro Agolli (1. 1931), nga krahina e Devollit në Shqipërinë juglindore, ka ushtruar 
një ndikim të ndjeshëm në rrjedhat e letërsisë shqiptare, qoftë si shkrimtar në prozë, qoftë si 
poet i tokës. Ndër veprat e tij në prozë janë romanet me temë nga lufta partizane Komisari 
Memo (Tiranë 1970, bot. në anglisht The bronze bust, Tiranë 1975) dhe Njeriu me top (Tiranë 
1975, bot. në anglisht The man with the gun, Tiranë 1983). Në anglisht janë botuar edhe 
gjashtëmbëdhjetë tregime të tij në përmbledhjen Short stories [= Tregime] (Tiranë 1985). 
Agolli është anëtar i Komitetit Qendror të Partisë dhe kryetar i Lidhjes së Shkrimtarëve dhe 
Artistëve të Shqipërisë qysh më 1973, pas spastrimit dhe dënimit atë vit të liberalëve me Todi 
Lubonjën dhe Fadil Paçramin në krye. 

Shkëlqimi dhe rënia e shokut Zylo, deri tani romani më i mirë i autorit, u botua së pari 
më 1972 në revistën satirike të Tiranës Hosteni dhe doli si hbër më vete një vit më vonë. Që 
ky hbër është botuar në Shqipërinë staliniste, një vend që nuk shquhej për ndonje farë 
tolerance qoftë edhe ndaj kritikës më të butë ndaj sistemit politik, lidhet pa dyshim me faktin 
se për karakterin e Zylos ishte marrë si prototip një gazetar hberal i kohës, mik i Fadil 
Paçramit dhe Mehmet Shehut. Kështu që romani, midis të tjerash, diskreditonte edhe 
gazetarin (i cih më pas u intemua), edhe atë lëvizje liberale të cilën, gati-gati njëzet vjet më 
pas dhe në një kohë tjetër, vetë Agolli tani nolens volens ka ardhur dhe e ka pranuar. 

Ismail Kadare 
Dosja H. 

Tiranë. Naim Frashëri. 1990. 232 faqe. 


Më 1953 Milman Parry dhe Albert Lord tërhoqën vëmendjen e botës intelektuale me 
botimin prej tyre të Serbo-Croatian heroic songs [= Këngë heroike serbo-kroate], që 
dëshmonte se tradita homerike e poezisë epike ishte ende e gjallë dhe shëndoshë e mirë në 
Ballkan. Rapsodi i tyre nga Sanxhaku, Salih Ugljanin (1. 1866), ishte në gjendje mirë e bukur 
për orë të tëra të recitonte poezi epike serbo-kroate dhe shqiptare për akte heroike të kohëve 
të shkuara. 


Fillimet e poezisë epike në Ballkan janë mjaft të panjohura e të diskutueshme. Për 
vëzhguesin e jashtëm pak rëndësi ka nëse këngët shqiptare të kreshnikëve e kanë marrë 
frymëzimin nga jiina ke pjesme, këngët serbo-kroate më të njohura, apo anasjelltas, por për 
studiuesit e Ballkanit, shumë prej të cilëve gjejnë kënaqësi në sindromën nacionaliste "unë 
isha i pari", fillesat historike të çdo dukurie kulturore mund të jenë me rëndësi politike 
shpërthyese. Qendrat e rapsodëve epikë duket se kanë qenë trojet malore të Bosnjes, 
Sanxhaku i Novi Pazarit, Mali i Zi dhe Shqipëria e Veriut, ndonëse për çudi pjesa më e 
madhe e epikës shqiptare ka për vendndodhje ngjarjesh Jutbinën (Udbina), një fshat 
pesëdhjetë kilometra në verilindje të Zadarit në Kroaci. Një çështje tjetër që është shtruar 
është çështja e një hdhjeje të mundshme midis epikës heroike ballkanike dhe epikës shumë të 
çmuar të grekëve të lashtë. A mos kjo është poezia epike dhe heroike, që ende këndohet prej 
shqiptarëve dhe sllavëve të jugut pasardhëse e epikës homerike? Kjo është një hipotezë që e 
ka joshur në mënyrë të veçantë shkrimtarin shqiptar Ismail Kadare. 

Në romanin Dosja H. dy studiues irlandezo-amerikanë të trilluar, Maks Rothi dhe Vili 
Nortoni, nisen për në malet e thella të Shqipërisë Veriore të paraluftës, me aparat inçizimi në 
krahë, në kërkim të vendlindjes së eposit. Të dy folkloristët kanë prirjen të hetojnë mundësinë 
e ekzistencës së një hdhjeje të drejtpërdrejtë midis eposit homerik dhe epikës heroike, këngët 
e së cilës deklamohen nga malësorët hijerëndë të Shqipërisë së Veriut me lahutat e tyre me 
një tel. Ky udhëtim në terren është një farë enigme për autoritetet shqiptare, sidomos për 
nënprefektin e krahinës, i cih, për t'u siguruar, u qep atyre prapa si rrodhe, agjentin e fshehtë 
Dullë Baxhaja për t'i vëzhguar dhe për të sjellë informata për veprimtarinë dhe lëvizjet e tyre. 
Gruaja e nënprefektit, Dezi, që të kujton Diana Vorpsin e Prillit të thyer, është po aq e 
magjepsur nga prania e dy burrave studiues. Ndërkaq, ndër banorët vendas lind me të shpejtë 
dyshimi se mos të ardhurit nga jashtë janë vërtetë spiunë. Banesa e tyre në Hanin e 
Rrashtbuallit bastiset, kurse aparati që kishte regjistruar zërat e tyre, asgjësohet. Ky është 
fundi i misionit të tyre në Shqipëri. 

Dosja H. tashmë në qarkullim në përkthimin mjeshtror në gjuhën frënge të Jusuf 
Vrionit me titullin Le Dossier H (1989), si dhe në suedisht e në greqisht, është një satirë e 
këndshme për dy të huaj të pafajshëm që përpiqen të kuptojnë shpirtin shqiptar dhe, sidomos, 
huqet e jetës shqiptare me të cilat vizitorët e huaj shpesh mahniten: prirja ballkanike për 
thashethemet dhe përgojimet, paaftësia e administratës, si dhe një ndjenjë leminore frike e 
dyshimi nga ana e autoriteteve për çdo gjë të huaj. Duke e vendosur subjektin e tij përsëri në 
vitet tridhjetë, Kadareja di si të godasë pa zarar prirjen izolacioniste të vendit dhe ndërhyrjes 
së trashë të makinës së Sigurimit në të gjitha sferat e jetës së sotme. 

Martin Camaj 

Selectecl Poetry [= Poezi e zgjedhur]. Përkth. Leonard Fox. 
New York. New York University Press. 1990. xviii & 208 faqe. 


Në letërsinë e re shqiptare nuk ka patur kurrë traditë shkrimtarësh në mërgim. Ndërsa 
letërsitë mse dhe polake, apo edhe ato estone, letone e lituane, këto të fundit të krahasueshme 
për nga madhësia me atë shqiptare, as nuk do të merreshin me mend pa ndihmesën e 
shkrimtarëve të tyre në mërgim, fare pak nga prodhimi letrar shqiptar është krijuar jashtë 
vendit ose në mërgim, dhe kjo krijimtari e pakët e krijuar jashtë ka patur një ndikim min im al 
në rrjedhën e letërsisë e të kulturës shqiptare. Bota shqipfolëse është një kozmos tepër i vogël 
e tepër i izoluar për të patur mundësi që ta rrezatojë kulturën e vet të shkruar përtej ngulimeve 
tradicionale. 


Edhe pse themi kështu, prapëseprapë një emër na vjen ndër mend: emri i Martin 
Camajt, shkrimtar emigrant me rëndësi të dukshme, si për letërsinë, ashtu edhe për shkencën 
shqiptare. Camaj ka lindur në Temal, në krahinën e Dukagjinit të Alpeve të Shqipërisë të 
Veriut, më 21 korrik 1925. Ai ka marrë arësim klasik në kolcgjin Saverian të Jezuitëve në 
Shkodër dhe ka studiuar në Universitetin e Beogradit. Së andejmi ai vajti për studime 
pasuniversitare në Itali, ku dha lëndën e gjuhës shqipe dhe kreu studimet për gjuhësi në 
Universitetin e Romës më 1960. Nga viti 1970 e deri më 1990 ishte profesor i Albanologjisë 
në Universitetin e Mynihut, kurse tani jeton në fshatin malor Lengris [Lenggries] në Bavarinë 
e Epërme. 

Veprimtaria letrare e Camajt për një periudhë dyzetepesëvjeçare kalon nëpër disa 
etapa zhvillimi. Ai e filloi me poezi, zhanër të cilit i mbeti besnik, por në vitet e fundit ai 
filloi t'i përkushtohet përherë e më tepër prozës. Vëllimet e tij të para me vargje klasike, Nji 
fyell ndër male (Prishtinë 1953) dhe Kcmga e vërrinit (Prishtinë 1954) e mermin frymëzimin 
nga malet e vendlindjes në Shqipërinë e Veriut, me të cilën ai nuk i këputi kurrë hdhjet 
shpirtërore, pavarësisht nga mërgimi i gjatë dhe, deri fare vonë, nga pamundësia për t'u 
kthyer në gjirin e tyre. Vargu i pjekur i Camajt, ashtu sikundër na paraqitet në këtë vëhim, 
nuk i kthen shpinën ndikimit të lëvizjes hermetike të poetit italian Xhuzepe Ungareti 
[Giuseppe Ungaretti] (1888-1970), një dukuri e rrallë për letrat shqiptare. Karakteri metaforik 
dhe simbolik i gjuhës së tij ka ardhur duke u forcuar, ashtu sikundër është zgjeruar edhe gama 
e temave poetike të tij. 

Ky përkthim në anglisht nga Leonard Loksi i tetëdhjetë vjershave në një përzgjedhje 
dygjuhëshe që ka nxjerrë tani shtëpia botuese Nju Jork Junivërsëti Pres është i kapshëm. 
Bashkë me përkthimin në italisht të poezisë së Camajt (Palermo 1985), ky vëllim pa tjetër do 
të ndihmojë për ta njohur lexuesin e vendeve të tjera me talentin e pazbuluar prej një kohe të 
gjatë të një poeti të pazakontë në mërgim, ndonëse jo aq të lehtë për t'u kapur e kuptuar. 

Ismail Kadare 

The General ofthe dead army [= Gjenerali i ushtrisë së vdekur]. Përkth. Derek Coltman. 
New York. New Amsterdam. 1991. 256 faqe. 


"Si një shpend krenar e i vetmuar ti do të fluturosh mbi ato male të nëmura e tragjike, 
që t'u shkëputësh nga grykat dhe kthetrat e tyre djemtë tanë të mjerë." Ky është vizioni i 
gjeneralit italian të shoqëruar nga një prift fjalëpakë gjatë misionit të tij në Shqipëri për të 
mbledhur eshtrat e ushtarëve të tij të rënë në luftë aty e njëzet vjet më parë. Ai e fi ll oi 
misionin e tij me një ndjenjë madhështie në përputhje me gradën e tij: "Në punën e tij kishte 
diçka nga madhështia e grekëve dhe trojanëve, diçka nga funeralet homerike." Gjenerali e pa 
veten në një vend të vrenjtur e me shi, me njerëz të zymtë e të inatosur kur ia nisi punës së tij 
fisnike për çvarrimin e eshtrave të një ushtrie të shpërndarë në tokën plot baltë të Shqipërisë. 
Dalëngadalë, megjithëse detyrimisht, gjenerali ballafaqohet me realitetin e ashpër të së 
kaluarës dhe pas e ndjek hija e kotësisë së misionit të tij. Qëllimet e tij të larta kthehen në një 
ankth vetjak në çastin kur eshtrat e kolonelit famëkeq Z ia përplas tek këmbët një plakë e 
luajtur nga mendtë. 


Shiu që rrëshqet teposhtë xhamave të ma ki nës ushtarake të vënë në dispozicion të 
gjeneralit është një metaforë e zakonshme në prozën e Ismail Kadaresë dhe në vargun e tij 
novator. Në kohën e botimit të parë të romanit në gjuhën shqipe, më 1963 në Tiranë, ky shi i 
vazhdueshëm dhe shumë tipare të tjerë e bënë Gjeneralin e ushtrisë së vdekur të ishte një hap 
përpara në letrat shqiptare. Retë e murrme të ngarkuara me shtërngatë, balta dhe realiteti i 
mërzitshëm i jetës së përditshme bënte kontrast të fortë me dritën, pëmdryshe të 
detyrueshme, dhe fitoreve plot hare të realizmit socialist. Kështu ndodhi edhe me gjeneralin. 
Edhe këtu ne gjejmë një mjet mjaft të pëlqyer nga ky shkrimtar, i cili, më shumë se kushdo 
tjetër, e zgjoi letërsinë e vendit të vet nga letargjia tematike e stilistike, lctargjia e një 
Shqipërie të largët e të fantaksur sikundër mund të shihet me syrin e një të huaji naiv ose që 
nuk i kupton gjërat. Kjo optikë jo vetëm i jepte konture një vendi evropian që në atë kohë 
ishte më i izoluar nga bota Perëndimore se sa Tibeti, por ndihmonte edhe shqiptarët vetë për 
ta parë atdheun e tyre ashtu sikundër mund ta shihnin të tjerët. Ky roman, ende një nga më të 
mirët e Kadaresë, shënoi hndjen e prozës bashkëkohore shqiptare. Më 1961, Shqipëria i 
kishte këputur lidhjet me Bashkimin Sovjetik kështu edhe me modelet letrare sovjetike të 
kohës. Ndonëse arsyeja e shpallur e prerjes së marrëdhënieve ishte mbrojtja e socializmit dhe 
e realizmit socialist, shkrimtarët më të guximshëm të kohës, si Ismail Kadare, tregimtari 
Dritëro Agolli (1. 1931) dhe poeti Fatos Arapi (1. 1930), të cilët kishin studiuar të gjithë në 
vendet e bllokut Lindor, përfituan nga kjo ngjarje për ta çliruar letërsinë shqiptare nga disa 
prej kufizimeve politike që u ishin imponuar. Gjenerali i ushtrisë së vdekur ishte një nga 
frutet më kryesore të kësaj revolte të padukshme. 


Më 1970, pas një botimi të ripunuar (1967) të origjinalit shqip, romani u përkthye në 
frëngjisht nga i talentuari Jusuf Vrioni, i cih kishte kaluar dymbëdhjetë vjet në burg pas lufte 
para se të lejohej të puntonte, kurse një vit më pas u përkthye nga frëngjishta në anglisht. 
Ndonëse në fushën e letërsisë përkthime të tilla nga dorë e dytë zakonisht nuk shihen me sy të 
mirë, duhet të theksojmë plot ndershmëri se përkthimet në gjuhën frënge i disa romaneve të 
hershme të Kadaresë nga Vrioni njedhin më me elegancë se sa origjinali në shqip. Ka nga 
këto vepra në prozë të cilat u botuan në frëngjisht shumë kohë para se lexuesi shqipfolës t'i 
merrte në dorë. Nëse Kadareja mban gjithmonë parasysh lexuesin e huaj, prapëseprapë 
emocionet të forta ai u ka ngjallur bashkatdhetarëve të vet: admirimin e pakufishëm për rolin 
e luajtur prej tij si 'princ i kombit' me detyra më të larta para vetes, shpëtimtar i një vendi dhe 
i një kulture nga rreziku, por, njëkohësisht ka ngjallur dyshime dhe armiqësi ndër intelektualë 
kur flasin për disa veprime makiavelike në të kaluarën e tij. Të mbeteshe gjallë nuk ka qenë 

kurrë e lehtë në Shqipëri. 

Edhe pse ishte konformist politik - e kush mund ta fajësonte për këtë aso kohe? - 
Kadare ishte dhe mbeti disident në teorinë letrare brenda vendit dhe gjigand ndër romancierët 
shqiptarë. Pozicioni i tij i privilegjuar prej Enver Hoxhës i mundësoi t'i jepte shprehje të plotë 
talentit të tij krijues, të kapërcente caqet e ngushta të asaj që atëherë ishte politikisht e 
pranueshme në letrat shqiptare, dhe kështu ai mbijetoi aty ku të tjerë nuk arritën t'ia dalin 
mbanë. 

Migjeni 

Chroniques d'une ville du Nord, prëcëdë de: L'irruption de Migjeni dans la littërature 
albanaise par Ismail Kadarë [= Kronikat e qytetit të Veriut, bashkë me: Ardhja e Migjenit në 
letërsinë shqipe]. Përkth. Jusuf Vrioni. 

Paris. Fayard. 1990. 300 faqe. 


Në letërsinë shiptare të dyzetepesë vitëve të fundit ka patur një polarizim tepër 
mbytës: nga njëra anë, ithtarët e vetëkënaqur e zhurmëmëdhenj të realizmit socialist, doktrinë 
letrare kjo që karakterizoi rrugën e kulturës shqiptare nga 1945 deri më 1991 dhe, nga ana 
tjetër, ithtarët e heshtur e po aq të vendosur të rrymave letrare të paraluftës dhe të një grupi të 
vogël shkrimtarësh që tani po rizbulohen e që për një arsye a një tjetër nuk u treguan 
konformistë. Por ka një autor të pranuar nga të gjithë, dhe ky është poeti e prozatori shkodran 
Migjeni (1911-1938). 

Migjeni (akronim i Millosh Gjergj Nikollës) hndi në Shkodër, qytet i Veriut të 
Shqipërisë, dhe ndoqi një shkollë malazeze. Studioi në seminarin Ortodoks të Manastirit 
(Bitola) në Maqedoni, ku u njoh me vepra shkrimtarësh serbë, rusë dhe francezë dhe, duke 
qenë pjesërisht me origjinë serbe, u bë ndofta i vetmi autor që hidhte një urë mbi hendekun 
kulturor midis shqiptarëve dhe serbëve. Me kthimin në Shqipëri, Migjeni e braktisi idenë për 
të punuar si prift dhe vajti mësues në malësinë shkëmbore të Alpeve shqiptare të veriut. Ai 
fihoi edhe të shkruajë vjersha dhe skica në prozë, që pasqyrojnë jetën dhe brengat e një 
intelektuali të formuar në një vend që pa dyshim ishte dhe ka mbetur më i prapambeturi në 
Evropë. Por, i sëmurë nga tuberkulozi, poeti u detyrua t'i japë fund karrierës së tij si mësues e 
si shkrimtar e të shtrohej në një spital në Torino, ku studionte e motra, Ollga. Pas një 
qëndrimi të shkurtër në sanatorium, ai vdiq në spitalin Valdensian të Torre Peliçes në moshën 
njëzetegjashtë vjeç, një humbje tragjike kjo për letrat shqiptare. 


Migjeni ishte i pari shkrimtar që u shkëput nga traditat frenuese të nacionalizmit 
romantik në letërsinë shqiptare. VëlUmi i tij i imët, por i fuqishëm Vargjet e lira, që kohët e 
fundit është përkthyer në anglisht (Tiranë 1991), dëshmon për një moral social të fuqishëm, 
jo mëshirë për të varfërit e të vuajturit, por sarkazëm e revoltë. Ashtu si të dyzetetre vjershat, 
që për fat të keq nuk janë përfshirë në këtë botim, njëzetedy tregimet dhe skicat e shkurtëra të 
këtij Zolaje poetik, duke ngritur zërin e protestës e të akuzës, ndalen kryesisht te mjerimi, 
uria, vuajtjet dhe padrejtësia. Për këtë arsye disa pëlqejnë ta quajnë si paraardhës të realizmit 
socialist, kurse të tjerë mendojnë se një epitet i tillë e ul ernrin e tij të mirë. Kritikët stahnistë 
me kënaqësi e kanë parë Migjenin si produkt të Shqipërisë zogiste të 'paraçlirimit', por tani 
është dëshmuar se idetë e poetit, pas dyzetegjashtë vjetëve të diktaturës së proletariatit, janë 
bërë më aktuale se kurrë. 


Ky përkthim në frëngjisht shoqërohet nga një studim hyrës prej Ismail Kadaresë me 
titullin Ardhja e Migjenit në letërsinë shqipe. Ky artikull subjektiv dhe disi i sipërfaqshëm i 
letërsisë shqiptare të viteve tridhjetë pasqyron rëndshëm akoma qëndrimet dhe paragjykimet 
e Partisë së Punës, dhe as që nuk arrin të përcaktojë në mënyrë përfundimtare vendin dhe 
rolin e Migjenit në letërsi. E shkruar një vit para emigrimit të Kadaresë në Francë, kjo hyrje 
është më shumë një shpërthim autobiografik i një autori enigmatik. Kadareja përshkruan, për 
shembull, proceset në të cilat nën "diktatura të tmerrshme e djallëzisht të përsosura... 
profesioni i shkrimtarit është një maUkim i vërtetë." Ky ishte një problem që nuk i pati dalë 
përpara Migjenit të ri dhe mesian, i cih u dha dorë të lirë revoltës dhe pasioneve të tij. Shpirti 
tragjik i Migjenit, parathënës i modernes në letrat shqiptare, qëndron pezull tani përmbi një 
tokë tragjikisht të ndarë e të coptuar. 

Ismail Kadare 
Ftesë në studio. 

Tiranë. Naim Frashëri. 1990. 338 faqe. 

Printemps albanais. Chronique, lettres, rëflexions. [= Pranvera shqiptare. Kronikë, këmbim 
letrash, përsiatje]. Përkth. Michel Mëtais. 

Paris. Fayard. 1991. 321 faqe. 

Nga një dhjetor në tjetrin. Kronikë, këmbim letrash, përsiatje. 

Paris. Fayard. 1991. 262 faqe. 


Evropa Lindore mori frymë e lehtësuar kur vdiq Josif Stalin më 1953. Në Shqipëri, 
sado e pabesueshme që të na duket tani pas kaq kohësh, madje t'u duket edhe vetë 
shqiptarëve, stalinizmi ortodoks vazhdoi të jetojë i pacenuar dhe i patundur edhe për 
tridhjeteshtatë vjet të tjerë, duke e katandisur Shqipërinë me një ekonomi të shkretuar, 
udhëheqje intelektuale të mjerueshme dhe me kulturë të rrënuar. Për herë të parë në jetë, 
shkrimtarët shqiptarë tani gëzojnë lirinë e shprehjes, kurse shumë prej tyre ende nuk e dinë 
fort mirë se si ta përdorin. Prandaj nuk është për t'u habitur që pikërisht gazetaria politike 
është mjeti më i volitshëm për krijimtari artistike në këtë periudhë katastrofe kombëtare. Me 
gjithë dëshirën pa dyshim të sinqertë për të qenë shkrimtar e jo tjetër, edhe Ismail Kadareja 
është shtruar për të dhënë interpretimin e tij të kthesës politike që ndodhi në Shqipëri më 
1990-1991. 


Ftesë në studio ishte botimi i fundit i Kadaresë në Tiranë para largimit të tij nga 
Shqipëria në vjeshtë të vitit 1990. Libri përmban tridhjetedy vjersha të përzgjedhura nga 
autori, i cih e kishte lënë pas dore poezinë tashmë në vitet e fundit; përkthime poezish greke, 
kineze, franceze, rumune dhe ruse; si dhe, çka është shumë e rëndësishme, një radhë 
përsiatjesh për letërsinë, artet dhe për ngjarjet aktuale. Ashtu siç po venin punët e letërsisë në 
Shqipëri, Ftesë në studio ra në sy për karakterin jashtëzakonisht të hapur të shprehjes në 
kohën e botimit, dhe theu shumë tabu. Ai përfaqëson një përshkrim e vlerësim subjektiv, që 
autori e shfrytëzon edhe për të larë disa hesape me shkrimtarë rivalë të tij, si B. Xh. (Bilal 
Xhaferri, që ishte mundur të arratisej në Shtetet e Bashkuara), K. R. (Kapllan Resuli), K. T. 
(Kasem Trebeshina), dhe A. P. (Arshi Pipa), të cilët të gjithë kishin kaluar vite me radhë 
nëpër burgje. Këtu herë-herë na habit se sa e thellë është ndjenja e urrejtjes e gjirokastritit 
Ismail Kadare. Trebeshinën ai e cilëson "shkrimtar mediokër, por me ambicie të pafundme", 
kurse Pipën "djallëzor... për fat të zi të tij mediokër... denoncues... gati të shkojë drejt 
spiunimit total... një hienë plake... Salier të ri... dhe tani s'i mbetet veçse ta ndërrojë edhe 
ernrin dhe nga Arshi Pipa ta kthejë në Arshi Pipi , emër që pas rënies së bashkëtingëllores së 
fundit, (sipas ligjësive të shqipes), do të jepte tepër saktë zhurmën e shkurtër e të mjerë të tij 
në këtë jetë." 


Printemps albanais nis aty ku ishte ndalur Ftesë në studio. Nga fundi i tetorit 1990, 
tamam dy muaj para rrëzimit përfundimtar të diktaturës, Kadareja kërkoi strehim politik në 
Paris. Këtu 'princi i kombit' i letërsisë përmbylli kronikën vetiake të ngjarjeve të periudhës 
kalimtare nga dhjetori 1989 deri në dhjetor 1990. Botuar në Paris në shkurt 1991, së bashku 
me origjinahn në shqip Nga një dhjetor në tjetrin, ky hbër është vepra e parë serioze e këtij 
zhanri në letërsinë shqiptare. Kadareja e fillon: "Këto janë shënime të një shkrimtari dhe 
ndonëse ngjarjet për të cilat flitet këtu s'kanë të bëjnë me letërsinë, ato duhet të lexohen 
vetëm si të tilla. Të përftuara ndryshe, këto shënime nuk do të jepnin një pamje të saktë, në 
po atë mënyrë që një palë syze të gjetura rastësisht rrallë herë mund t'i përshtaten syrit të 
gjetësit." 

Dymbëdhjetë muajt vendimtarë në fjalë u karakterizuan sidomos prej panikut fillestar 
që kapi 'aristokracinë e kuqe' nga ekzekutimi i Nikollaj Çausheskut në dhjetor 1989 dhe deri 
tek vala e emigrimit nëpërmjet ambasadave gjcrmane, italiane dhe franceze në korrik 1990, 
që ishte një goditje përfundimtare. Kadareja në këtë hbër boton edhe letërkëmbimin e tij me 
Presidentin Ramiz Alia në maj 1990 si një ndihmesë për pranverën shqiptare pas një dimri 
shumë të madh. Pjesa e dytë e librit përmban përsiatje për regjimin kokëfortë stalinist në 
Shqipëri dhe për natyrën e diktaturës në përgjithësi. 

Ndonëse merita e tij për ngritjen e nivelit të letërsisë shqiptare është e pamohueshme, 
shumë vëzhgues brenda dhe jashtë vendit - ndër ta edhe Ardian Klosi, që është një nga zërat 
kritikë të Tiranës - e kanë vënë në dyshim nëse ky 'ish-poet oborri' i regjimit dhe shkrimtar i 
përkëdhelur i Enver Hoxhës të ketë qenë vërtetë disident i fshehtë, sikundër mund të mendojë 
dikush. Megjithatë, nuk do t'u takonte edhe aq kritikëve të huaj që të përpiqen për të dhënë 
një gjykim për cilindo që ka kaluar nëpër tmerret dhe egërsinë e regjimit të Enver Hoxhës. 
Fantazma e Vaclav Havelit nuk ka përse të turbullojë Ismail Kadarenë. Shqipëria nuk ka qenë 
kurrë Çekosllovaki, ku hijet e qytetërimit vazhduan të ekzistojnë gjatë dekadave të diktaturës. 


Toni i hbrit Printemps albanais herë është qaraman, e herë i hidhur. Nuk mungojnë 
edhe kësaj radhe ato polemika dhe hakmarrje të vockëla që viheshin re në Ftesë në studio. 
Sidoqoftë, leximi i këtij hbri është diçka mahnitëse për cilindo që është i interesuar për 
Shqipërinë e sotme, dhe është pikërisht kjo që i jep vlerë librit. 

Rexhep Ismajli (red.) 

Poezia e sotme arbëreshe. 
Prishtinë. Rilindja. 1990. 321 faqe. 


F illim i i viteve nëntëdhjetë e gjcti kombin shqiptar në një katastrofë politike dhe 
ekonomike që është me pasoja dramatike për letërsinë dhe kulturën e sotme. Kështu, 
Shqipëria nuk ka fare me se të paraqitet nga dyzetegjashtë vjetet e 'izolimit të shkëlqyer' dhe 
diktaturës staliniste veçse me një mjerim dhe shkatërrim të tillë që Evropa nuk e ka parë për 
gjysëm shekulli. Kosova, nga ana e vet, është e ballafaquar me një shkallë shtypjeje e 
persekutimi të paparë në këtë kontinent qysh nga Lufta e Dytë Botërore. Gati të gjitha 
shtëpitë botuese në gjuhën shqipe ose kanë falimentuar, ose janë mbyllur brenda një viti. Nuk 
ka as para, as letër, as bojë, as shpresë. A nuk u gjendka e nuk paska një ishull lumturie ku 
flaka e vogël e kulturës shqiptare të mund të ushqehet e të rritet në kushte normale njerëzore 
dhe të vazhdojë të pasqyrohet në mozaikun rrezatues të qytetërimit evropian? 


Nga ky apokalips i ri ballkanik ka dalë gjallë një 'rrënjë e fortë'. Pakicat shqiptare prej 
100.000 vetësh në Italinë e Jugut janë pinjollë të mërgimtarëve të larguar nga Shqipëria gjatë 
pushtimit turk pas vdekjes së heroit kombëtar Skënderbeu më 1468. Këta 'Arbëreshë' gjetën 
strehë në thellësi të maleve të Kalabrisë e të Sicilisë, ku ndodhen edhe sot e kësaj dite, duke 
mbajtur gjallë e duke e mbrojtur vërtetë me thonj e me dhëmbë një gjuhë dhe kulturë të tyren. 
Ishte shkrimtari arbëresh nga Sicilia, Lëkë Matrënga, që më 1592 i pari regjistroi një poemë 
në gjuhën shqipe. Gjatë shekujve Arbëreshët i kanë dhënë letërsisë shqiptare më shumë se 
mban numri i popullsisë së tyre, sidomos me Jeronim De Radën (1814-1903), gjigand ky i 
Rihndjes kombëtare shqiptare. 


Po si po ecën sot letërsia italo-shqiptare? Nuk mund të themi se ecën keq, po të 
shfletojmë me kujdes antologjinë Poezia e sotme arbëreshe, hartuar nga studiuesi kosovar 
Rexhep Ismajli (1. 1947). Të 210 vjershat e njëzetedy poetëve nga Molisa deri në fshatrat 
malore të Sicilisë, një përmbledhje e paparë kjo, pasqyrojnë me dinjitet preokupimet e një 
kulture pakice. Vargu poetik arbëresh është një varg me frymë intelektuale, fryt i një grupi 
studiuesish, mësuesish dhe klerikësh të shkolluar që u kanë dhënë shprehje aspiratave të 
popullit të tyre. Ndër ta, një nga poetët më të njohur e më të nderuar është Vorea Ujko (1931- 
1989), pseudonim i Domeniko Belizit. Ai ishte një prift modest nga Lrasnita që jepte letërsinë 
bashkëkohore në Lermë (Kalabri), ku kujtimi i tij ka mbetur fort i gjahë qysh kur vdiq në 
janar 1989. Poezia e Vorea Ujkos është e larë në gjakun e shprishur të stërgjyshëve e 
katragjyshëve e tij. Në të njëjtën kohë, ajo e kapërcen mjaft mirë molisjen e ndjenjës së 
nacionalizmit romantik të poezisë arbëreshe të hershme, si dhe motivet e zakonshme të lirikës 
së mërgimit. 


Ndonëse për të ardhmen e kulturës arbëreshe nuk mund të bëhen parashikime aq 
optimiste, me që kështu ndodh me të gjitha pakicat gjuhësore kudo në Evropë, këtu kemi një 
brez të ri poetësh bashkëkohorë - ndër ta Xhuzepe Skiro di Maxho (1. 1944), Gustin Jordani 
(1. 1950), Kate Xukaro (1. 1955), Mario Belizi (1. 1957) dhe Ana Ventre (1. 1964), që po 
ndjekin pa ngurrim traditën e Ujkos dhe vazhdojnë t'i japin një shprehje të hollë lirike vetë 
përvojës arbëreshe në këtë fund shekulli. 


botuar në World Literature Today [Letërsia Botërore Sot] 66.1 
Dimër 1992 


www.elsie.de / Dr. Robert Elsie 





Ismail Kadare 
Përbindëshi. 

Tiranë. Lidhja e Shkrimtarëve. 1991. 184 faqe. 

Le monstre [= Përbindëshi]. Përkth. Jusuf Vrioni. 
Paris. Fayard. 1991. 226 faqe. 


Ismail Kadare, bir i një kombi të vogël, ku realiteti shpesh ka qenë i ashpër për t'u 
jetuar, ka treguar parapëlqesa të vazhdueshme për të mbrujtur realitetin e tij artistik me 
frymën fantastike të legjendës. Romani Kush e solli Doruntinën? (1980) transplanton 
legjendën shqiptare të Konstandinit të vogël dhe motrës së tij Doruntinë në një 'thriller' 
mesjetar. Ura me tri harqe (1978), një përkthim në anglisht i të cilit do të dalë së shpejti në 
shitje, ndalet e merret me një legjendë tjetër ballkanike, edhe më të rëndë, atë të murimit. 

Përbindëshi është fl ir ti më i fundit i Kadaresë me frymën e legjendës dhe, njëherazi, 
një nga prozat e tij më të hershme. Origjinali në shqip i këtij romani u botua së pari më 1965 
në numrin 12 të revistës letrare zyrtare Nëntori në Tiranë, pak kohë pas suksesit të parë të 
autorit në prozë me romanin Gjenerali i ushtrisë së vdekur (1963). Por Përbindëshi shumë 
shpejt do të binte viktimë e censurës staliniste, sikundër na thotë sh kr imtari: "Një artikull 
rrënues ka mjaftuar për ta nxjerrë nga letërsia shqipe Përbindëshin... u godit aq barbarisht, u 
ndalua e u rropos aq thellë, sa që për njëzetepesë vjet nuk arrita dot ta çvarros." 

Përbindëshi në fjalë nuk është tjetër veçse Kali i Trojës para portave të Iliumit të 
shenjtë, ndonëse këtu ai është përbindësh i paraqitur nën përthyerjen e kohës. Rënia e Trojës 
së lashtë ndodh edhe në të ardhmen, edhe në të kaluarën e personazheve. Herë-herë ata 
mbeten po njëlloj, kurse Troja shndërrohet mu përpara syve të tyre, duke marrë trajtën e një 
qyteti modern me kafene, aeroporte etj. Herë-herë është qyteti ai që qëndron në vend, kurse 
personazhet shndërrohen, duke kaluar nëpër faza të ndryshme, për t'u shndërruar në fytyrë të 
kohës sonë. Ky shfytyrim i kohës, pa atë përroin e vetëdijes së Xhejmz Xhojs-it (James 
Joyce), mjaftoi për të ngritur nervat censorëve staliniste, të cilëve u ngriu gjaku nga mendimi 
se mos kishte aludime politike, dhe kështu që u erdhi për mbarë që romani të hhej në harresë. 
E kush mund t'i bënte me faj autoritetet pse dyshonin se mos historia e pushtimit të fshehtë të 
Trojës, në analizë të fundit, mund të fliste më shumë për Shqipërinë se për çdo gjë tjetër? 


Vetëkuptohet se Përbindëshi ishte një botim i pazakontë për letërsinë shqiptare të 
realizmit socialist të viteve gjashtëdhjetë. Tani, pas ribotimi të romanit në Prizren më 1990 
dhe në Tiranë më 1991 në një variant të ripunuar, në të cilin janë hequr disa nga ato pasaktësi 
stili karakteristike për veprat e para të Kadaresë, përkthyesi këmbëngulës Jusuf Vrioni, vjen 
me një përkthim tjetër të saktë në gjuhën frënge, duke i dhënë në dorë lexuesit të huaj një 
vepër që, nga shumë anë, mbetet një nga librat më të pazakontë të Kadaresë. 

Ismail Kadare 
Pesha e kryqit. 

Paris. Fayard. 1991. 213 faqe. 

Invitation a l'atelier de l'ëcrivain suivi de Le Poids de la croix [= Ftesë në studion e 
shkrimtarit, bashkë me Pesha e kryqit]. Përkth. Jusuf Vrioni. 

Paris. Fayard. 1991. 558 faqe. 


Nuk ka qytet tjetër në Shqipëri ku lufta për të mbijetuar të ketë qenë aq e ashpër sa në 
Gjirokastrën e gurtë afër kufirit me Greqinë. Nëse Korça në jughndje ka qenë e bekuar me 
një farë shkalle begatie (sipas normave shqiptare) dhe Shkodra në veri ka ditur si të përballojë 
goditjet e fatit me një farë lehtësie e moskokëçarje mesdhetare, Gjirokastra ka simbolizuar 
luftën për ekzistencë dhe gjithë ashpërsinë e saj. Kjo luftë është e mbrujtur thellë në 
mendësinë gjirokastrite. Banorët e saj janë konkurues dhe të suksesshëm dhe, ndofta, 
sikundër vërejnë ata që nuk e kanë për zemër, diçka më pak mikpritës e bujarë, siç do të 
thonin shqiptarët. 

Gjirokastra, anës malit nën diehin e fortë të Jugut, ka nxjerrë dy figura të spikatura që, 
ndonëse tepër të ndryshëm për nga veprimtaria dhe talenti, kanë krijuar rrudha kohe në 
Shqipërinë e shekullit të njëzetë: diktatorin stalinist Enver Hoxha (1908-1985) dhe 
shkrimtarin Ismail Kadare (1. 1936), lindur vetëm dyqind metra larg njëri-tjetrit, në shtëpi që, 
sikundër na rrëfen Kadareja, i lidhte rruga e quajtur 'Sokaku i të Marrëve'. 

Pesha e kryqit është vepra e dytë e Kadaresë e botuar në mërgim, në Paris. Në fihim 
ishte menduar si shtojcë për hbrin Ftesë në studio (1990) dhe, me siguri për këtë arsye, të 
dyja veprat janë botuar këtu sëbashku në një të vetëm në gjuhën frënge. Këta dy vëhime si 
dhe Nga një dhjetor në tjetrin (1991; në frëngjisht Printemps albanais, 1991 ) përbëjnë, me sa 
duket, një hoj trilogjie politiko-letrare. Ndonëse Pesha e kryqit nuk tingëllon më pak e hidhur 
dhe therëse se sa dy të parat, ai zbulon në të njëjtën kohë shumë anë të tjera të personalitetit të 
Kadaresë, sidomos ankthin dhe brengën e tij shpirtërore gjatë viteve të tmerrshëm të jetës 
skëterrë për intelektualët shqiptarë. Ky hbër është autobiografia e një romancieri nën regjimin 
stalinist, që ia doli mbanë të botojë veprat e veta, por që kurrë nuk e dinte me siguri se si do 
të priteshin ato nga gjysmëperënditë e Byrosë Politike, dhe sidomos nga vetë i Madhi. Edhe 
pse famën botërore Ismail Kadaresë ia dha Gjenerali i ushtrisë së vdekur (1963), ai na rrëfen 
në mënyrë shumë bindëse se ishte Dimri i madh (1977) ai që i siguroi mbijetesën fizike. 
Enver Hoxha e çmonte mjaft portretin që i kishte bërë shkrimtari në Dimrin e madh dhe nuk 
donte që ta humbiste. "Mirëpo, bashkë me ty do të zhdukej edhe romani," thotë një mik i 
shkrimtarit. Disa nga veprat e tjera të Kadaresë nuk e panë kurrë dritën e botimit dhe vetëm 
tani po zbulohen. 

Shqiptarët e admirojnë Kadarenë, 'princin e kombit' të tyre në letërsi, me shpresë se 
mos ai shpreh në vepra atë traumë që mbajtën mbi kurriz për afro gjysmë shekulli e që do ta 
ndjejnë edhe për shumë vite të tjerë në të ardhmen. Dhe, vërtetë, Kadare ia ka dalë mbanë të 
hedhë dritë mbi realitetin jashtë çdo përfytyrimi të errët të 'pushtetit popullor', ndonëse në një 
mënyrë tepër vetjake e subjektive. 


Atë që lexuesi me sy kritik nuk do të gjejë në këtë vepër është tabloja e gjerë e 
realitetit. Kjo mungesë e ndan Peshën e kryqit nga veprat klasike të letërsisë për çlirim të 
Evropës Lindore. Bota e Kadaresë mbetet e mbyllur tërësisht brenda ndarjes personale që ai 
krijon midis 'miqve' të tij dhe 'armiqve të betuar' të tij. Asgjëkundi ai nuk përmend e nuk bën 
fjalë për shpirtin e lënduar të kombit, për peshën e atij kryqi që mbajti populli mbi kurriz 

gjatë dyzetegjashtë vjetësh tmerri të mbytur, qoftë edhe për agoninë më të prekshme që 
provuan kolegët e tij shkrimtarë dhe artistë. Në çdo çast atë e ka pushtuar - e kush mund t'i 
verë faj për këtë? - ideja fikse e mbijetesës personale. Vetëm koha do ta tregojë nëse 
Kadareja do të çlirohet nga kjo traumë personale dhe do të shtjerë në punë talentin dhe zërin e 
tij rrjedhës për të shprehur atë që mbetet e duhet ende për t'u thënë. 

Xhevahir Spahiu 
Kohë e krisur. Poezi. 

Tiranë. Lidhja e Shkrimtarëve. 1991. 122 faqe. 


Krahina e Skraparit, rrëzë malit të lartë të Tomorrit, lcgjcndarit Baba Tomorr të 
mitologjisë shqiptare, është i njohur për rakinë e shkëlqyer dhe për agjentët e tij të Sigurimit. 
Pa patur të bëjë aspak me këtë nam të dyshimtë, Skrapari është, gjithashtu, vendlindja e 
Xhevahir Spahiut (1. 1945), një nga poetët më të fuqishëm, më të dëgjuar e më të talentuar të 
Shqipërisë së sotme, një zë mbijetese. Gjatë spastrimeve të shkrimtarëve dhe intelektualëve të 
vitit 1973, diktatori Enver Hoxha e përmendi Spahiun me emër pse kishte shkruar një vjershë 
që të kujtonte një frazë të Zhan-Pol Sartrit (Jean-Paul Sartre), ndonëse një përkim krejt i 
rastit. Me gjithë se poeti nuk kishte patur kurrë mundësinë për të shijuar frytet e ndaluara të 
filosofit të ndjerë frëng, ai 'u demaskua' si ekzistencialist (baraz kjo me tradhëti të lartë) dhe 
shpëtoi për qime, duke derdhur më tej ndjenjat e tij në drejtimin e kërkuar të entusiazmit 
revolucionar. Pas pak vitesh, për fatin e mirë të tij dhe tonin, ai u lejua të botojë përsëri. Tani 
që vala e kuqe ka rënë, ai mund të vazhdojë punën e poetit dhe po e bën këtë me shumë 
kënaqësi. 

Spahiu nuk është poet i mbylljes në vetëvete dhe i vetmisë meditive. Më mirë se kudo 
ai e ndjen veten mes njerëzve, mes lexuesve. Pikërisht atëherë sytë e tij marrin një shkëlqim 
çapkëni dhe zëri i tij fillon të përcjellë gjithçka që mund të japë një varg i vërtetë poezie. Ai 
arrin të pushtojë lexuesin. Në një vend ku deri vonë çdo vjershë, çdo fjalë, çdo mendim 
kalonte nëpër një filtër të hollë konformizmi ideologjik e vetjak, ky zakon për deklamime 
spontane e të zjarrta nëpër rrugët krejtësisht të akullta të Tiranës e ka bërë atë një lloj dukurie 
pa të dytë. 


Kohë e krisur, e shkruar në një kohë kur diktatura më e tmerrshme e Evropës ishte në 
grahmat e fundit, është një nga vëllimet e para me poezi të botuara nga një shtëpi botuese e 
sapoformuar e Lidhjes së Shkrimtarëve të Shqipërisë, tani një organizatë gjysëm e pavarur. 
Vargu i Xhevahir Spahiut edhe të ngjall mendime, edhe të jep kënaqësi. Në të 
gjashtëdhjetenëntë vjershat e këtij vëlhmi gjejmë nga aforizmat e mprehta të bons mots, të 
cilat Spahiu gjithmonë i ka patur për zemër, deri te vargjet e zjarrta për martirizimin e 
Kosovës, një tragjedi kjo në veprim, që po bren shpirtin e shqiptarëve në të dy anët e kufirit 
shqiptaro-jugosllav. Vëlhmit Kohë e krisur iu dha Çmimi Migjeni për vitin 1991, si vëhimi 
poetik më i mirë i vitit. Duke zgjedhur këtë vepër, anëtarët e jurisë së përbërë prej poetësh, 
kritikësh dhe botuesish, çmuan lart jo vetëm frymën e thellë demokratike e humane të këtij 
hbri dhe dramaticitetin e tij të spikatur, por edhe frymën antikonformiste të tij. Brenda një viti 
Shqipëria ka bërë hapa të mëdha përpara. 

Shaip Beqiri 

Sfida e gjeniut. Kadare, ekzili, Kosova. 
Prishtinë. Gjon Buzuku. 1991. 491 faqe. 


Kur njihesh me Abdullah Zenelin, modest e fisnik njeri, nuk të lë përshtypjen e një 
luftëtari nismëtar e shpëtimtar të kombit. Pas dy vjetësh shtypjeje dhe terrori në Kosovë, ku 
përmbi 100.000 vetë janë pushuar nga puna për mëkatin e vetëm se janë shqiptarë, ku 
universiteti dhe mbarë shkollat shqipe janë mbyllur ose penguar, dhe ku shkrimtarët, 
redaktorët dhe botuesit të mbetur pa rrogë për muaj të tërë janë nxjerrë me dhunë jashtë 
zyrave të tyre në ndërtesën e shtëpisë botuese shtetërore Rilindja në Prishtinë, vatër kjo e 
vërtetë e gjithë botimeve në gjuhën shqipe në Jugosllavi, mbetesh me mbresën se genocidi 
kulturor është fare pranë, është vetëm një çështje kohe. Dhe si për të mos mjaftuar kjo 
tragjedi në Kosovë, edhe brenda në Shqipëri botimet kanë ngecur në vend dhe tani pas lirimit 
nga dyzetegjashtë vitet e stalinizmit, vendin e euforisë e ka zënë letargjia. Në të dy anët, futja 
e ekonomisë së tregut paraqitet si një proces i ngathët e i dhimbshëm. Por, që në fillim të vitit 
1991, Abdullah Zeneli themeloi shtëpinë botuese Gjon Buzuku, firmën e parë botuese private 
në historinë shqiptare dhe, me gjithë vështirësitë, ajo ka ecur mbarë deri tani. Pasi bëri një 
nisje provokuese me ribotimin në Kosovë të romanit të ndaluar Gjarpinjtë e gjakut të 
disidentit dhe aktivitistit të hershëm për të drejtat e njeriut, Adem Demaçi, dhe pasi vazhdoi 
me tregimet e shkrimtarit Martin Camaj, po ashtu të mohuar, Zeneli nismëtar disa herë ka 
jetuar çaste me automatikët serbë prapa shpine dhe është marrë në pyetje nga policia e 
fshehtë. 


Sfida e gjeniut, një monografi e re për Ismail Kadarenë nga shkrimtari dhe gazetari 
aktiv Shaip Beqiri (1. 1954), mund të duket në vështrim të parë më pak e diskutueshme se 
botimet e mëparshme të shtëpisë botuese Gjon Buzuku, që përmendëm më sipër. Për disa vite 
veprat e Kadaresë qenë ndaluar në Kosovë për shkak të kritikës së hapur kundër shkeljeve të 
të drejtave të njeriut nga ana e serbëve dhe sidomos për romanin e tij të shkurtër Krushqit 
janë të ngrirë (1986) mbi revoltën e vitit 1981 në Prishtinë, por kohët e fundit shumë nga 
librat e tij janë ribotuar pa ndonjë problem. 


Një nga ironitë e fatit dhe një nga përfitimet e vogla nga gjendja e shtetrrethimit të 
plotë është se autoritetet komuniste të Beogradit, tani në pozita mbrojtëse dhe tepër 'të zënë' 
me fqinjët e tyre kroatë, nuk kanë më kohë apo mundësi teknike për të lexuar të gjithë 
botimet në gjuhën shqipe, për të dëgjuar fjalët e të gjitha këngëve që këndohen nëpër kafenetë 
e Prishtinës, për të shtypur çdo shenjë të nacionalizmit shqiptar e për të hedhur në burg gjithë 
redaktorët, botuesit, këngëtarët dhe muzikantët që e teprojnë zullumin. 


Prandaj lexuesit shqiptarë në Kosovë (të paparalajmëruar për pasojat nga kapaku i 
librit, titulli apo parathënia) do të jenë tepër të kënaqur të shohin një ribotim të plotë të këtij 
romani shpërthyes politik, futur diku në gjysmën e dytë të hbrit Sfida e gjeniut. Shaip Beqiri 
dhe Abdullah Zeneli ia kanë dalë mbanë komplotit. 


Sfida e gjeniut na ofron një përmbledhje të zgjeruar materialesh për Kadarenë, duke u 
përqendruar kryesisht në ato që kanë të bëjnë me Kosovën. Vëlhmi përmbledh artikujt e këtij 
shkrimtari për çështjen e Kosovës, intervistat me të nga viti 1971 deri më 1991, deklarata, 
sprova, dhe njoftime lidhur me vendimin e tij për të kërkuar strehim politik në Francë në tetor 
1990, si dhe kritika letrare nga autorë kosovarë për vepra të tij të veçanta dhe disa vjersha të 
tij. Si i tillë, ky vëhim nuk përmban ndonjë gjë të re për Kadarenë apo për Kosovën, me 
përjashtim të romanit që përmendëm. 

Në reçensën tim për Krushqit janë të ngrirë në vjeshtë 1987, unë e kritikoja autorin në 
atë kohë se mbante haptazi "një qëndrim tendencioz në këtë roman, sidomos në përshkrimin e 
katilëve të dehur serbë që ëndërrojnë kohën e bukur të dikurshme të Rankoviqit." Do të doja 
të përfitoj nga ky rast për ta tërhequr mbrapsht këtë moment të kritikës, që është bërë nga 
naiviteti im, nga që besoja se mirësia është themeli i natyrës së njeriut. 

Arshi Pipa 

Contemporary Albanian literature [= Letërsia bashkëkohore shqiptare]. 

Boulder. East European Monographs (Columbia University Press, distr.). 1991. viii & 175 
faqe. 


Për gjysëm shekulli e deri tani, nuk ka patur as edhe një punim të vetëm të kritikës 
letrare të botuar në Tiranë që të vlente qoftë edhe sa letra e shpenzuar për të. Zbraztësia 
kulturore e krijuar gjatë diktaturës dyzetegjashtëvjeçare të Enver Hoxhës i preu krahët çdo 
mendimi kritik e gjykimi objektiv. Studimet serioze në lëmin e letërsisë shqiptare kanë qenë 
tepër tepër të pakta, prandaj edhe hbri i Arshi Pipës, 'Letërsia bashkëkohore shqiptare' është 
një fillim i mirëseardhur për të mbushur këtë zbraztësi. 

Arshi Pipa (1. 1920) ishte një personalitet letrar i spikatur në Shqipëri deri në marrjen 
e pushtetit nga komunistët më 1944 dhe më tej në intemimin e tij për dhjetë vjet në kampet e 
përqendrimit. Përmbledhja e tij me vjersha Libri i burgut (Romë 1959) dhe studimet e tij të 
mëvonshme për letërsinë dhe politikën shqiptare e kanë afirmuar atë si albanolog të rëndit të 
parë. Me gjithë emigrimin e tij për shumë vite në Amerikë, ai nuk e ka ndërprerë kurrë 
depërtimin e tij të hollë në letrat e në kulturën shqiptare. 


Pjesa e parë e librit 'Letërsia bashkëkohore shqiptare' i kushtohet doktrinës 
mbarëpërfshirëse të realizmit socialist shqiptar, së pari si teori dhe pastaj në zbatim praktik 
gjatë gjithë dekadave të regjimit të pamëshirshëm të Enver Hoxhës. Metoda e vështrimit të 
realizmit socialist shqiptar prej Arshi Pipës, sikundër e thotë vetë, është tepër përzgjedhëse. 
Gjykimet dhe pikëpamjet e tij hera-herës hidhnake e plot zemërim janë personale, por 
kryesisht bindëse. Më e shumta e kësaj pjese merret me Ismail Kadarenë, krijimtaria letrare e 
të cilit gjithmonë ka pasqymar peripecitë e jetës politike shqiptare, dhe të cihn Pipa e sheh si 
disident heretik që në hapat e para të karrierës së tij. 


Pjesa e dytë e kësaj monografie, e titulluar 'Poezia dhe poetika e Camajt', 
përqendrohet tërësisht me veprën e Martin Camaj (1925-1992), i cili, ndonëse edhe ky i lënë 
jashtë vëmendjes, me kohë mund të bëhet figurë qendrore e letërsisë shqiptare. Martin Camaj 
është një autor i vështirë dhe ende i palexuar gjerësisht. Deri fare vonë ai ishte në të vërtetë 
krejtësisht i panjohur për masën e gjerë të shqiptarëve. Si i tillë, vendi që Pipa i ka dhënë në 
studimin e vet është kuptimplotë. 


Një kritikë që mund t'i bëhet këtij hbri, ose të paktën për titullin aq pretendues që i ka 
vënë, është se mungon tërësisht trajtimi i gjysmës tjetër të 'letërsisë bashkëkohore shqiptare', 
domethënë, të asaj që është krijuar dhe botuar në Kosovë. Me gjithë përpjekjet e 
vazhdueshme të Beogradit për t'i mbajtur 'Kurdët e Evropës' si fshatarë të pashkolluar e të 
nënshtruar, Kosova deri tani ka nxjerrë poetët e mirë dhe kritikët më të hollë të kombit 
shqiptar, pa të cilët asnjë studim për letërsinë shqiptare nuk do të ishte i plotë. 


Megjithatë, monografia e Arshi Pipës mbetet studimi më origjinal e më interesant i 
deritanishëm i letrave shqiptare nga mëmëdheu, nga mëmëdheu tani i çliruar prej vetëvetes. 

Kasëm Trebeshina 
Stina e stinëve. Novela. 

Prishtinë. Gjon Buzuku. 1991. 303 faqe. 


Një periudhë zbulimesh ka aguar në letërsinë shqiptare. Shkrimtarë dhe intelektualë 
po rizbulojnë tani një letërsi të huaj që, me përjashtim të veprave të zgjedhura nga E Majta 
shumë 'përparimtare' nuk u ra në dorë për një gjysëm shekulli, falë syrit vigjilent të Partisë së 
Punës të Shqipërisë. Po aq mahnitëse për ta është edhe rizhu li mi i gjysmës tjetër të letërsisë 
së vendit të tyre, i autorëve dhe veprave të nxjerra jashtë hgjit e të përjashtuara nga Pamasi i 
kombit. Me të vërtetë, të gjithë autorët dhe veprat e 'paraçlirimit', të viteve tridhjetë dhe 
dyzetë, përfshirë edhe poetin madhor kombëtar Gjergj Fishta (1871-1940), u fshinë 
menjëherë nën fshikullimin e kamxh ik ut të Partisë. 


Ndër desaparecidos-ë t e letërsisë janë edhe një numër sh kr imtarësh të viteve 
pesëdhjetë, përfshirë Kasëm Trebeshinën (1. 1926), i cih pati studiuar në Institutin Teatral 
Ostrovski në Leningrad. Komunist i angazhuar i asaj kohe, por kurrësesi konformist, ai që 
herët i këputi lidhjet me partinë dhe, më pas, edhe me Lidhjen e Shkrimtarëve në Tiranë. Nga 
shkrimet e shumta të fundit të viteve dyzet dhe fillimit të viteve pesëdhjetë, ai arriti të botojë 
vetëm një përmbledhje modeste poetike, Artani dhe Min'ja ose hijet e fundit të malëve 
(Tiranë 1961), dhe një përkthim pa emrin e tij të Garcia Lorkës. 


Më 5 tetor 1953, me një akt jashtëzakonisht të rrallë kundërshtimi të hapur në jetën 
intelektuale shqiptare, Trebeshina i dërgoi një pro memoria udhëheqësit të partisë komuniste 
Enver Hoxha (1908-1985), duke e paralajmëruar se politika e tij në fushën e kulturës po e 
shpinte vendin në rrugën e katastrofës. Në këtë dokument ai shkruante: 


"Le të shikojmë konkretisht ç'përmbajnë veprat letrare të realizmit socialist, qoftë 
edhe ato më të mirat. Një inxhinier i mirë, një inxhinier i keq dhe një i gabuar që 
ndreqet! Një fshatar i mirë, një i keq clhe një që ndreqet, e kështu me radhë. Një i 
mirë, një i keq dhe një që ndreqet... Del qartë se realizmi socialist ka lidhje të 
drejtpërclrejtë me idetë e absolutizmit francez, qoftë si teori, qoftë si praktikë... Kështu 
Liclhja e Shkrimtarëve është e organizuar si një urdhër murgjësh mesjetarë. Në krye 
të Liclhjes është një Mjeshtër i Madh dhe të gjithë janë të dëtyruar të dëgjojnë, 
përgjersa vazhdon funksionin e Mjeshtrit të Madh. A nuk e kuptoni se është një 
koncept dhe veprim mesjetar të ndash në këtë mënvrë 'funksione' dhe 'privilegje'?... 
Unë mendoj se shkatërrimi më i madh do të ndodhë në botën shpirtërore shqiptare. 
Njerëzit do të humbasin besimin te shteti dhe te udhëheqja, do të mbyllen në veten e 
tyre dhe, cfë të bëhet i mundshëm sunclimi mbi ta, do të linclë nevoja për të krijuar një 
shtet të ashpër policor. Dhe ky nuk do të jetë veçse fillimi... Shtypja e mendimit po 
bëhet sistem dhe do të sjellë si përfundim lindjen e një monarkie të re. Kur të arrijë 
puna aty, varfëria do të bëhet e tmerrshme dhe vetëm regjimi i një terrori të 
pashembullt mund të bëjë që të qënclroni në pushtet. Por ai regjim do të jetë shumë 
më i rrezikshëm për atë vetë. Ftohja clhe largimi i popullit do të sjellë një lëkundje 
edhe brenda radhëve të udhëheqjes që do të tranformohet dalëngadalë në një kastë të 
mbyllur në kornizën e një monarkie pa kuptim në realitetin historik të shekullit të 
njëzetë. Në përfundim të këtij procesi historik ju do të dëtyroheni të vrisni njëri tjetrin 
dhe populli do të mbytet në gjak." 


Merret me mend që diktatorit shqiptar nuk i erdhi mirë nga kjo letër. Pas këtij akti 
vullnetar vetëshkatërrimi, Trebeshina, autor i pabotuar i tetëmbëdhjetë vëllimeve me vjersha. 

dyzetedy dramave dhe njëzetedy romaneve e përmbledhjeve me tregime, u zhduk pa nam e 
nishan nga skena letrare. Pas shtatëmbëdhjetë vjetësh burgimi, me ndërprerje, - dënim 
relativisht i lehtë ky, sipas tij - dhe pas njëzet vjetësh heshtjeje, ai ka dalë tani në sipërfaqe 
nga gulagët e Ballkanit së bashku me një grup shkrimtarësh dhe artistësh të tjerë për të parë 
se si parashikimet e tij u realizuan vërtetë. 


Studiuesi dhe botuesi Ardian Klosi (1. 1957) ka mbledhur tani dhe ka redaktuar një 
numër prozash përfaqësuese dhe i ka botuar në hbër nën titullin Stina e stinëve, duke dhënë 
për herë të parë një vështrim në botën krujuese të Trebeshinës. Rrëfimet janë kripur me një 
dozë të mirë absurdi, ose që duket si absurd, dhe në shumë anë nuk janë larg atyre të një 
viktime tjetër të shtypjes staliniste, Mitrush Kuteli (1907-1967). Frymëzimin ai e ka marrë 
nga rrëfenjat popullore dhe nga reagimi i tij alergjik kundrejt mësimeve zyrtare për letërsinë e 
epokës së tij. A ka gjë më të pafajshme e njëherazi politikisht më kuptimplotë se sa universi i 
një ternije? A është bota që fëmija zbulon përreth vetes po ai vend ku do të jetojë si i rritur? 
Ku nis e ku mbaron realiteti? Ajo ngjyresë surrealiste, sikundër e quan autori 'realizmin 
simbolik' të tij, është një nga rrjedhojat e kësaj revolte të vetëdijshme kundër rrymës 
mbisunduese të realizmit socialist, që ia zuri frymën kaq shumë punës krijuese në Shqipëri 
për afro gjysëm shekulli. 

Gjergj Fishta 

Lahuta e malsisë. Botim i tretë. 

Romë. Qendra e Katolikëve Shqiptarë jashta Atdheut. 1991. 525 faqe. 
Pal Duka-Gjini 

Jeta dhe veprat e Gjergj Fishtës. 

Romë. Provinça Françeskane Shqiptare. 1992. 299 faqe. 


Me të vërtetë është një dukuri e pazakontë që një popull të humbasë poetin e vet 
kombëtar, por kjo ka ndodhur në Shqipëri. Gjergj Fishta (1871-1940), prift françeskan dhe 
shkrimtar nga Shkodra, ishte personaliteti letrar më i madh dhe më me ndikim i epokës së tij, 
autor i një eposi letrar që, ndonëse disa e quajnë të shkruar me një shekull vonesë, ende 
radhitet ndër krijimet më të fuqishme të të gjithë letërsisë shqiptare. Ajo është vepra ku gjetën 
shprehje artistike kërkesat dhe aspiratat e popullit të vet. 

Lcdiuta e malcisë është një poemë epike historike me 15.613 vargje të ndara në 
tridhjetë këngë, që bën afreskun e luftës shqiptare për autonomi dhe pavarësi, e veçanërisht 
në konfliktet kufitare midis fiseve luftëtare shqiptare dhe fqinjëve, po aq luftëtarë, malazezë 
nga viti 1858 deri më 1913. Kjo kryevepër e letërsisë, të cilën mund ta quajmë si ndihmesën e 
parë në gjuhën shqipe për letërsinë botërore, u shkrua midis viteve 1902 dhe 1909, edhe pse 
autori i bëri lë mim e e ndryshme gjatë tridhjetë vjetëve të mëpastajme. Botimi përfundimtar i 
kësaj vepre u paraqit në Shkodër më 1937 në kuadrin e kremtimit të njëzetepesë-vjetorit të 
shpalljes së pavarësisë së Shqipërisë. Pas ribotimeve jashtë vendit në Romë (1958), në 
Lubljanë (1990) dhe përkthimeve në gjermanisht (Mynih 1958) dhe italisht (Palermo 1968- 
1970), ky botim i plotë i tanishëm i Lcdmtës së malcisë nga Qendra e Katolikëve Shqiptarë 
jashta Atdheut është i pari botim që u bie në dorë përsëri lexuesve brenda Shqipërisë. 


Françeskanët në Romë dhe në Assisi kanë paraqitur edhe një monografi për jetën dhe 
veprat e Fishtës, të sh kr uar nga një Pal Duka-Gjini, studimi i parë madhor ky për këtë poet 
dhe dramaturg shkodran në një gjysmë-shekulli. Kjo monografi me 299 faqe, Jeta clhe veprat 
e Gjergj Fishtës, përmban një biografi të gjerë të poetit, një vështrim të veprës së tij, si dhe 
përsiatje e pikëpamje për Fishtën nga autorë të vendit e të huaj. Si i tillë, ky hbër është një 
përmbledhje shumë e dobishme, ndonëse nuk ka asgjë tërësisht të re nga pikëpamja 
shkencore. 


Deri në ditën e vdekjes më 30 dhjetor 1940, At Gjergj Fishtën e mbajtën lart dhe e 
lëvduan si poetin kombëtar të Shqipërisë, tamam si Homerin shqiptar. Gabriele d'Anuncio 
[Gabriele d'Annunzio] e quajti "poetin ma të madhit të popullit të lumnueshëm të Shqipnisë." 
Por pas luftës, Fishta u sulmua nga sundimtarët e rinj dhe u poshtërua më shumë se çdo 
shkrimtar tjetër i paraluftës dhe u la menjëherë në harresë. Poeti kombëtar u dëbua nga 
faltorja. 


Arsyeja e mosvlerësimit të Fishtës pas vitit 1944 lipset kërkuar jo në jetën apo veprën 
e tij, por në rrënjët e partisë komuniste shqiptare, që mori pushtetin me Enver Hoxhën dhe 
Mehmet Shehun në krye. Në korrik të vitit 1946, Shqipëria dhe Jugosllavia nënshkruan një 
marrëveshje miqësie, bashkëpunimi e ndihme të ndërsjelltë, që i dha Jugosllavisë kontroll 
real në jetën e Shqipërisë, duke përfshirë edhe arsimin e kulturën. Nuk ka dyshim se 'ndjenjat 
antisllave' të shprehura në Lcdiutën e malcisë ishin shkaku që autoritetet jugosllave e cilësuan 
këtë vepër dhe autorin e saj si të rrezikshëm. Në të vërtetë, Lahuta e malcisë nuk është më 
antisllave se sa Chanson de Rolcmcl ose Poema cle Mio Cid janë antiarabe, por e tillë ishte 
shkalla e ndjeshmërisë në Ballkan. Pas prishjes së marrëdhënieve me Jugosllavinë më 1948, 

shprehja e ndjenjave antimalazeze e antiserbe nuk do të merreshin doemos për ndonjë mëkat 
të madh nga mendimi i partisë; por tashmë, ndaj Fishtës ishte vendosur një qëndrim zyrtar 
dhe, ndofta, për të mos prekur ndjenjat e aleatëve të rinj sllavë në Moskë, ai qëndrim nuk 
mund të hidhej poshtë pa shkaktuar ndonjë skandal. Aq shumë Mkë patën nga Gjergj Fishta 
në vitet e mëvonshme, sa që edhe eshtrat ia çvarrosën fshehurazi dhe ia hodhën në lumë. 

Me gjithë katër dekadat e një propagande partiake të pandërprerë, që e zbriste Fishtën 
në shkallën e një 'poeti fashist klerikal', populli i Shqipërisë e veçanërisht banorët e Shkodrës, 
nuk e harruan atë. Pas afro gjysëm shekulli, Gjergj Fishta u përkujtua haptazi për herë të parë 
më 5 janar 1991 në qytetin e tij. Gjatë recitimit të parë publik të veprës së këtij poeti pas 
dyzetepesë vjetësh, qëlloi që një aktor të harrojë vargun, në një çast, por menjëherë e në 
mënyrë spontane i erdhi në ndihmë mbarë salla e dëgjuesve, të cilët ende e mbanin mend 
përmendësh Lahutën e malcisë. 

Besnik Mustafaj 

Un ëtë sans retour [= Vera pa kthim]. Përkth. Christiane Montëcot. 
Arles. Actes Sud. 1992. 203 faqe. 


Për dekada me radhë shqiptarët i shtinin në punë romanet e letërsisë së tyre më tepër 
për të mbushur raftet apo për të vendosur vazot me lule se sa për lexim për të kaluar kohën e 
lirë. Vetëm me daljen e romaneve të Ismail Kadaresë, lexuesit, të cilëve u ishin shurdhuar 
veshët nga realizmi socialist, nisën të tregojnë interesim të vërtetë për letërsinë e tyre. 
Studentët nëpër konvikte, madje edhe punëtorët e fabrikave, nuk harrojnë se si netëve pa 
gjumë përpinin librat e Kadaresë dhe ua kalonin menjëherë dorë më dorë miqve të tyre, që 
mezi prisnin për t'i lexuar. Atyre u dukej se prej tyre frynte një erë e freskët. 


Nuk ishin vetëm lexuesit ata që vërenin mjetet e reja stilistike të përdorura nga 'princi 
i kombit' i letërsisë në romanet më të mirë të viteve të para, Gjenerali i ushtrisë së vdekur, 
Kronikë në gur dhe Prilli i thyer, por edhe një brez i mirë shkrimtarësh të rinj, të cilët befas 
po kuptonin se, për të shkruar një hbër të mirë, nuk qe nevoja të ishe francez, anglez, italian 
apo rus. Besnik Mustafaj është në radhët e para të prozatorëve të brezit pas-Kadare. Un ëtë 
sans retour, roman i shkurtër me trembëdhjetë kapituj, ishte filluar më 1985 dhe u botua së 
pari, bashkë me disa tregime të tjerë, në Tiranë më 1989, me titullin Vera pa kthim. I 
përkthyer në frëngjisht nga Kristianë Monteko, ai është i pari roman shqiptar i dekadës së 
fundit që ka marrë në dorë publiku perëndimor, i pashkruar nga Kadareja, por nga një autor 
tjetër. 


Subjekti është mjaft i thjeshtë. Kthimi i papritur i Gorit tek e shoqja Sana pas një 
mungese shumëvjeçare dhe largimi po aq i papritur për pushime në bregdet shënojnë fillimin 
e një procesi të ngadaltë dhe të padukshëm ftohjeje midis të dyve. Sikundër na zbulohet më 
pas, Gori është kthyer nga kampi nazist i përqendrimit në Maut'hauzën, një emërtim pa 
dyshim i riinterpretuar nga shumë shqiptarë si kampe të Spaçit, Burrelit apo Qafë-Barit të 
regjimit komunist. E ndërthurur në masën e duhur brenda subjektit kjo është legjenda 
shqiptare dhe ballkanike e Konstandinit të vogël, e shfrytëzuar më parë, ndonëse në mënyrë 
më të hapur e të drejtpërdrejtë, nga Kadareja në romanin e tij të vitit 1979, Kush e solli 
Doruntinën ? 


I lindur në krahinën e ashpër malore të Tropojës në Shqipërinë veriore më 4 shtator 
1958, Besnik Mustafaj u bë një figurë e spikatur në luftën e mundimshme të Shqipërisë për të 
dalë nga katër dekada të diktaturës staliniste dhe ka luajtur rol në ripërtëritjen demokratike të 
vendit të vet, përtëritje që pritet se shpejti të sjellë një rilindje dhe dalje nga vitet e letargjisë 
letrare. Në një festë të kulturës shqiptare, të organizuar në Bruksel në ditët e para të dhjetorit 
1991, ky shkrimtar tha me të drejtë se vetëm kur del nga një dhomë, ku ka ndenjur për një 
kohë të gjatë, dhe hyn aty përsëri, njeriu e ndjen se sa i rëndë është ajri i asaj dhome. Dhe, me 
të vërtetë, disa fragmente përshkrues të këtij romani duken të zvarritur e të mërzitshëm, çka 
pa dyshim është refleks i atij ajri të rëndë dhe i asaj kohe që mezi shtyhej, i vlerave të 
dobësuara morale të periudhës kur janë shkruar. 


Përsa i përket gjendjes së letërsisë shqiptare, është një fakt i trishtuar ky që asnjë 
shkrimtar bashkëkohës shqiptar nuk ka mundur të ngrihet deri aty sa të krahasohet me Ismail 
Kadarenë brenda vendit ose në shkallë ndërkombëtare. Megjithatë, Besnik Mustafaj na jep 
një shembull premtues që flet se punët po fillojnë të ndryshojnë dhe se lipset shpresuar që 
shkrimtarë të tjerë të rinj të talentuar të brezit pas-Kadare, si ky, së shpejti do të kenë vendin e 
tyre në libraritë perëndimore. E njëjta shtëpi botuese ka nxjerrë një përmbledhje esesh 

politike të Besnik Mustafajt, të titulluar Entre crimes et mirages: l'Albanie [= Piedestalet të 
zbrazuara] (Arl 1992). Pas katër dekadash heshtjeje të detyruar, shqiptarët kanë shumë për të 
na thënë. 

Ismail Kadarë 

Lci Pyramide [= Piramida]. Përkth. Jusuf Vrioni. 
Paris. Fayard. 1992. 229 faqe. 


Me sa duket do të jetë e vërtetë që monarket absolutë të kenë parapëlqim për 
monumentet në trajtë piramide për të shëmbëllyer strukturën hierarqike të pushtetit të tyre. 
Prandaj nuk është per t'u çuditur që monumenti i fundit simbolik, i ngritur në kujtim të 
diktatorit shqiptar Enver Hoxha (1908-1985) para shembjes së sistemit që ai pati përsosur, 
ishte Muzeu në formë piramide "Enver Hoxha" buzë bulevardit qendror të Tiranës. Ky muze 
ishte një ndërtesë prestigjioze veshur me mermer të bardhë të shndritshëm, në kulm me një 
kurorë ylli gjak të kuq prej materiali plastik, simbol ky që u hoq pa u ndjerë bashkë me të 
gjitha relikët e tjera të muzeut pas rënies së regjimit. Ndërtesa vetë, edhe tani pas tre vjetësh 
demokracie, ka mbetur ndërtesa më impozante në këtë vend dhe ka diçka përjetësisht 
kërcënuese në vetvete. 

Në kohën kur po ndërtohej, këtë piramidë gjigante prej mermeri në Tiranë shumë 
studentë dhe shkrimtarë e cilësonin fshehurazi si shprehje tipike të marrëzisë njerëzore. Një 
nga ato parrullat e këndshme blasfemike në fi llim et e lëvizjes studentore shqiptare, ajo forcë 
që më në fund i detyroi stalinistët e moshuar t'i hapnin rrugë një forme më pak surrealiste 
qeverisjeje, ishte "piramida - diskotekë" - d.m.th. që Muzeu Enver Hoxha, i njohur praktikisht 
nga të gjithë në këtë vend si "piramida", të shndërrohej në diskotekë për studentët dhe rininë 
e kryeqytetit të Shqipërisë, të cilit i mungonin dhe ende i mungojnë lokalet zbavitëse të natës. 

Ai realitet i drejtpërdrejtë dhe ai mendim imagjinar që e tërhoqi Ismail Kadarenë drejt 
këtij muzeu një herë e një kohë aq shumë të mburrur e aq keqas të përfolur e të sharë, ka zënë 
vend e na shpaloset në romanin e tij historik plot nëntekst Piramida. Ashtu si shumë vepra të 
tjera të këtij shkrimtari shqiptar, ajo mund të kuptohet drejt vetëm po të lexohet si alegori 
politike. Piramida është një rrëfim mahnitës për ngjizjen e idesë dhe ndërtimin e piramidës së 
Keopsit në Egjiptin e lashtë, por edhe të pushtetit politik absolut dhe, doemos, edhe të 
marrëzisë njerëzore. 

Keopsi, faraoni i Egjiptit, e kuptoi se u kishte kallur datën oborrtarëve të vet kur, një 
mëngjez vjeshte ishte zotuar ta prishte traditën duke mos ndërtuar piramidë për vete sikundër 
kishin ndërtuar paraardhësit. Por sistemi pushtetar faraonik dhe zakoni i konformizmit 
dëshmuan se ishin tepër të fuqishëm. Keopsi u bind menjëherë nga kryeprifti Hemiunu se 
piramida është ku e ku shumë më tepër se një varr: 

"Ajo është në radhë të parë pushtet, madhëri. Ajo është shtypje, burg, para, po aq sa 

ç'është trullosje e turmave, ngushtim i mendjes, vyshkje e vullnetit, mërzi dhe humbje. 

Ajo është roja jote më e mirë, faraoni im. Policia e fshehtë. Ushtri, flotë dhe harem i 

erandshëm. Sa më e lartë të jetë ajo, aq më i mpakët ngjan shtetasi nën hijen e saj. 

Dhe sa më i vogël të jetë shtetasi ciq më i lartë je ti, madhëri." 


Dhe, kësisoj, turmat e egjiptianëve iu vunë punës për një ndërtesë absurde në 
shkretëtirë, ashtu si pikërisht katër mijëvjeçarë e gjysëm pas tyre shqiptarët iu vunë punës për 
të ndërtuar realisht qindra mijra bunkerë betoni anembanë vendit për t'u mbrojtur kundër 
kërcënimit të një pushtimi imperialist të supozuar, e iu vunë punës për të ndërtuar një 
mauzole prej mermeri për faraonin e tyre. 

Piramida u botua filhmisht në trajtën e një tregimi, pjesë pjesë, qysh në numrat e parë 
të gazetës opozitare Rilindja Demokratike nëjanar 1990. Gjatë mërgimit në Paris, Kadare e 

zgjeroi më pas duke krijuar me shtatëmbëdhjetë kapituj këtë roman që kemi sot, e që tani ka 
dalë në përkthimin elegant në frëngjisht prej Jusuf Vrionit. Origjinali në shqip i romanit të 
plotë ende nuk është botuar, dukuri kjo më se e zakontë për veprat e Kadaresë. 

Ferdinand Laholli 

Mjaft ky paradoks i hidhur. Poezi 1980-1990. 
Tiranë. Pasqyra. 1992. 95 faqe. 


Në korrik të vitit 1990 ndodhi një nga ngjarjet më dramatike të historisë së re 
shqiptare: rreth pesë mijë refugjatë, që kishin kërkuar strehim në ambasadat gjermane, 
franceze dhe italiane në Tiranë, mbërritën me anije në portin e Brindizit në Italinë e jugut. 
Ata kishin pushtuar për një javë e ca oborret e ambasadave, me pak bukë, ujë e kujdes 
mjekësor, për të fituar lirinë e për të sfiduar diktaturën staliniste dyzetegjashtëvjeçare në 
Shqipëri. Ia dolën mbanë në të dy synimet. Në pjesën më të madhe, ata ishin njerëz të 
thjeshtë, punëtorë të pakualifikuar, 'jashtëqitja e kombit" sikundër do të quheshin prej dikujt, 
njerëz që do të hipnin tani në një tren raskapitës dyzetetetëorësh për në Gjermani dhe që nuk 
e dinin fare se çfarë i priste në botën e jashtme. Midis tyre ndodhej edhe një poet. 

Ferdinand Laholli hndi në 1960 e u rrit në kampet trishtuese të intemimit në fushat 
plot baltë të Myzeqesë përreth Lushnjës. I ati ishte arratisur nga Shqipëria pesëmbëdhjetë ditë 
para hndjes së poetit. Sipas praktikës shqiptare, Laholli dhe anëtarët e tjerë të familjes u 
shpallën menjëherë armiq të popullit dhe u dërguan për të kaluar tridhjetë vjetët e tjerë të 
jetës së tyre në intemim, pa përfituar as shkollim normal, as shtëpi e punë normale. Për 
të jatin Laholli mori vesh vetëm se kishte mundur të shkojë në Amerikë, në tokën e premtuar, 
dhe kishte vdekur atje. 

Savra, Gradishta dhe kampet e tjerë të intemimit në Myzeqe, ndonëse primitive, 
kishin dhe ato shtysa intelektuale. Në fund të fundit, shumë nga njerëzit më të talentuar të 
Shqipërisë ishin në burgje ose intemime. Pjesë e pasurisë së tyre të shtrenjtë, e asaj që këto 
viktima të pafajshme të shtypjes staliniste kishin mundur të mermin me vete në kampet e 
intemimit, ishin ëndrrat e tyre, mendimet e tyre dhe gjuha e tyre. 

Laholli kaloi vitin e parë të lirisë në një qendër refugjatësh në Saksoninë e Poshtme. 
Pjesën më të madhe të kohës atje e kaloi duke shkruar e duke u çlimar nga ankthi i së 
kaluarës. Fryt i këtij viti meditimesh në vetmi është përmbledhja poetike Mjaft ky paradoks i 
hidhur. Kjo është e para përmbledhje me vjersha e Lahollit pas mjaft vjershash të botuara në 
organet e vogla të shtypit në gjuhën shqipe që po dalin tani në Evropën Perëndimore. 


Ferdinand Laholli është përfaqësues i një brezi të ri poetësh në letërsinë shqiptare. 
Këta janë shkrimtarë të rinj që, në pjesën më të madhe, nuk kanë patur fatin të specializohen 
për letërsi në shkolla apo të marrin arsim përkatës në këtë fushë. Megjithatë, rëndësi ka që ata 
janë poetë të lirë për të shprehur ndjenjat dhe emocionet e tyre të vërteta pa censurë e pa 
frikën se ç'do t'u thoshte redaktori i shtëpisë botuese shtetërore. 

Fatos Arapi 

Ne, pikëllimi i dritave. Poezi. 

Tiranë. Lidhja e Shkrimtarëve. 1993. 78 faqe. 


Poezia bashkëkohore në Shqipëri e mori rrugën e vet të zhvillimit në fillim të viteve 
gjashtëdhjetë. Në mënyrë të veçantë ajo qe frut i krijimtarisë së tre sh kr imtarëve: të talentit 
të shumanshëm e të thellë Ismail Kadare (1. 1936) nga Gjirokastra, që më vonë do të gëzonte 
emër e famë ndërkombëtare; të poetit të tokës dhe tregimtarit Dritëro Agolli (1. 1931) nga 
krahina juglindore e Devollit dhe të poetit të poetëve par excellence Fatos Arapi (1. 1930) nga 
bregu i Vlorës. 

Ishte ky brez shkrimtarësh të shkolluar në vendet e bllokut Lindor me të cilët atëherë 
ishte e lidhur Shqipëria, që të parët u përpoqën të shkëputen nga propaganda e bezdisshme e 
vargut me partishmëri dhe e vjershave të tipit "djaloshi me traktor" dhe filluan, ndonëse në 
mënyrë të matur e të përmbajtur, të çajnë kufizimet e realizmit socialist, të imponuar nga 
regjimi stalinist. Përmbledhja e parë e Fatos Arapit, Shtigje poetike (Tiranë 1961), vinte si 
fllad i freskët nga hapësirat e detit Jon pas vitesh e vitesh konformizmi bajat. Arapi, në 
vargun e vet, mbledh sëbashku me dritën verbuese të diellit, me përplasjen ritmike të dallgëve 
edhe aromën e kripur të ajrit të vendlindjes, Rivierës Shqiptare. 


Kurse tani, pas një tufë vëllimesh poetike, disa prej të cilave pasqyrojnë ndryshimet 
në jetën politike shqiptare më shumë se gjithçka tjetër, ne kemi përpara një poet tjetër. Nuk 
është më ai djaloshi i hedhur e i paduruar që kërkon të gjejë frymëzimin në hapësirat 
vezulluese të Jonit; nuk është më ai qëndrim optimist për nevoja politike. Në vëllimin Ne, 
pikëllimi i dritave na del përpara një poet i përvuajtur, i zhytur në meditime disi melankolike, 
një "tempull i braktisur," siç e quan veten poeti. Tani, Arapi "dorë për dorë me tragjedinë," 
mediton për çështje të zemrës, dhe duket se gjen prehje në temën e dashurisë, kudo e 
pranishme në këtë përmbledhje me pesëdhjetë e gjashtë vjersha. 


Ky vëllim na jep një pasqyrë të veprës së Arapit në dhjetëvjeçarin e fundit të 
diktaturës, vjersha që, në një masë të madhe, mbetën të panjohura e të palexuara brenda 
Shqipërisë, ndonëse ishin botuar në Prishtinë nga Ah Podrimja më 1991, si një variant 
fillestar me titullin Dafina nën shi. Edhe pse Arapi është i admiruar nga një masë e madhe 
lexuesish, mbetet për t'u parë nëse bashkatdhetarët e pafat të këtij poeti, në këtë prag e në 
këto filli me të shpërbërjes shoqërore e kulturore në Shqipëri dhe nën hijen e apokalipsit në 
Kosovë, do të kenë në këtë kohë aq qetësi shpirtërore dhe energji sa për t'u ndalur në faqet e 
këtij hbri e për të shijuar përsiatje të tilla plot ndjenja malh të thellë. 

Ali Podrimja 

Buzëqeshja në kafaz■ Das Lcicheln im Kcifig. Përktheu nga shqipja Hans-Joahim Lankshi. 
Klagenfurt. Wieser Verlag. 1993. 129 faqe. 


Kosova, Pllaja e paqetë e Mëllenjave këngëtare në pjesën jugore të ish-Jugosllavisë, 
mbetet ende në një masë të madhe një terra incognita për letërsinë evropiane, ndonëse ka 
nxjerrë nga gjiri i vet poetë të shkëlqyer për një periudhe të shkurtër të lulëzimit të kulturës 
shqiptare atje. Që nga rënia e ministrit të tmerrshëm serb Aleksandar Rankoviq në korrik 
1966 e deri në shtypjen e përgjakshme të lëvizjes së vitit 1981 për barazi e për statusin e 
republikës, Kosova gëzoi për një kohë tepër të shkurtër një periudhë përparimi dhe lirie 
relative. Pikërisht gjatë kësaj kohe, pasi i patën zënë frymën për dhjetëvjeçarë me radhë, 
kultura shqiptare e Kosovës arriti moshën e pjekurisë. Zuri fill në Prishtinë arsimi i lartë 
universitar, kurse veprimtaritë kulturore e botuese bënë hapa të mëdhenj përpara. Por që prej 
grushtit të shtetit të Sllobodan Millosheviqit në korrik 1990, kulturës shqiptare përsëri i kanë 
zënë frymën, madje me shtrëngim edhe më të madh. 

Ndër shumë poetë, prozatorë e kritikë të guximshëm të atij brezi që hodhi farën e 
ideve evropiano-perëndimore në kulturën tradicionalisht fisnore të maleve të Shqipërisë së 
Veriut dhe fushave pjellore të Kosovës, është një shkrimtar që ka dalë dhe ka zënë vend si 
personalitet letrar i dimensionit botëror. Ah Podrimja ka mbetur, pas kaq vitesh, poet i 
shprehjes së kursyer poetike, poet i metaforave të ashpra, të rrepta e solide. Guri, gjarpëri, 
ujku, breglumi i largët, dhe kulla e gurtë e vetmuar larg shoqesh janë ato elemente që shfaqen 
dendur e lëvrijnë në vargun e tij. Vulë të pashlyeshme në veprën e këtij poeti, më shumë se 
çdo gjë tjetër, kanë lënë vuajtjet dhe pikëllimet e viteve të rinisë. I mbetur pa gëzimet e 
fëminisë si shumë të tjerë në Kosovë, dhe mbetur pa prindër që në moshë të re, Ali Podrimja 
pati pak mundësi për të shijuar gëzimet e jetës, dhe pak kohë për të marrë arratinë e për t'u 
lëshuar në flatrat e së madhërishmes. Më pas, i tronditur thellë prej vdekjes së të birit Lumi, 
Podrimja e sheh veten përballë mundësisë së një humbjeje tjetër tragjike, humbjes së vendit 
të vet. Poetit nuk i mbetet tjetër veçse të qëndrojë brenda një realiteti të egër e mbytës, kur 
mbarë populli i tij ka rëne viktimë e grykësisë së panginjur të ujkut. 

Në verë të vitit 1992, qyteti i Mynihut e ftoi poetin për të kaluar disa muaj larg 
rrëmujës e rrëmetit, i veçuar në një vilë pranë liqenit të Shtamberg-ut në Alpet e Bavarisë, një 
qëndrim ky çlodhjeje të përkohshme si dhe një mundësi për t'u shkëputur nga shqetësimet 
ballkanike, për të marrë frymë lirisht dhe, njëherazi, për të medituar për fatin e zymtë e të 
hidhur të popullit të vet: 

Zoti nuk ua kishte falur as bar 
vetëm gjcirpërinj 
e gure 


Ishte kjo një periudhë shpërthimi të fuqive krijuese të një shkrimtari që sot është bërë 
përfaqësues letrar i popullit të vet në shkallë ndërkombëtare. Në poezitë e tij më të fundit, 
vetëpërmbajtja stoike e qetësia olimpike e Podrimjes ka marrë, jo papritur, një ngjyresë të një 
dimensioni të ri politik, çka më parë ishte anësore në veprën e tij. Vjersha të tilla si Engjëlli i 
zi i Sarajevës dhe Udhëtimi me ujq dëshmojnë jo vetëm për një ndjenjë ankthi e vetmie, por 
edhe për zemërimi që vlon ndaj indiferencës së Evropës. 


Të dyzetegjashtë vjershat e botimit dygjuhësh (shqip/gjermanisht) të titulluar 
Buzëqeshja në kafaz / Das Ldcheln im Kdfig përbëjnë përmbledhjen e dytë të madhe të 

poezive të Ali Podrimjes që sheh dritën në përkthim gjermanisht. Tani janë duke u përgatitur 
botime të veprave të tij në gjuhët angleze e frënge, që do t'u ofrojnë lexuesve nëpër botë 
mundësi të reja për të zbuluar një zë jokonformist e kryengritës, e një kulturë pak të njohur. 

Visar Zhiti 

Kujtesa e ajrit. Poezi. 

Tiranë. Lidhja e Shkrimtarëve. 1993. 209 faqe. 


Visar Zhiti është një nga shkrimtarët e talentuar të Shqipërisë së sotme, që ka vuajtur 
nga pëmdjekjet tmerruese pa kurrfarë arsyeje konkrete. I lindur në Durrës më 2 dhjetor 1952, 
bir i një aktori të skenës, ai u rrit në Lushnjë, ku përfundoi edhe shkollën e mesme më 1970. 
Më pas punoi si mësues në qytetin malor verior të Kukësit. Që në rininë e hershme Zhitin e 
pati tërhequr poezia dhe pati botuar disa cikle në organet periodike letrare. Në vitin 1973 ai 
ishte duke përgatitur për botim përmbledhjen Rapsodia e jetës së trëndafilave, kur në 
Pleniumin e 4-t famëkeq të Partisë së Punës shpërtheu fushata e goditjes së intelektualëve. 
Zhiti, babai i të cilit më parë kishte pasë rënë në konflikt me autoritetet, u përzgjodh si një 
nga kurbanet e fushës së artit për t'i futur frikën bashkësisë së intelektualëve. Dorëshkrimi i 
përmbledhjes me vjersha, që kishte dorëzuar më parë në redaksinë e shtëpisë botuese 'Naim 
Frashëri', u riinterpretua tani si një hbër me gabime të rënda ideologjike, që nxinte "realitetin 
tonë socialist". Poeti nuk pati ç'tu thoshte hetuesve për të provuar pafajësinë e vet. 

Pasi jetoi për pesë vjet me shpatën e Damokleut 'të popullit të tij' mbi kokë, Zhiti u 
arrestua më në fund më 8 nëntor 1979 në Kukës, ku puntonte si mësues. Më tej ai kaloi disa 
muaj në izolim të plotë. Gjatë kësaj kohe, për të ruajtur normalitetin e psikikës dhe shpirtit, 
krijoi me mend nëntëdhjetë e shtatë vjersha (në qeli ishin të ndaluara lapsi dhe letra). I dënuar 
në prill 1980 me dhjetë vjet burg për "agjitacion e propagandë", Zhiti u transportua në 
kaushën e Tiranës dhe prej andej në kampet famëkeqe të përqëndrimit, nga ku shumë talente 
nuk u kthyen më: në minierat e bakrit në Spaç të Mirditës dhe në kampin e acartë malor të 
Qafë-Barit pranë Fushë-Arrëzit. I liruar më 28 janar 1987, ai u lejua të punojë deri në fundin 
e diktaturës në një fabrikë tullash në qytetin e Lushnjës, ku kishte banuar më parë. 

Në vjeshtë të vitit 1991 poeti plotësoi një ëndërr të tij duke kaluar një vit specializimi 
në Itali, duke shijuar për herë të parë aromën e lirisë. Tani Visar Zhiti është drejtori i shtëpisë 
botuese 'Naim Frashëri', pikërisht i asaj shtëpie që dikur e pati hedhur në kthetrat e atij fati. 


Kujtesa e ajrit, vëllim prej nëntëdhjetë e tetë vjershash të denja, na shpie nëpër 
kollonat e diktaturës, brenda në kafkën e madhe të burgut. Këtu, në pjesën e parë të librit, 
poeti evokon gjithë tmerrin, neverinë, dëshpërimin dhe shpresën e atyre viteve të gjata. 
Vëlhmi përmban dhe një cikël poezish të hapjes, përfshirë dhe atë të udhëtimeve të para në 
Itali dhe Austri. Ajo që e dallon poezinë e Visar Zhitit nga ato vëlhme të tjera poetikë që 
mund të cilësoheshin si 'vargje të burgut' është respekti i thellë absolut për gjithçka njerëzore. 
Kjo kronikë tmerresh të kohës është pa farë fryme hgësie e urrejtjeje dhe pa atë tiparin kaq 
shqiptar - thirrjen e palëkundur për hakmarrje. 

Zejnullah Rrahmani 
Udhëtimi arbdhetar. Roman 
Prishtinë. Rilindja. 1992. 271 faqe. 


Romani Udhëtimi arbdhetar është një vështrim dhe hetim metaforik i thelbit të qenies 
shqiptare. Titulli është kuptimplotë sidomos për shqiptarët e Kosovës. Me të gjitha rrugët e 
kalvarit të tyre si komb të zëna e të mbyllura - as mund të ecin përpara, as të kthehen prapa e 
as të qëndrojnë në vend - Zejnullah Rrahmani hidhet në flatrat e fantastikes dhe mitikes, duke 
na shpënë në një kohë e vend ku realiteti dhe iluzioni shkrihen e bëhen njësh. 

Letërsia e krijuar nga Zejnullah Rrahmani, që ka lindur në fshatin Ballovc në veri të 
Kosovës më 1952, është një përzierje e shkrirje e prozës me poezinë, kurse disa nga shkrimet 
e tij janë vërtetë art i shkallës së lartë. Tema themelore e Rrahmanit ka qenë gjithmonë 
rezistenca shqiptare, jo vetëm kundër sundimit dhe agresionit të sotëm serb, por në një 
kuptim më të përgjithshëm, si vullnet i shqiptarëve si popull për të mbijetuar e për të shpënë 
etnosin e tyre drejt një të ardhmeje më të sigurt. Për trajtimin poetik nga Rrahmani të 
identitetit shqiptar ka qenë romani i hershëm Zanoret e humbura (Prishtinë 1974). E Bukura e 
Dheut (Prishtinë 1977), e frymëzuar nga përralla shqiptare me të njëjtin emër, si dhe romani 
510-faqesh Sheshi i Unazës (Prishtinë 1978). Profesor Rrahmani jep teorinë e letërsisë dhe 
aktualisht është dekan në Universitetin e Prishtinës, tani ilegal pas mbylljes me dhunë nga 
ushtarakët serbë më 1992. Bashkë me shkrimtarin po aq eksperimental Anton Pashku, 
Zejnullah Rrahmani konsiderohet si një nga stilistët më në zë të prozës bashkëkohore 
shqiptare në Kosovë. 


Ndërsa lexuesi brenda Shqipërisë me këmbë në tokë mund t'i pëlqejë apo mund të 
mos i pëlqejë fantazimet nacionaliste të Rrahmanit, për lexuesit shqiptarë në Ish-Jugosllavi, 
ashtu si për këdo tjetër në rrëmujën ballkanike që është mbërthyer më shumë se kurrë nga 
ideja e identitetit të vet kombëtar, me siguri është ndryshe, ai u hyn atyre me dëshirë. 


Udhëtimi arbdhetar është roman i një përmase historike, për një arsye krejt tjetër. Ka 
shumë të ngjarë të hyjë në histori si romani i fundit i botuar nga shtëpia botuese Rilindja në 
Prishtinë, e cila ka botuar mbi 90 për qind të librave dhe periodikëve në gjuhën shqipe në atë 
që dikur ishte Jugosllavi. Tani, shqiptarët nuk lejohen më të shkehn në ndërtesën e Rilindjes 
në qendër të qytetit. Ashtu sikundër universiteti, shkollat e mesme shqiptare, radioja dhe 
televizioni, edhe ky institucion i nderuar i kulturës në gjuhën shqipe është shuar me egërsi 
nga autoritetet e Beogradit. Se spastrimi etnik mund të bëhet edhe pa u ndjerë e pa gjak, apo 

jo? 

Jorgo Bllaci 
Zërat e natës. Poezi 

Tiranë. Lidhja e Shkrimtarëve. 1993. 207 faqe. 


Jorgo Bllaci është një poet me prirje klasike, vargu i lëmuar dhe magjepsës i të ciht 
mbeti i fshehur për publikun gati një çerekshekulli. I lindur në Gjirokastër më 1938, ai pat 
punuar si mësues i thjeshë dhe përkthyes para se të arrestohej e të burgosej në fillim të viteve 
gjashtëdhjetë. Bllaci ishte një nga ato kokat e turkut që u sakrifikuan aso kohe nga Partia e 
Punës e Shqipërisë për të frikësuar shtresën e intelektualëve e për ta nënshtruar. Pas lirimit 
më 1967, pushteti komunist 'i bëri një të mirë', e lejoi të nxirrte bukën e gojës si punëtor 
ndërtimi; vetëm më 1990 ai mundi të dalë në sipërfaqe si shkrimtar. Ja përse është kënaqësi e 
dyfishtë të kemi në dorë këtë vëhim pas kaq vitesh heshtjeje të plotë. Zërat e natës na jep një 
tufë vjershash elegante e të rrjedhshme të shkruar nga poeti midis viteve 1957 dhe 1990. 


Në rini, gjatë periudhës së aleancës sovjeto-shqiptare, Jorgo Bllaci pati mundësinë të 
studiojë rusishten, gjuha që aso kohe u hapte shqiptarëve të vetmen dritare për të parë botën e 
jashtme. I zhytur thellë në vizionet poetike të Pushkinit, Ljermontovit dhe Eseninit, Jorgo 
Bllaci tani e sheh veten ndër të fundit me këtë formim në kulturën shqiptare. Forma dhe metri 
klasik i një pjese të mirë të gjashtëdhjetë vjershave origjinale të përfshira në këtë përmbledhje 
janë refleks i njërit prej atyre ndikimeve të pakta pozitive që Nëna e Shenjtë Rusi pati mbi 
Shqipërinë. 


Si shtojcë lirike në vë lli min Zërat e natës vijnë përkthimet e zgjedhura bukur nga 
poeti kinez (Du Fu), poetë persianë (Rumiu, Saadiu), rusë (Pushkini, Blloku, Esenini), 
ukrainas (Shevçenko), polakë (Tuvimi), grekë të sotëm (Sollomosi, Zallokostasi, Paraskosi, 
Kristalisi, Pallamasi), italianë (Karduçi), gjermanë (Hajne, Gëte), britanikë (Bëmsi, Kitsi, 
Bajroni) dhe amerikanë (Fongfellou, Frosti). Edhe poezitë origjinale, edhe përkthimet e sakta 
e të kujdesshme, e dëshmojnë Bllacin si poet me tingëllim e ndjershmëri të thellë, të 
patrëmbur nga nata e gjatë e harresës. 

Ismail Kadarë 

Clair de lune. Rëcit [= Natë me hënë. Tregim]. Përkth. Jusuf Vrioni. 

Paris. Fayard. 1993. 133 faqe. 

La Grande Muraille, suivi de Le Firman aveugle. Rëcits [= Muri i Madh, bashkë me 
Qorrfermani. Tregime]. Përkth. Jusuf Vrioni. 

Paris. Fayard. 1993. 137 faqe. 


Kur u botua së pari në Shqipëri në janar 1985, Natë me hënë shkaktoi një farë 
skandali. Ishte ky një nga rastet e rrallë në kohën e diktaturës që Ismail Kadareja guxoi të 
trajtontë një temë aktuale. Me që Shqipëria staliniste nuk ishte nga ato vende që të shquhej 
për tolerancë në ndonjë fushë, duhej treguar kujdes i madh po të shkelje në fushën e minuar të 
realitetit social, e sidomos në ato anë të jetës që kanë të bëjnë sadopak me seksin. Prozën 
shqiptare me tema aktuale deri atëherë e përbënin panegjirikët e zakonshëm për ndërtimin e 
shoqërisë së përkryer komuniste dhe për kthimin e punëtorëve dhe intelektualëve në fenë e re 
të detyrueshme. Kadare zgjodhi një temë që, në vështrim të parë dukej si pa rrezik. 
Emanicipimi i gruas nga zgjedha e shoqërisë patriarkale kishte qenë në fund të fundit një nga 
qëllimet e mëdha të partisë në fund të viteve gjashtëdhjetë. Ç'vend kishte morali 
mikroborgjez në një shoqëri socialiste? 

Gjatë rrugës për në shtëpi në një natë me hënë, së bashku një të njohurin e saj, 
Mariana lëshon me zë pyetjen në se dashuria është ndjenjë më e fortë tek burrat se sa te gratë. 
Por shoqëria e afërt e saj fillon të dyshojë për këto trallisje në të vërtetë naive të saj dhe, në 
një atmosferë të rënduar thashethemesh, zilie e ligësie, mbi të nis e bie i gjithë ingranazhi i 
kontrollit të shoqërisë. Në një 'mbledhje' të organizuar të repartit të punës ku ajo bënte pjesë, 
diskutimi shkon tepër larg dhe Marianës i kërkojnë në sy të të gjithëve të paraqesë një 
çertifikatë mjekësore për të vërtetuar se është e virgjër, si prova përfundimtare se ka akoma 
qëndrim të 'shëndoshë' moral në shoqëri. 

Natë me hënë u ndalua pak muaj pas botimit, jo aq për trajtimin larg e larg të 
çështjeve të seksit, se sa për pasqyrimin me realizëm të thellë të egërsisë me të cilën 
ingranazhi i 'mbledhjeve' famëkeqe të kolektivave punonjës në atë kohë (që edhe sot kur e 
kujtojnë, i bën shpirtrat të dridhen), arrin të shkatërrojë jetën e individit të pafajshëm. 


Nga këto që thamë del qartë se Natë me hënë nuk është vetëm një pohim me natyrë 
politike. Këta dy-tre vjetët e fundit pas rënies së diktaturës kanë treguar se shoqëria shqiptare, 
e lidhur ngushtë dhe e mbrujtur thellë me vlera tradicionale patriarkale të cilave u 
nënshtrohet, është dhe mbetet në themel intolerante. Kufizimet shoqërore mbi gruan dhe mbi 
sjelljet seksuale janë tipare të kësaj shoqërie, që i ka kapërcyer caqet e ideologjisë politike. 
Duke qenë kështu, një ribotim i kësaj vepre në gjuhën shqipe nuk do të bënte dëm. 


Në një vëllim të veçantë, Kadareja u jep lexuesve të frëngjishtjes dy tregime të tjerë: 
Le Grande Muraille [= Muri i Madh] dhe Le Firman aveugle [= Qorrfermani], ku në të dyja 
kemi përzierjen e parapëlqyer prej autorit të prozës historike më alegorinë politike. 

Lazër & Josef Radi 
Muret e muzgut. Poezi. 
Tiranë. Lilo. 1993. 160 faqe. 


Në këto kohë Shqipërisë mund t'i mungojnë shumë gjëra, por jo poetët. Shqiptarët si 
popull, qoftë në Shqipëri, qoftë në Kosovë e në Maqedoninë Perëndimore, janë të lidhur gati- 
gati në mënyrë mistike pas gjuhës e pas poezisë së tyre. Atje, janë të paktë ata që mund të 
kenë dëshirën dhe durimin për të lexuar romanet vendas, por nuk është kurrësesi rast i rrallë 
po të dëgjosh se punëtorë të varfër fabrikash apo bujq të thjeshtë shpenzojnë ç'u mbetet nga 
pagat e tyre nevojtare për një hbër me vjersha. Ky është një vend ku intelektuali, i cfilitur nga 
njc gjysëm shekulli burgimi e intemimi, prapëseprapë gjen kohën dhe prehjen për t'iu 
kushtuar kënaqësive që sjell poezia, apo fuqinë për të botuar një vëhim me vjersha pas një 
kalvari të tillë të papërshkrueshëm. 


Lazër Radi, i cih ka lindur në Prizren më 1916, u rrit në Shkodër dhe ka mbaruar 
studimet për drejtësi në Romë gjatë Luftës së Dytë Botërore, kaloi dyzetegjashtë vjet të jetës 
së vet në burgje dhe kampe intemimi të Shqipërisë dhe mbeti gjallë. Ai qe arrestuar për arsye 
politike në nëntor 1944, në po atë muaj që quhej i 'çlirimit', dhe u lirua vetëm pas rënies së 
diktaturës. 


Në vëUimin e tij të parë poetik të botuar, Muret e muzgut, Lazër Radi paraqet një cikël 
meditativ prej pesëdhjetekatër vjershash të shkruara nga nëntori 1945 deri në shkurt 1991, 
shumë prej të cilave qenë ruajtur për vite me radhë në një qese plastmasi të fshehur nën tokë - 
poezi 'underground' në kuptimin më të kthjellët të fjalës. Ato janë përsiatje poetike prekëse e 
emocionuese të mbrujtura me ankth, vuajtje e shpresë. 

Muret e muzgut është një përmbledhje e veçantë në disa pikëpamje. Në të vërtetë 
kemi dy vëlUme në një, sepse pëmiban poezin e babait dhe të birit. Jozef Radi pat lindur në 
janar 1957 dhe e kaloi në fakt gjithë jetën duke u rropatur nga një kamp i ndyrë përqendrimi 
në tjetrin. Në regjimin e Enver Hoxhës, pas arrestimit politik të një personi, vinte zakonisht 
intemimi apo pëmdjekja e tërë familjes, madje deri te kushëriri i dytë. Kësisoj që Jozef Radi 
pati lindur si skllav në një shoqëri të ashtuquajtur pa klasa, duke mos patur asgjë përveç 
emrit, gjuhës dhe ëndërrave të tij. Shtatëdhjetetre vjershat e Jozef Radit, të rënditura në tre 
cikle, ndjehen të plota në këtë përmbledhje dhe janë një provë e mjaftueshme për talentin e 
një shkrimtari që nuk është më nën hijen e babait të tij më të shquar. 

Lazër dhe Jozef Radi nuk janë veçse dy nga emrat e një aradhe poetësh e shkrimtarësh 
që po çelin një kapitull tjetër në letërsinë shqiptare, atë pas apokalipsit. 

Dritëro Agolli 
Pelegrini i vonuar. Poezi. 

Tiranë. Progresi. 1993. 270 faqe. 


A nuk qenkan ngopur lexuesit me Dritëro Agollin, që ishte kryetari i Lidhjes së 
Shkrimtarëve dhe Artistëve të kontrolluar nga partia për periudhën nga spastrimi i liberalëve 
më 1973 e deri në fundin i diktaturës më 1990, dhe që ishte kreu e qendra e vëmendjes e 
sistemit zyrtar të funksionimit të letërsisë së Shqipërisë komuniste, e, për më tepër, që është 
bërë edhe politikan drejtues i Partisë Socialiste në opozitë sot? Punë të errëta këto, do të 
thonin kundërshtarët dhe kritikët e tij, të errëta jo vetëm duke u nisur nga ndërprerjet e 
përditshme të energjisë elektrike në kryeqytetin shqiptar, por edhe për gjithë atë baltë që 
hidhet brenda e jashtë parlamentit shqiptar. 


Jo, e vërteta është se lexuesit nuk janë ngopur me Dritëro Agollin dhe ende presin prej 
tij. Dritëro Agolli, prozator dhe poet i tokës, është një zë i rrallë humanizmi dhe sinqeriteti në 
letrat shqiptare. Ai është një poet që, pavarësisht nga rrethanat e jetës publike, ka mundur t'i 
mbesë besnik vetëvetes dhe lexuesve të tij. 


Pelegrini i vonuar është i pari vëllim me vjersha i Agollit pas vëlhmit Udhëtoj i 
menduar të vitit 1985, dhe i pari ndër librat e tij të shkruar pa u përgjuar nga syri i censorit të 
padukshëm. Është një përmbledhje që të le mbresa të mëdha e të thella, me 217 vjersha të 
pabotuara më parë, në të cilat ndeshemi me një kapitull të ri, jo vetëm në jetën e poetit, por 
edhe në luftën e popullit të tij për të mbijetuar. 

Do të duhen vite që shqiptarët të marrin veten pas aq dekadash izohmi, egërsie e 
terrori që përjetuan nën regjimin surrealist të Enver Hoxhës. Ashtu sikundër ndodh me 
viktimat e një aksidenti të papritur rrugor, ata vetëm tani po zgjohen, dalëngadalë e me 
dhëmbje, për të ndjerë e për të kuptuar se ç'goditje kishin marrë dikur. Poetit të moshuar i 
mbetet të marrë pjesëzat e jetës e t'ia fillojë nga e para. 

"Unë jam prej kohësh pelegrin, 

Udhëtar në vendin e shpresës së thyer, 

Jam ndarë pa dashur nga karvani im 
Mes shtigjeve nga vapa e shirat gërryer ." 


Në një shënim në fund, Agolli rrëfehet: "Për poetët e brezit tim erdhi koha e 
zhgënjimeve dhe e dilemave, erdhi koha e peshimit të atij materiali që e prodhuam, pa e 
harruar dhe pa e mohuar atë të bukur dhe humane që kemi sjellë tek njerëzit. Por ajo 
kështjellë idesh dhe idealesh që e kemi besuar, ku përgjithësisht e ku pjesërisht, pothuaj se u 
rrëzua dhe në muret e saj digjen zjarret e ëndrrave tona. Këto zjarre zgjojnë një poezi të një 
lloj tjetër..." 

Nëse të kuptuarët e së kaluarës i mundëson njerëzit si të merren me të sotmen e si të 
përgatiten për të ardhmen, Dritëro Agolli - buka e poezisë, siç shprehet një poet i ri kohët e 
fundit - me siguri do t'i ndihmojë shqiptarët të kalojnë traumën kolektive që ka pësuar kombi 
i tyre. 

Rexhep Qosja 

Lci mort me vient cle ces yeux-ld [= Vdekja më vjen prej syve të tillë]. Përkth. Christian Gut. 
Paris. Gallimard. 1994. 321 faqe. 


Kanë kaluar tashmë njëzet vjet që nga botimi i parë i Vdekja më vjen prej syve të tillë 
të Rexhep Qoses, i cih ndoshta është punimi në prozë më i fuqishëm dhe më tërheqës i dalë 
nga Kosova, që nga hndja e letërsisë shqiptare atje. Romani, ose siç me të drejtë autori e quan 
"trembëdhjetë tregime që mund të bëjnë një roman", u shkrua në vitet pas Pleniumit të 
Brionit në korrik 1966, i cih i dha fund sundimit të zëvendëskryetarit jugosllav Aleksandar 
Rankoviq (1909-1983) dhe që lejoi ata 2-3 milionë shqiptarë në Jugosllavi të mermin frymë 
disi më lirisht. 


Vdekja më vjen prej syve të tillë është një roman fiktiv për mësuesin dhe shkrimtarin 
Xhezair Gjika, të cihn e kanë zënë me një rrjetë të f rik shme intrigash politike dhe tradhëtie. 
Romani është gjithashtu një analizë letrare e kohës së zymtë të Rankoviqit. Gjika ka fatin e 
intelektualit në një shtet totalitar. Ai përndiqet, merret në pyetje dhe torturohet nga policia 
sekrete. Krimet e tij qëndrojnë në të shkruarit jo-konform' si dhe në një ëndërr të cilën 
gabimisht ia tregoi një miku. 

Shkrimtari Rexhep Qosja (1. 1936) është një nga kritikët letrarë më të shquar dhe më 
prodhimtarë në Ballkan. Si akademik dhe drejtor i dikurshëm i Institutit Albanologjik të 
Prishtinës, Qosja është autor antologjish dhe monografish të shumta me vlera shkencore, 
duke përfshirë këtu edhe tre vëllimet e historisë së letërsisë shqiptare për periudhën 
romantike. Monografia e tij e fundit prej 500 faqesh Populli i ndaluar , Prishtinë 1990, është 
një kronikë e shpresave dhe ankthit të Kosovës në një Jugosllavi në shpërbërje e sipër. Tani si 
një figurë atërore për kombin, Qosja mbështet kundërshtimin paqësor të sundimit kolonial 
serb, por ky duhet të jetë më aktiv, se sa rezistenca pasive e propaganduar nga presidenti 
Ibrahim Rugova dhe qeveria kosovare në mërgim. 


Përkthimi në frëngjisht i këtij romani nga Kristian Gyt, i plotësuar me një parathënie 
nga Ismail Kadare, është përkthimi i parë në perëndim i një punimi të rëndësishëm nga proza 
shqiptare e Kosovës dhe si i tillë u pritet mirë. Për autorin ishte e pamundur të shkonte në 
Paris për të paraqitur hbrin e tij, pasi i është ndaluar të largohet nga Kosova. Pas vajtjes së tij, 
vitin e kaluar në Tiranë, qeveria e Beogradit konfiskoi pasaportën e Qoses, ashtu sikundër 
vepron dhe me tërë intelektualët në Kosovë, që guxojnë të largohen pa vizën e daljes serbe, të 
cilën duhet t'a kenë siguruar detyrimisht. 


Në mars 1994, profesor Qosja asistoi në një nga aktet e fundit barbare të asgjësimit të 
vetëdijshëm të kulturës shqiptare në Kosovë, ku dhe u keqtrajtua. Autoritetet e Beogradit, 
pasi mbyllën radion, televizionin, arsimin e lartë për shqiptarët, që janë shumica, hapën 
lajmin se u nevojitej rastësisht edhe godina e Institutit Albanologjik në Prishtinë. Studiuesit 
dhe nëpunësit e Institutit kishin punuar pa u kursyer gjatë tri viteve të fundit, të privuar jo 
vetëm në pagesë por edhe në ngrohje dhe në ndriçim. Në 8 mars, një njësi para-ushtarake 
serbe, duke hyrë me dhunë brenda në ndërtesë, rrahu dhe dëboi punonjësit, midis të cilëve 
Rexhep Qosen, në praninë e policisë (serbe). Arestimet dhe torturat arbitrare edhe sot 
vazhdojnë në përmasa të mëdha. 


Duke e konsideruar vazhdimësinë e represionit në Kosovë tashmë më intensive dhe 
më sistematike se në kohën e Rankoviqit, Vdekja më vjen prej syve të tillë e Rexhep Qoses ka 
marrë dimensionet e vërteta të një profecie të vetëpërmbushur. 

botuar në Worlcl Literature Today [Letërsia Botërore Sot]. 

NE KOSOVE: KRYEQYTETI DHE LETERSIA 

Një ditë në Prishtinë. Rrëfim i një mysafiri 


Meqenëse jam albanolog, gjithnjë vij me kënaqësi në Prishtinë. Këtu nuk e përjetoj 
frymëzimin e shokut kulturor të Tiranës e as bukurinë apo qytetërimin e ndonjë kryeqëndre 
evropiane, megjithatë, ky qytet e ka një hijeshi të vetën, që tani sikur e ka marrë të tatëpjetën. 
'Grandi' ka parë edhe ditë më të mira. Rrënimi i ekonomisë kosovare vërehet në çdo skutë të 
hotelit, dhe ka vite që katër nga pesë yjet e tij do të duheshin hequr. Sidoqoftë, unë këtu 
gjithnjë ndjehem si në shtëpi. 'Grandi' dukej çuditërisht i qetë, pas udhëtimit dërrmues me 
autobus nga Beogradi i shëmtuar. Kënaqësia dhe malh për të folur shqip m'u shuan sapo 
kumboi përgjigja e sjellshme, por e prerë e recepcionistit: "Molim?". U morëm vesh anglisht. 

Pas disa orësh po shikoja qartë të vërtetën e hidhur. Çdo gjë ishte siç thoshin gazetat 
gjermane. Pothuaj tërë punëtorët shqiptarë ishin përjashtuar dhe ishin zëvendësuar me serbë. 
T'i pyesja ata të recepcionit për këtë, apo të paktën, të shprehja hidhërimin tim për një akt të 
tillë barbar? Mos vallë sjellja ime do të merrej si provokim apo naivitet? Të kërkoja hotel 
tjetër? 'Bozhuri' me siguri ishte katandisur njëlloj, ndërkaq bujtinën, plotë përplot me 
udhëtarë e shtëllunga duhani, as që mund ta përfytyroja në qendër të Prishtinës. "Ti je i huaj," 
thashë me vete, "sapo ke ardhur në Jugosllavi dhe nuk bën t'i fusësh hundët në politikën 
ballkanike." 

Në 'Grand' mbretëronte qetësia. Kolltuqet e veshura me lëkurë të zezë, vazot me lule 
artificiale, disa njerëz të ulur pranë barit dhe një zyrtar që po lexonte gazetën. Në dukje ishte 
si çdo hotel tjetër i madh. "Vallë a dinë gjë?" pyesja veten. Dhe, po ta dinë, a thua 
ç'mendojnë? Është qetësi dhe gjithçka më duket e zakonshme. Nuk u ndjeva mirë dhe dola të 


ecja. 

Ndryshe nga ndërtesa e hotelit dhe rrethina e tij, restoranti i 'Grandit' sikur ka ruajtur 
diçka nga hijeshia e dikurshme. Mbi tavolinë ka lule, ndriçimi është pothuaj romantik, 
pianisti i veshur me kostum të zi i bie melodisë Strangers in the night, çiftet dhe grupet e 
vogla të mysafirëve të veshur mirë hanë, pijnë dhe dëfrehen. E tillë mund të ishte kudo kjo 
darkë, qoftë edhe në Amerikë. Shërbyesit ishin të sjellshëm, edhe pse vetëm njëri fliste shqip. 
E lexoja listën e gjellërave me emrat e ngatërruar në disa gjuhë. Vetëm emrat në serbisht 
kishin çmime. E pyeta kamarierin mos ishte pa para ushqimi i shënuar në shqip dhe në 
anglisht, që ta bëja të qeshte. "Jo," tha ai. Siç jam kokëshkretë, ia dola në krye të porosis në 
shqip darkën dhe verën. Po e dëgjoja melodinë në piano dhe kundroja fytyrat e njerëzve, kur 
pëmjëherësh konstatova se të tërë po flisnin serbisht. Në restorant s'kishte asnjë shqiptar. 
Vallë, shqiptarëve, 90% e popullsisë së Kosovës, u ishte ndaluar të hynin në 'Grand'? Apo 
këta e bojkotonin hotelin? Nuk e dija. U ndjeva njëkohësisht i zemëruar, i zhgënjyer dhe i 
pafuqishëm. Me siguri nuk do të isha futur në një restorant që s'i qas zezakët apo çifutët dhe u 
ndjeva aq keq sa nuk mundja ta gëlltisja kafshatën. Si mund të ndodhte diçka e tillë? Tek e 
fundit, ishte viti 1991, e jo 1936. 

Duke i parë mysafirët që darkonin e qeshnin me njëri-tjetrin, pa ia vënë veshin 
gjëndjes që po ma ndizte kokën, m'u fanit fantazma e Gjermanisë naziste. M'u bë sikur jam 
në një restorant lluksoz të anës perëndimore të Berlinit, diku në vitët tridhjetë, dhe dëgjohen 
tingujt e melodisë në një hotel që është judenfrei, i ndaluar për çifutët. Po me këta hapa të 
vegjël, të qetë dhe banalë, siç është përjashtimi i punëtorëve, duhet të jetë pastruar edhe 
shoqëria gjermane nga çifutët. Në fytyrat e mysafirëve të 'racës së pastër' me siguri duhet të 
shkëlqejë po kjo shprehje e injorancës. "Po të fluturon mëndja," thashë me vete. Ky është viti 
1991 e jo 1936, këta njerëz thjesht po hanë darkë dhe mund të jenë njerëz të rëndomtë, të 
mirë. Do të doja të dija më mirë serbisht e t'ua lexoja mendimet, ta kuptoja të 
pakuptueshmen. Fundi i fundit, ata këtu ecin, në këtë vend marrin frymë. Me siguri e dinë se 
60 mijë njerëz janë të papunë nga faji i vetëm pse janë shqiptarë. Si mund të hanë aq 
qetësisht? Mos vallë ekziston një shtet fashist në vitin 1991, vetëm dy orë me aeroplan nga 

shtëpia ime? A është e mundur kjo? 

Në ato çaste, kur isha mbushur plot me mllef, urrejtje dhe hutim, m'i zuri syri disa 
kryqe të qëndisura në jakat e kamarierëve, kryqe të çuditshme që për herë të parë i kisha parë 
në afishet nacionalistë në mes të Beogradit dhe, më vonë, të vizatuar me ngjyrë të zezë nëpër 
mure e në ashensorin e hotelit. S'kish si të mos ta kujtonin një kryq tjetër të zi. 


maj 1991 

botuar anglisht në: Inclex on Censorship [= Indeks mbi Cenzurën], Londër, 21.9 (1992), f. 12- 
13. 

botuar gjermanisht në: Pogrom, Zeitschrift fiir bedrohte Volker [= Pogromi, Revistë për 

Popuj të Rrezikuara], Gëtingen, 165 (maj/qershor 1992), f. 32-33. 

botuar shqip në: Ora, Prishtinë, 06.06.1991, dhe në Bashkimi, Tiranë, 13.07.1991. 


përkthyer nga Lindita Ahu 



Një kulturë - dy realitete 

Rëndësia e letërsisë kosovare për Shqipërinë 


Nuk ka dyshim se shqiptarët kudo në Ballkan flasin gjuhën e tyre të përbashkët dhe, si 
rezultat, kanë kulturën e përbashkët, ndryshimet krahinore të së cilës veçse e begatojnë atë. 
Megjithatë, tani mund të shtrohet teza e ekzistencës, jo e një, por e dy letërsive shqiptare ose 
të paktën e një letërsie me dy realitete. 

Gjysmëshekulli i fundit, periudë më të rëndësishme të historisë së zhvillimit të 
Shqipërisë, ka qenë periudha e ndarjes. Flirti politik midis partisë komuniste jugosllave dhe 
partisë komuniste shqiptare përfundoi në një tërmet që tundi gjithë botën shqiptare, duke e 
ndarë në copa. Kështu u krijua drama e saj e madhe, aktet e së cilës luheshin njëkohësisht. 

Me çlirimin e Shqipërisë nga diktatura, me shpërthimin e luftës në ish-Jugosllavi, një 
luftë e cila bëhet afër, shumë afër Kosovës, me rritjen e nacionalizmit dhe acarimin e 
marrëdhënieve midis vendeve të Ballkanit, ideali i ribashkimit të popullit shqiptar merr një 
rëndësi të veçantë. Nga një ideal i ëndërruar u bë sërish shpresë konkrete. Por realizimi i 
bashkimit politik, tani për tani, duket një çështje tepër delikate dhe plot rreziqe. Mundësia e 
bashkimit duhet trajtuar me qetësi, me kujdes dhe me largpamësi. 

Mirëpo, ekziston një fushë tjetër bashkimi, ndoshta po aq e rëndësishme, në mos më 
tepër, e cila mund të realizohet mjaft shpejt dhe pa rreziqe. Është bashkimi kulturor i 
shqiptarëve. 

Bashkimi kulturor në ansjë mënyrë nuk duhet të sjellë me vete rrafshimin e gjërave, 
as dhe uniformitetin. Përkundrazi, kultura shqiptare, le të ketë sa më shumë ndryshueshmëri, 
sa më shumë kundërshtime. Rrafshimi, kjo ambicje partiake, ëndrra delirante e shokut Enver, 
takohej shpesh në Shqipëri. Shkrimtari Anton Pashku e përshkroi bukur në romanin 'Oh' nga 
ku po e citojmë: 

"Do të ketë vetëm nji shtypshkronjë, e cila do të botojë vetëm nji abetare, vetëm nji 
libër leximi, vetëm nji libër të historisë, vetëm nji libër të filozofisë, vetëm nji tregim... 
vetëm nji dramë, vetëm nji sonet... vetëm nji gazetë të përditshme... do të ketë vetëm 
nji radiotelevizion, i cili do të emitojë vetëm nji kangë... vetëm nji lajm, vetëm nji 
informatë... vetëm nji vështrim, vetëm nji kritikë letrare..." 


Nëse do të duhet sa më shumë ndryshueshmeri, ç'do të ishte atëhere bashkimi 
kulturor? Për mua ai duhet të jetë zbulim, një zbulim i vërtetë. Shqiptarët e Republikes së 
Shqipërisë, të cilët jetuan për një kohë të gjatë, jo në Evropë, por, si të thuash, në një 
shkretëtirë të një planeti tjetër, tani po prekin botën e madhe të jashtme. Ndërkohë vlen që ata 
të përvetësojnë arritjet e kulturës së shkruar në Kosovë. 

Ç'ka Kosova për t'i ofruar dheut amë? Me siguri mendimet ndryshojnë. Në fushën e 
letërsisë, sipas meje, ka mjaft elemente që e pasurojnë mozaikun magjepës kulturor të 
Shqipërisë. 

Në një kohë, kur intelektualet e Shqipërisë rrinin urtë, detyrimisht shumë urtë, ashtu 
të urtësuar, brënda mureve të Spitalit Psikiatrik me emrin Republika Popullore Socialiste e 
Shqipërisë, intelektualet dhe shkrimtarët e Kosovës zbuluan botën, shkruan dhe shprehën 
mendimet dhe ndjenjat e tyre në mënyrë pak a shumë të lirë. Bile kjo vetëkuptueshmëri e 
lirisë së fjalës në Kosovë përbën për mua ndihmesën kryesore. Por kultura kosovare nuk 
është vetëm kaq. Ajo na sjell gjithashtu mendime, guxim dhe eksperimente të shumëllojshme. 

Nuk ka dyshim se gjatë njëzet vjetëve të fundit, librat më interesante të poezisë dhe të 
dramës shqiptare u botuan, jo në Tiranë, por në Prishtinë. Kritika letrare shqiptare e 
mirëfilltë, do të thosha, u botua ekskluzivisht në Kosovë. Edhe në fushën e prozës letrare u 

bënë eksperimente të shumta, disa prej tyre, jo të gjitha, me një sukses të dukshëm, 
veçanërisht në adaptimin e rrymave kryesore të kulturës bashkëkohore evropiane dhe 
botërore në letërsinë shqipe. 

Mund të jetë e kundërshtueshme, por, gjithmonë sipas meje, letërsia e Kosovës përbën 
atë urë shqiptare, që hdh rrugën e kulturës bashkëkohore të Evropës me vlerat e kulturës 
tradicionale shqiptare, të cilat u humbën, u shkatërruan gjatë viteve të diktaturës komuniste. 

Populli i Shqipërisë ka për të mësuar shumë nga Kosova dhe kultura e saj. Gjithashtu 
edhe populli i Kosovës ka aq shumë për të mësuar nga dheu amë. Arritjet në prozën e gjatë 
dhe në poezinë e re janë të padiskutueshme. Shpresoj se ky zbulim i ndërsjelltë do të 
përfundojë në një pasurim të mëtejshëm dhe jo në rrafshim të kontraktuar. 

Duke theksuar rëndësinë e letërsisë së Kosovës për Shqipërinë, unë e kam të qartë se 
nuk do të arrijë çdo gjë të sigurojë pëlqimin e lexuesit. Përdorimi i gjuhës herë-herë mund të 
duket i rëndë në Shqipëri, lexuesi i të cilës është mësuar ta shijojë fjalën. Disa nga figurat, 
nga pikëpamja e stilit, do t'i duken të dyshimta. Çdo lexues ka të drejtë të krijojë mendimin e 
vetë: ose do të pranojë ose do të refuzojë, por ajo që është kryesorja është të bindet edhe një 
herë se fjala shqipe ka mundësi të pafundme. 


botuar shqip në rastin e Javës Kulturore të Kosovës, qershor 1993, në: Rilindja, Tiranë, 
01.07.1993. 

SHENIME PER AUTORIN 


Albanologu Robert Elsie u lind në Vankuvër [Vancouver] të Kanadasë më 1950. 
Ndoqi Universitetin e Kolumbisë Britanike [University of British Columbia] ku mbaroi 
studimet e filologjisë klasike dhe të gjuhësisë më 1972. Po n'atë vit, erdhi në Evropë me një 
bursë studimesh. Vazhdoi studimet e larta në Universitetin e Lirë të Berlinit Perëndimor 
[Freie Universitat Berlin], në Shkollën Praktike e Studimeve të Larta [Ecole Pratique des 
Hautes Etudes] në Paris, në Institutin e Dublinit për Studime të Larta [Dublin Institute for 
Advanced Studies] në Irlandë, dhe në Universitetin e Bonit [Universitat Bonn], në Gjermani, 
ku mbrojti doktoraturën më 1978. Që nga 1978, pati mundësi të vizitojë Shqipërinë disa herë 
në kuadrin e 'takimeve shkencore' midis Institutit të Gjuhësisë së Universitetit të Bonit dhe 
Akademisë së Shkencave të Shqipërisë. Gjithashtu mori pjesë disa vite me rradhë në 
Seminarin Ndërkombëtar për Gjuhën, Letërsinë dhe Kulturën Shqiptare në Kosovë. Pas 
studimeve universitare punoi për Ministrinë e Punëve të Jashtme gjermane në Bon. Është 
anëtar i Shoqatës së Evropës Juglindore [Siidosteuropa-Gesellschaft] të Mynihut si dhe anëtar 
nderi i Shoqatës së Shkrimtarëve të Kosovës. Jeton larg rrëmujës e rrëmetit në një fshat malor 
të Gjermanisë. 

Në fushën e albanologjisë, përveç reçensave dhe artikujve të shtypit, ka botuar veprat 
anglisht dhe gjermanisht si më poshtë: 


The Albanian lexicon of Arnoid von Harff, 1497 [= Fjalori shqip i Amold fon Harfit, 
1497]. 

në: Zeitschrift fiir Vergleichende Sprachforschung, Gëtingen, 97, 1 (1984), f. 113- 
122 . 


The Beiiifortis text and early Albanian [= Teksti i Belifortis-it dhe shqipja e hershme]. 
në: Zeitschrift fiir Balkanologie, Berlin, 22. 2 (1986), f. 158-162. 

Dictionary of Aibanian iiterature [= Fjalor i letërsisë shqiptare]. ISBN 0-313-25186- 
X. 

(Greenwood Press, Nju Jork, Uestport & Londër 1986) 171 faqe. 

Migjeni. Freie Verse. Gedichte aus Aibanien. Ubertragen von Robert Eisie 
[= Migjeni. Vargjet e lira. Poezi nga Shqipëria. Përkthyer nga Robert Elsie]. 

ISBN 3-925196-31-5. 

(Schulz-Kirchner Verlag, Idshtain 1987) 70 faqe. 

Einem Adler gieich. Anthologie albanischer Lyrik vom 16. Jahrhundert bis zur 
Gegenwart [= Si një shqiponjë. Antologji e poezisë shqiptare nga shekulli 16 deri me 
sot]. ISBN 3-487-08301-9. 

(Georg Olms Verlag, Hildes'haim 1988) 303 faqe. 

Albania in the Anonymi Descriptio Europae Orientalis' (1308 A.D.) [= Shqipëria në 

'Anonymi Descriptio Europae Orientalis' të vitit 1308]. 

në: Zeitschrift fiir Balkanologie, Berlin, 26. 1 (1990), f. 24-28. 

Modern Aibanian literature [= Letërsia moderne shqiptare]. 

në: Albanien in Umbruch. Eine Bestandsaufnahme. Untersuchungen zur 
Gegenswartskunde Siidosteuropas. Herausgegeben vom Siidost-Institut. Schriftleitung 
Franz-Lothar Altmann. Band 28 (Mynih 1990), f. 247-292. 


www.elsie.de / Dr. Robert Elsie 



Albanian literature in Greek script. The eighteenth- ancl early nineteenth century 
Orthodox tradition in Albanian writing [= Letërsia shqiptare me shkronja greke. 
Tradita Ortodokse e shekullit të tetëmbëdhjetë dhe e fillimit të shekullit 
nëntëmbëdhjetë në letrat shqiptare]. 

në: Byzantine and Modern Greek Studies, Bërmingëm, 15 (1991), f. 20-34. 

Albanische Literatur uncl Kultur nach sechsundvierzig Jahren Sozialismus. Ein 
Zustandsbericht [= Letërsia dhe kultura shqiptare pas dyzetegjashtë viteve të 
socializmit. Një raport mbi gjëndjen aktuale]. 

në: Siidosteuropa, Zeitschrift fiir Gegenwartsforschung, Mynih, 11-12 (1991), f. 600- 
613. 

The earliest references to the existence of the Albanian language [= Dokumentat më 

të hershëm për ekzistencën e gjuhës shqipe]. 

në: Zeitschrift fiir Balkanologie, Berlin, 27.2 (1991), f. 101-105. 

Evolution and revolution in modern Albanian literature [= Evolucioni dhe revolucioni 
në letërsinë e sotme shqiptare]. 

në: World Literature Today, Norman Oklahoma., 65.2 (Pranverë) 1991, f. 256-263. 

Migjeni. Free verse. Translated from Albanian by Robert Elsie [= Migjeni. Vargjet e 
lira. Përkthyer shqip nga Robert Elsie]. 

(8 Nëntori, Tiranë 1991) 117 faqe. 

Rezeption albanischer Literatur im deutschen Sprachraum [= Njohja e letërsisë 
shqiptare në vendet gjermanfolëse]. 

in: Aspekte der Albanologie. Akten des Kongresses 'Stand und Aufgaben der 
Albanologie heute' 3.-5. Oktober 1988, Universitat zu Koln. Herausgegeben von 
Walter Breu, Rolf Kodderitzsch und Hans-Jiirgen Sasse. Balkanologische 
Veroffentlichungen, Band 18. 

(Harrassowitz Verlag, Visbaden 1991), f. 167-174. 

The Scutarine Catholic contribution to the development of nineteenth-century 
Albanian literature [= Ndihmesa katolike shkodrane për zhvillimin e letërsisë 
shqiptare të shekullit nëntëmbëdhjetë]. 

në: Buletini Katolik Shqiptar / Albanian Catholic Bulletin, San Fransisko, 12 (1991), 
f. 91-97. 

Two Irish travellers in Albania in 1322 [= Dy udhëtarë irlandezë në Shqipëri në vitin 
1322]. 

në: Albanien in Vergangenheit und Gegenwart. Siidosteuropa-Studien 48. Klaus- 
Detlev Grothusen, red. (Siidosteuropa-Gesellschaft, Mynih 1991), f. 24-27. 

Albanian literature in English translation: a short survey [= Letërsia shqiptare në 
përkthim anglisht: një vështrim i shpejtë]. 

në: The Slavonic and East European Review, Londër, 70. 2 (Prill 1992), f. 249-257. 

Albanian literature in the Moslem tradition. Eighteenth and early nineteenth century 
Albanian writing in Arabic script [= Letërsia shqiptare e traditës myshmane. Letrat 
shqipe me shkronja arabe të shekullit të tetëmbëdhjetë dhe të fillimit të shekullit 

nëntëmbëdhjetë]. 

in: Oriens, Joumal of the International Society for Oriental Research, Laiden - 
Hollandë, 33 (1992), f. 287-306. 

Three poets ofthe golden age of Scutarine Catholic literature in Albania [= Tre poetë 
të kohës së artë të letërsisë katolike shkodrane në Shqipëri]. 

in: Buletini Katolik Shqiptar / Albanian Catholic Bulletin, San Fransisko, 13 (1992), 
f. 97-101. 

Albanian Literature [= Letërsia shqiptare]. 

in: Albanien. Siidosteuropa-Handbuch. Band VII. Grothusen, Klaus-Detlev (red.). 
(Vandenhoeck & Ruprecht Verlag, Gëtingen 1993) f. 653-680. 

Albanian Theatre [= Teatri shqiptar]. 

in: Albanien. Siidosteuropa-Handbuch. Band VII. Grothusen, Klaus-Detlev (red). 
(Vandenhoeck & Ruprecht Verlag, Gëtingen 1993) f. 681-692. 

An Elusive eagle soars. Anthology of modern Albanian poetry. Edited and translated 
xvith an introduction by Robert Elsie. UNESCO Collection of Representative Works 
[= Një shqiponjë e arratisur fluturon. Antologji e poezisë së sotme shqiptare. Botuar e 
përkthyer nga Robert Elsie. Përmbledhje e UNESCOs e Veprave Përfaqësuese]. 

(Forest Books, Londër & Boston 1993) 213 faqe. 

Benjamin Disrcieli and Scanderbeg. The novel 'The Rise of Iskancler' (1833) as a 
contribution to Britain's literary discovery of Albania [= Benxhamin Dizraeli dhe 
Skënderbeu. Romani 'Ngritja e Skënderbeut' (1833) si ndihmesë për zbulimin letrar të 
Shqipërisë nga Anglia]. 

in: Siidost-Forschungen, Mynih, 1993, f. 25-52. 

Gjergj Fishta. The voice of the Albanian nation [= Gjergj Fishta. Zëri i kombit 
shqiptar]. 

në: Buletini Katolik Shqiptar / Albanian Catholic Bulletin, San Fransisko, 14 (1993), 
f. 104-113. 

Hydronymica Albanica. A survey of river names in Albania [= Hydronymica 
Albanica. Një studim mbi emrat e lumenjve të Shqipërisë]. 
in: Zeitschrift fiir Balkanologie, Berlin, 30 (1994), 1. 

Albanian folktales and legends [= Përralla dhe legjenda shqiptare]. 

(Naim Frashëri, Tiranë 1994) 223 faqe. 

The currents of Moslem and Bektash writing in Albania (1850-1950) [= Rrymat e 
letërsisë myslimane dhe bektashiane në Shqipëri (1850-1950)]. 

në: Buletini Katolik Shqiptar / Albanian Catholic Bulletin, San Fransisko, 15 (1994). 
f. 172-177. 

History of Albanian literature. A survey of creative writing in Albanian from the 
beginning to the present day, including a selective bibliography [= Historia e letërsisë 
shqiptare. Një pasqyrë e të shkruarit krijues në shqip që nga fillimi deri me sot, duke 
përfshirë një bibliografi selektive]. 1,057 faqe. në botim. 

